
	讜诇讬转 讛讬诇讻转讗 讻讻诇 讛谞讬 砖诪注转转讗. 驻讬' 讘拽讜谞讟专住 讻专讘 讛讜谞讗 讜专讘 讬讛讜讚讛 讜专讘 讙讬讚诇 讜专讘 讗讞讚讘讜讬 讜讗讜诪专 专''讬 讚诇讗 讛讬讛 诇讜 诇诪谞讜转 讚专讘 讙讬讚诇 讘讛讚讬讬讛讜 讚讗驻讬诇讜 专讬讘''诇 诪讜讚讛 讚讗讬谉 爪专讬讱 诇讛讝讻讬专 砖诇 专讗砖 讞讚砖 讘谞讘讬讗 讻讬讜谉 讚谞讘讬讗 讘专''讞 诇讬讻讗 讻诇诇 讜讻谉 讗谞讜 谞讜讛讙讬谉 砖诇讗 诇讛讝讻讬专: 讗讬讻讗 讘讬谞讬讬讛讜 讚专讘 讘专讜谞讗 讗诪专 专讘 讜诇讗 诪住讬讬诪讬. 讛拽砖讛 专讬讘''讗 讗诪讗讬 诇讗 诪住讬讬诪讬 讜讛讗 讗诪专 讘讛诪讜讻专 驻讬专讜转 (讘''讘 讚祝 爪讙:) 讚讻诇 转谞讗 讘转专讗 诇讟驻讜讬讬 讗转讗 讜讬''诇 讚讛讻讗 讚讗讬讻讗 讙' 转谞讗讬诐 讗讬讻讗 诇诪讬诪专 讚诇讗 讗转讗 诇讟驻讜讬讬 讗诇讗 讗谞讞讜诐 讛诪讚讬 讚讗诪专 诪讚诇讬拽讬谉 讘讞诇讘 诪讘讜砖诇 讘注讬谞讬讛 讜讗转讜 讞讻诪讬诐 诇诪讬诪专 讗驻讬诇讜 讘诪讘讜砖诇 讗讬谉 诪讚诇讬拽讬谉 讘注讬谞讬讛 讗讘诇 讘谞转讬谞转 砖诪谉 诇转讜讻讜 诪讜转专 讜讟注诪讗 讚转''拽 谞诪讬 讗讬讻讗 诇诪讬诪专 讚讗住专 讘谞转讬谞转 砖诪谉 讚讜诪讬讗 讚讝驻转 讜砖注讜讛 讜诇讗 诪住讬讬诪讬 诪砖讜诐 讚讗讬讻讗 诇诪讬诪专 转谞讗 讘转专讗 诇讟驻讜讬讬 讗转讗: 诇驻讬 砖讗讬谉 砖讜专驻讬谉 拽讚砖讬诐 讘讬讜''讟. 讜讗''转 讛讬讻讬 讬诇驻讬谞谉 转专讜诪讛 诪拽讚砖讬诐 讚拽讚砖讬诐 讚讬谉 讛讜讗 砖讗讬谉 砖专讬驻转谉 讚讜讞讛 讬讜''讟 诇驻讬 砖讗讬谉 讬讻讜诇 诇讬讛谞讜转 讘砖注转 砖专讬驻讛 讜诇讗 讗诪专讬谞谉 诪转讜讱 砖讛讜转专讛 讛讘注专讛 诇爪讜专讱 讛讜转专' 谞诪讬 砖诇讗 诇爪讜专讱 讗诇讗 砖诇讗 诇爪讜专讱 讗讜讻诇 谞驻砖 讗讘诇 爪专讬讱 砖讬讛讗 拽爪转 爪讜专讱 诇讛转讞诪诐 讗讜 诇砖讜诐 讛谞讗讛 讗讘诇 讛讘注专讛 诇讙诪专讬 砖诇讗 诇爪讜专讱 诇讗 讛讜转专讛 讗诇讗 砖专讬驻转 转专讜诪讛 讟诪讗讛 砖诪讜转专 诇讬讛谞讜' 讘砖注转 砖专讬驻讛 诇诪讛 讬讗住专 诪讗讬 砖谞讗 诪砖诪谉 讞讜诇讬谉 砖诪讜转专 诇砖讜专驻讜 讜诇讛讚诇讬拽讜 诇讛谞讗转讜 讚讗讟讜 转专讜诪讛 诇驻讬 砖讬砖 诪爪讜讛 讘砖专讬驻转讛 诪讬讙专注 讙专注 讜讗讜诪专 专讬讘''讗 讚讜讚讗讬 讙专注 讚讻讬讜谉 砖讗住专讛 转讜专讛 讻诇 讛谞讗讜转 专拽 讛谞讗转 砖专讬驻讛 讗诐 讻谉 讛讘注专讛 讝讜 讗讬谞讛 诇爪讜专讱 讛谞讗转讜 讗诇讗 诇砖诐 诪爪讜转 砖专讬驻讛 讗诇讗 砖讛转讜专讛 诇讗 讛拽驻讬讚讛 砖讬讛谞讛 诪诪谞讛 讘砖注转 讘讬注讜专' 讜诇讛讻讬 诇讗 讚讞讬讗 讬讜''讟 诪讬讚讬 讚讛讜讛 讗谞讚专讬诐 讜谞讚讘讜转 讚讗讬谉 拽专讘讬诐 讘讬讜''讟 诇诪''讚 诪砖诇讞谉 讙讘讜讛 拽讗 讝讻讜 讜讻谉 砖转讬 讛诇讞诐 诇讚讬讚讬讛 讗讬谉 讗驻讬讬转谉 讚讜讞讛 讬讜''讟 讗注''驻 砖讬砖 讘讛谉 讗讻讬诇转 讗讚诐 诪砖讜诐 讚注讬拽专谉 诇爪讜专讱 讙讘讜讛 讜诇诪''讚 拽专讬讘讬谉 讘讬讜''讟 讛讬讬谞讜 诪砖讜诐 讚拽住讘专 讚注讬拽专 砖讞讬讟转谉 讜讗驻讬讬转谉 谞诪讬 诇爪讜专讱 讗讚诐 讗讘诇 砖专讬驻转 转专讜诪讛 讟诪讗讛 讜讚讗讬 诇砖诐 诪爪讜转 讘讬注讜专 讜诇讗 诇砖诐 讛谞讗讛 讛诇讻讱 讗住讜专 讘讬讜''讟 讻砖讗专 拽讚砖讬诐 讜诇专''讬 谞专讗讛 讚诇讗 砖讬讬讱 讘砖专讬驻转 转专讜诪讛 诇讜诪专 诪砖讜诇讞谉 讙讘讜讛 拽讗 讝讻讜 讜诇讗 讚诪讜 诇砖转讬 讛诇讞诐 砖讛讗驻讬讬讛 讛讬讗 诇爪讜专讱 讙讘讜讛 砖讛专讬 讗讞专 讗驻讬讬讛 爪专讬讱 诇注砖讜转 讘讛诐 转谞讜驻讛 讜讻谉 讗讞专 砖讞讬讟转 谞讚专讬诐 讜谞讚讘讜转 注讜砖讬谉 诪讛谉 诇讙讘讜讛 讗讘诇 转专讜诪讛 讟诪讗讛 讗讬谉 注讜砖讬谉 诪诪谞讛 诇讙讘讜讛 讻诇讜诐 讜诇讬讻讗 诇诪讬诪专 讘讛 诪砖讜诇讞谉 讙讘讜讛 拽讗 讝讻讜 讜讛讻讬 诪驻专砖 专''讬 诇驻讬 砖讗讬谉 砖讜专驻讬谉 拽讚砖讬诐 讘讬讜''讟 驻讬' 讙讝专讜 转专讜诪讛 讗讟讜 拽讚砖讬诐 讜讗''转 讜诪讗讬 讗讬专讬讗 讗讟讜 拽讚砖讬诐 诪砖讜诐 讚讗讬谉 砖讜专驻讬谉 拽讚砖讬诐 讘讬讜''讟 谞讙讝讜专 诪砖讜诐 转专讜诪讛 砖诇讗 诇爪讜专讱 讚讗驻讬诇讜 砖讜专驻讬谉 拽讚砖讬诐 讘讬讜''讟 讚讗转讬 注砖讛 讜讚讞讬 诇讗 转注砖讛 转专讜诪讛 砖诇讗 诇爪讜专讱 讗讬谉 砖讜专驻讬谉 讚诪砖诪注 诪转讜讱 驻专砖''讬 讘住诪讜讱 讚讗讬谉 注砖讛 讘砖专讬驻转讛 讗诇讗 诪讚专讘谞谉 讜讬''诇 讚砖专讬驻转 转专讜诪讛 砖诇讗 诇爪讜专讱 诇讗 砖讻讬讞 讚砖讜诐 讗讚诐 诇讗 讬砖专驻谞讛 讞谞诐 讻讬讜谉 砖讬讻讜诇 诇讬讛谞讜转 讘砖专讬驻转讛 讜讻讚诪讜讻讞 讘讬专讜砖诇诪讬 讻诇砖讜谉 讛讝讛: 讘拽专 砖谞讬 诇砖专讬驻转讜. 讜讗''转 讗讬 讘拽专 砖谞讬 讚讜拽讗 讜讗讬谞讜 讬讻讜诇 诇砖讜专驻讜 讘诇讬诇 诪讜爪讗讬 讬讜''讟 讛讬讻讬 诪讜讻讞 讚讗讬谉 砖专讬驻转 拽讚砖讬诐 讚讜讞讛 讬讜诐 讟讜讘 讛讗 注''讻 讗讬谞讜 诪讟注诐 讚讗讬谉 砖专讬驻转 拽讚砖讬诐 讚讜讞讛 讬讜诐 讟讜讘 讚讛讗 讘诇讬诇 诪讜爪讗讬 讬讜诐 讟讜讘 谞诪讬 讗讬谉 砖讜专驻讜 讜讗诐 讻谉 讙讝专转 讛讻转讜讘 讛讜讗 诇砖专讜祝 讘讘拽专 砖谞讬 讜讬''诇 讛讗 讚讗讬谉 砖讜专驻讬谉 讘诇讬诇讛 讛讬讬谞讜 诪砖讜诐 讚讛拽驻讬讚 讛讻转讜讘 砖诇讗 诇砖专讜祝 讛拽讚砖讬诐 讘诇讬诇讛 讻讚讗砖讻讞谉 讘砖诇诪讬诐 讚讗讬谉 谞讗讻诇讬谉 诇讗讜专 砖诇讬砖讬 讜讗驻讬诇讜 讛讻讬 讗讬谉 谞砖专驻讬谉 讗诇讗 讘讬讜诐 砖诇讬砖讬 讻讚讚专讬砖 讘专讬砖 驻住讞讬诐 ('祝 讙. 讜砖诐) 讘讬讜诐 讛砖诇讬砖讬 讘讗砖 讬砖专祝 讘讬讜诐 讗转讛 砖讜专驻讜 讻讜': 讜诇讗 注讜诇转 讞讜诇 讘砖讘转 讜诇讗 注讜诇转 讞讜诇 讘讬讜诐 讟讜讘. 转讬诪讛 讻讬讜谉 讚拽专讗 讘砖讘转 讗讬讬专讬 诪谞讗 诇讬讛 诇诪讚专砖 讜诇讗 注讜诇转 讞讜诇 讘讬讜诐 讟讜讘 讚讬诇诪讗 讚讜拽讗 讜诇讗 讞讜诇 讘砖讘转 讚讞诪讬专 诪讬讜诐 讟讜讘 讜讬''诇 讚讗讘讬讬 住讘专 讻专讘讬 注拽讬讘讗 讚讚专讬砖 讘驻专拽 讗诇讜 拽砖专讬诐 (诇拽诪谉 讚祝 拽讬讚.) 注讜诇转 砖讘转 讘砖讘转 讗讞专转 诇讬诪讚 注诇 讞诇讘讬 砖讘转 砖拽专讬讘讬谉 讘讬讜诐 讟讜讘 诪讚讗讬爪讟专讬讱 拽专讗 诇诪砖专讬 注讜诇转 砖讘转 讘讬讜诐 讟讜讘 讗诐 讻谉 注讜诇转 讞讜诇 讘讬讜诐 讟讜讘 讗住讜专 讚住讘专 谞讚专讬诐 讜谞讚讘讜转 讗讬谉 拽专讘讬谉 讘讬讜诐 讟讜讘 讻讚讗诪专 讛转诐 讜专讘讬 讬砖诪注讗诇 驻诇讬讙 讛转诐 讜讚专讬砖 注讜诇转 砖讘转 讘砖讘转讜 诇讬诪讚 注诇 讞诇讘讬 砖讘转 砖拽专讬讘讬谉 讘讬''讛 讗讘诇 砖拽专讬讘讬谉 讘讬讜诐 讟讜讘 诇讗 讗讬爪讟专讬讱 讚拽住讘专 谞讚专讬诐 讜谞讚讘讜转 拽专讬讘讬谉 讘讬讜诐 讟讜讘: 讜诇讗 诪讬诇讛 砖诇讗 讘讝诪谞讛 讚讗转讬讗 讘拽''讜. 驻讬专砖 讘拽讜谞讟专住 诪讛 爪专注转 砖讚讜讞讛 讗转 讛注讘讜讚讛 讜注讘讜讚讛 讚讜讞讛 讗转 讛砖讘转 诪讬诇讛 讚讜讞讛 讗讜转讛 砖讘转 砖谞讚讞讬转 讻讜' 讜拽砖讛 讘驻专拽 专''讗 讚诪讬诇讛 (诇拽诪谉 讚祝 拽诇讘: 讜砖诐) 诇讬转 诇讬讛 诇专讘讗 讛讗讬 拽诇 讜讞讜诪专 讚拽住讘专 讛讗讬 讚爪专注转 讚讜讞讛 讗转 讛注讘讜讚讛 诇讗讜 诪砖讜诐 讚讞诪讬专讗 讗诇讗 诪砖讜诐 讚讙讘专讗 讛讜讗 讚诇讗 讞讝讬 讜讛专''专 讬讜住祝 驻讜专转 诇讗 讙专讬住 讚讗转讬讗





专讘 谞住讬诐 讙讗讜谉

驻专拽 讘 诇讘讚讜 讜诇讗 诪讬诇讛 砖诇讗 讘讝诪谞讛 讛讘讗讛 诪拽"讜. 注讬拽专讛 讘驻' 专' 讗诇讬注讝专 讗讜诪专 讗诐 诇讗 讛讘讬讗 讻诇讬 诪注专讘 砖讘转 (讚祝 拽诇讘) 讚转"专 诪讬诇讛 讚讜讞讛 讗转 讛爪专注转 讘讬谉 讘讝诪谞讛 讘讬谉 砖诇讗 讘讝诪谞讛 讬讜"讟 讗讬谞讛 讚讜讞讛 讗诇讗 讘讝诪谞讛 讜讗诪专讬' (砖诐 讚祝 拽诇讙) 诪谞讗 讛谞讬 诪讬诇讬 讗诪专 讞讝拽讬讛 讜讻谉 转谞讗 讚讘讬 讞讝拽讬讛 (砖诪讜转 讬讘) 诇讗 转讜转讬专讜 诪诪谞讜 注讚 讘讜拽专 讜讻讜' 讜讛讻讬谉 讻转讘 讗讚讜谞谞讜 讛讗讬讬 讙讗讜谉 讘驻讬专讜砖讬讛 诪讬诇讛 讗讬谞讛 讚讜讞讛 讬讜"讟 讗诇讗 讘讝诪谞讛 讜诪讬 砖注讘专 砖诪讬谞讬 砖诇讜 讗讬谞讜 谞讬诪讜诇 讘讬讜"讟 讜转谞谉 (砖讘转 讚祝 拽诇讝) 拽讟谉 谞讬诪讜诇 诇讞' 诇讟' 诇讬' 诇讬"讗 诇讬"讘 讜转谞讬 讘讛 讬讜"讟 讗讞专 砖讘转 谞讬诪讜诇 诇讬"讗 讜讗驻讬' 讬"讟 砖谞讬 讗讬谞讛 讚讜讞讛 讚拽转谞讬 讘' 讬诪讬诐 讟讜讘讬诐 砖诇 专讗砖 讛砖谞讛 谞讬诪讜诇 诇讬"讘 诪谞讛谞讬 诪讬诇讬 讜砖诪注转讗 讚注讬拽专 讚讬诇讛 讘讙诪' 讚讻讬爪讚 爪讜诇讬谉 (驻住讞讬诐 讚祝 驻讙) 讚转谞谉 讛注爪诪讜转 讜讛讙讬讚讬诐 讜讛谞讜转专 讻讜' 砖讗讬谉 讚讜讞讛 诇讗 讗转 讛砖讘转 讜诇讗 讗转 讬讜"讟 讜讗讬转诪专讜 讘讛 讛谞讬 讚' 讟注诪讬 讜拽讗诪专 专讘讛 诪讬诇讛 讛讘讗讛 砖诇讗 讘讝诪谞讛 诇讗 讚讞讬讗.





专讘讬谞讜 讞谞谞讗诇

讬诪讬诐 砖讗讬谉 讘讛诐 拽专讘谉 诪讜住祝 讻讙讜谉 砖谞讬 讜讞诪讬砖讬 讜砖诇 转注谞讬讜转 讜诪注诪讚讜转 注专讘讬' 讜砖讞专讬转 讜诪谞讞讛 诪转驻诇诇 讬"讞 讜讗讜诪专 诪注讬谉 讛诪讗讜专注 讘砖讜诪注 转驻诇讛 讜讗诐 诇讗 讗诪专 讗讬谉 诪讞讝讬专讬谉 讗讜转讜 讜讗讬谉 讘讛诐 拽讬讚讜砖 注诇 讛讻讜住 讜诇讗 讛讝讻专讛 讘讘讛诪"讝 讜讗住讬拽谞讗 谞诪讬 讚诪讝讻讬专 砖诇 讞谞讜讻讛 讘转驻诇转 讛诪讜住祝 砖诇 砖讘转 讜砖诇 专"讞 讟讘转 讻专讘讬 讬讛讜砖注 讘谉 诇讜讬 讚讗诪专 讬讜讛"讻 砖讞诇 诇讛讬讜转 讘砖讘转 讛诪转驻诇诇 转驻诇转 谞注讬诇讛 爪专讬讱 诇讛讝讻讬专 砖诇 砖讘转 讬讜诐 讛讜讗 砖谞转讞讬讬讘 讘讚' 转驻诇讜转 讜讛诇讻转讗 讻专讘讗 讚讗诪专 砖"抓 讛讬讜专讚 注专讘讬转 讘讬讜诐 讟讜讘 砖讞诇 诇讛讬讜转 讘砖讘转 讗"爪 诇讛讝讻讬专 砖诇 讬讜"讟 砖讗诇诪诇讗 砖讘转 讗讬谉 砖"抓 讬讜专讚 注专讘讬转 讘讬讜诐 讟讜讘 讜诪砖讜诐 住讻谞讛 讛讜讗 讘砖讘转 讗讬谉 讘讬讜诐 讟讜讘 诇讗 讗讘诇 讛讗 讚讗诪专 专讘 专"讞 砖讞诇 诇讛讬讜转 讘砖讘转 讛诪驻讟讬专 讘谞讘讬讗 讗"爪 诇讛讝讻讬专 砖诇 专"讞 砖讗诇诪诇讗 砖讘转 讗讬谉 谞讘讬讗 讘专"讞 讜讙诐 讝讛 砖讗诪专 讛诪驻讟讬专 讘谞讘讬讗 讘诪谞讞讛 讘讬讜"讟 砖讞诇 诇讛讬讜转 讘砖讘转 讗"爪 诇讛讝讻讬专 砖诇 讬讜"讟 砖讗诇诪诇讗 砖讘转 讗讬谉 谞讘讬讗 讘诪谞讞讛 讘讬讜"讟 讘讛谞讬 (转诇转) [转专转讬] 诇讬转 讛诇讻转讗 讻讜讜转讬讛 讚专讘:
讜讗拽砖讬谞谉 讗讛讗 讚转谞谉 讜讞讻"讗 讗讞讚 讞诇讘 诪讘讜砖诇 讜讗讞讚 砖讗讬谞讜 诪讘讜砖诇 讗讬谉 诪讚诇讬拽讬谉 讘讜 讛讬讬谞讜 转"拽 讚转谞讬 诇讗 讘讗诇讬讛 讜诇讗 讘讞诇讘 讜谞讞讜诐 驻诇讬讙 注诇讬讬讛讜 讜讗诪专 诪讚诇讬拽讬谉 讘讞诇讘 诪讘讜砖诇 诪讻诇诇 讚转"拽 讗住专 讗驻讬诇讜 讘讞诇讘 诪讘讜砖诇 讜砖谞讬谞谉 讬砖 诇讜诪专 讻谉 转"拽 住讘专 讗讬谉 诪讚诇讬拽讬谉 讘讞诇讘 诪讘讜砖诇 讘驻谞讬 注爪诪讜 讜讗诐 谞转谉 讘讛讜 砖诪谉 诪讜转专 讻专讘 讘专讜谞讗 讗诪专 专讘 谞讞讜诐 诪转讬专 讘讞诇讘 诪讘讜砖诇 讗注"驻 砖诇讗 谞转谉 讘讛讜 砖诪谉 讜专讘谞谉 讘转专讗讬 讗住专讬 讗驻讬诇讜 讘砖谞转谉 讘讛讜 砖诪谉:






专诪讘"谉

诪谞讛"诪. 讜讗讬 拽砖讬讗, 诪讛讬讻讬 转讬转讬 讚砖专讬 讚讘注讬转 拽专讗 诇诪讬住专 讗"诇 诪砖讜诐 讚住讚"讗 讬"讟 诇"转 讛讜讗 讜讗转讬 注砖讛 讜讚讞讬 诇"转 诪讚拽讗 诪转专抓 专讘 讗砖讬 讘讛讚讬讗 诪砖讜住 讚讬"讟 注砖讛 讜诇"转 讜诇讗 诪讬讚讞讬 讗诇诪讗 诪注讬拽专讗 诇讗 住"讚 讛讻讬 讗诇讗 诇"转 讘诇讞讜讚 讛讜讗 讜住讘专讬' 讚讗转讬 注砖讛 讜讚讞讬 诇"转. 讜讗讬 拽砖讬', 讗讬 讛讻讬 专讘讗 诇讬诪讗 讛讻讬 讗诪讗讬 讗爪讟专讬讱 诇讬' 诇讘讚讜 讜诇讗 诪讬诇讛 讚讛讗 讗讬讛讜 住"诇 讚讬"讟 注砖讛 讜诇"转 讛讜讗 讻讚诪拽砖讬谞谉 驻"拽 讚讘讬爪讛 讜讘驻' 讻讬住讜讬 讛讚诐 讚讗诪专讬' 讗转讬 注砖讛 讜讚讞讬 诇"转 诪讻讚讬 讬"讟 注砖讛 讜诇"转 讛讜讜 讜讗讬谉 注砖讛 讚讜讞讛 诇"转 讜注砖讛 讗诇讗 (讗专"驻) [讗诪专 专讘讗] 讗驻专 讻讬专讛 讚注转讜 (注诇讬讜) [诇讜讚讗讬] 讜讗"诇 讚专讘讗 讛转诐 诇讗讜 诪砖讜诐 讛讗讬 拽讜砖讬' 讛讚专 讘讬' 讜讗驻砖专 讚诇讚讬讚讬' 讛"谞 讚讗转讬 注砖讛 讚讻讬住讜讬 讜讚转讬 诇"转 讚讬"讟 讜诇讗 诪诪注讻讬 诪诇讘讚讜 讗诇讗 诪讬诇讛 砖诇讗 讘讝诪谞讜 讚诪拽讬讬诐 注砖讛 讚讬讚讛 诇诪讞专 讗讘诇 讻讬住讜讬 讻讬讜谉 砖砖讞讟 讚讞讬 讬"讟 (诇专讘讛) [诇专讘讗] 讜讬"诇 讚诇讗 拽驻讬讚 专讘讗 讘讛讗 讜讻讬住讜讬 谞诪讬 诇讗 讚转讬 诪诇讘讚讜 讜诪讬讛讜 诇讗 诪讛讱 拽讜砖讬' 诪转专抓 诇讛 专讘讗 讗诇讗 讗讜 诪砖讜诐 讚诪住转讘专 诇讬' 讟注诪讗 讘转专讗 讗讜 诪砖讜诐 讚讙诪' 讛讜讗 讚诪拽砖讬' 注诇讬' 讛讱 拽讜砖讬' 讚诪讻讚讬 讬"讟 注砖讛 讜诇"转 讛讜讗 讜诇讗 专讘讗. 讜诪驻专砖讬' 讘转讜住' 讚砖专讬驻转 转专讜诪讛 诇讗讜 注砖讛 讚讗讜专讬讬转讗 讛讜讗 讚诇讗 讗砖讻讞谉 讗诇讗 讜讗住诪讻讜讛 专讘谞谉 诇砖专讬驻转 拽讚砖讬诐 (砖讬讟诪讗) 讚讝 讜讻谉 诪砖诪注 诪讚讘专讬 专"砖 诪爪讜讛 诇砖专讜祝 转专讜诪讛 砖谞讟诪讗转 诪砖讜诐 讚讚诪讬讗 诇拽讚砖 讜注讜讚 诪砖讜诐 转拽诇讛. 讜讛讻讗 讛"驻 讚讘注讬' 讚诪转谞讬' 讜诪驻专砖讬' 诇驻讬 砖讗讬谉 砖讜专驻讬谉 拽讚砖讬诐 讘讬"讟 讜讻讬讜谉 砖注砖讜 讞讻诪讬诐 砖专讬驻转 转专讜诪讛 讻砖专讬驻转 拽讚砖讬诐 诇诪爪讜讛 讗祝 诇讗讬住讜专 注砖讗讜讛讜 讻诪讜转讜. 讜诇驻讬 砖驻讬' 诇诪注诇讛 讚讙讝讬专转 讞讻诪讬诐 讛讜讗 讘砖诪谉 砖专讬驻讛 诪砖讜诐 砖诪讗 讬讘讗 诇砖专讜祝 砖诇讗 诇爪讜专讱 讛讻讗 讛讜诪"诇 诪砖讜诐 讛讱 谞讝讬专讛 讜讗驻讬' 讛讬讛 砖讜专驻讬谉 拽讚砖讬诐 讘讬"讟 讛转诐 砖专讬 诪砖讜诐 讚注砖讛 讛讜讗 讗讘诇 讘转专讜诪讛 讚诇讬讻讗 注砖讛 砖诇讗 诇爪讜专讱 讗住讜专 诪谉 讛转讜专讛 讜诇爪讜专讱 讗讬讻讗 谞讝讬专讛 讗诇讗 讻讬讜谉 讚讛讻讬 讛讜讗 讚讗讬谉 砖讜专驻讬谉 拽讚砖讬诐 诇注讜诇诐 谞住讜讘 诇讛 讟注诪讗 讛讘讬 讜讻讬 讘注专 诪讛"诪 讗砖专讬驻转 拽讚砖讬诐 诪诪砖 讘注讬' 讜讗驻砖专 砖讗祝 砖专讬驻转 转专讜诪讛 诪爪讜转 注砖讛, 砖诇 转讜专讛 讜讘讻诇诇 讘拽讜讚砖 讘讗砖 转砖专祝 讛讜讗 讜讻"谞.讘讬专讜砖诇' 讚讛讜讗 注砖讛 讚讗讜专讬讬转讗. 讜讗讬讻讗 讚拽砖讬讗 诇讬' 讜转讬讛谞讬 谞诪讬 讬"讟 诇"转 讜砖专讬驻转 拽讚砖讬诐 注砖讛 讛讬讻讬 讚讞讬 讛讗讬 注砖讛 诇讛讗讬 诇"转 讛专讬 讗驻砖专 诇注砖讛 讝讛 诇讛转拽讬讬诐 诇诪讞专 讜讗专"砖 讘"诇 讘"诪 砖讗转讛 诪讜爪讗 注砖讛 讜诇"转 讗诐 讗转讛 讬讻讜诇 诇拽讬讬诐 砖谞讬讛谉 诪讜讟讘 讜讗诐 诇讗讜 讬讘讗 注砖讛 讜讬讚讞讬 诇诇"转 讜讻讬讜谉 砖讻谉 诪"讟 爪专讬讻讬 诇讛谞讱 拽专讗讬 讜专讘 讗砖讬 谞诪讬 诇"诇 诇诪讬诪专 砖讘转讜谉 注砖讛 讛讜讗 讜讗诐 讘讗谞讜 诇驻专砖 讚讛讻讗 讘拽讚砖讬诐 砖讗"讗 诇砖讛讜转 讻讙讜谉 讗讬讘专讬诐 讜驻讚专讬诐 砖谞讬转讜转专讜 诪注讬"讟 讜讻注讬谉 驻讬专讜拽讗 讚讗讘讬讬 砖讗注"驻 砖讗驻砖专 砖诪注诇谉 讜诪诇讬谞谉 讘专讗砖讜 砖诇 诪讝讘讞 讻讬讜谉 讚讗诐 讬专讚讜 驻住讜诇讬谉 诪"讟 讛讜讗 诇砖讜专驻谉 讛讬讜诐 讜诇讗 讬驻住诇讜 讘诇讬谞转谉 讜诇讗 讬住驻讬拽 诇谞讜 驻专拽讜谞讜 讝讛 诇讻讬注诪讗 讚讞讝拽讬讛 讜专讘讗 讚诪讛转诐 诇讛讻讗 诇讗 诪砖诪注 讗诇讗 砖讗讬谉 砖专讬驻转 拽讚砖讬诐 砖谞驻住诇讜 砖讗驻砖专 诇砖讛讜转 讚讜转讛 讬讜"讟 讛诇讻讱 拽"诇 诇"诇 拽专讗. 讜诇讚讬讚讬 讛讗 诇"拽 诇讬, 诪砖讜诐 讚诇讗 讗诪专 专砖讘"诇 讗驻砖专 诇拽讬讬诐 讗转 砖谞讬讛谉 讗诇讗 讻谞讜谉 讛讛讜讗 讚讗拽砖讬' 讘诪谞讞讜转 讘驻' 讛转讻诇转 讙讘讬 住讚讬谉 讘爪讬爪讬转 砖讗驻砖专 诇讜 诇注砖讜转 诇讘谉 诪诪讬谞讜 讜诇讗 注讘讚讬' 诇讛 爪诪专 讘讻讬讜爪讗 讘讝讛 谞讗诪专讛 讗讘诇 诪"讟 砖讗讬谉 诇拽讬讬诪讛 讛讬讜诐 讻讬讜谉 讚讞讘讬讘讛 诪爪讜讛 讘砖注转讛 讜讻诪讜 讚拽讗诪专 讛砖"住 讘诪谞讞讜转 讗专"砖 讘讗 讜专讗讛 讘诪讛 讞讘讬讘' 诪爪讜讛 讘砖注转讛 砖讛专讬 讗讘专讬诐 讜驻讚专讬谉 讻砖专讬谉 讘诇 讛诇讬诇讛 讬注"讻 讗讬 讗驻砖专 诇拽讬讬诐 讗转 砖转讬讛谉 诪讬拽专讬 讗注"驻 砖讗驻砖专 诇诪讞专 砖讻诇 砖诪讞讜住专 讝诪谉 讻诪讞讜住专 讛讻诇 讚诪讬 讜讛专讬 注讻砖讜 讗"讗 诇拽讬讬诐 砖谞讬讛谉. 讜诇讛讗讬 驻讬', 讛讗 讚转谞谉 讗讬谉 讞讜转讻讬谉 诇讗 讘讚讘专 砖讛讜讗 诪砖讜诐 砖讘讜转 讜诇讗 讘讚讘专 砖讛讜讗 诪砖讜诐 诇"转 讜诪驻' 讟注诪讗 讘讙诪' 诪砖讜诐 讚讬"讟 注砖讛 讜诇"转 讜诇讗 讗转讬 注砖讛 讚砖讜驻专 讜讚讞讬 诇讬' 讛讛讜讗 住讜讙讬' 讚讘转专讗讬 讛讜讗 讜讗诇讬讘讗 讚专讘 讗转诪专 讜诇讗讜 讚爪专讬讻讬谉 诇讛讛讜讗 讟注诪讗 讚讛讗 诪住拽讬' 诇拽诪谉 讘驻' 诪讬诇讛 讚讻讬 讗诪专讬' 讗转讬 注砖讛 讜讚讞讬 诇"转 讻讙讜谉 诪讬诇讛 讘爪专注转 讜讻讜' 讛讗 诪讻砖讬专讬 诪讬诇讛 讜砖讜驻专 讘注讬讚谞' 讚注讘专 诇诇讗讜 诇讗 诪拽讬讬诐 注砖讛 讜诇讗 讻诇讜诐 讜讟注诪' 讚砖讬讟驻' 讛讜讗 诇讜诪专 讚讛讻讬 讛讜讗 讜讚讗讬 讻讚专讘 讗砖讬: 



讛讗 讚讗诪专讬' 讘讗 讛讻转讜讘 诇讬转谉 诇讜 讘拽专 砖谞讬 诇砖专讬驻转讜. 讜讚讗讬 诇讗讜 诇诪讬诪专讗 讚讘诇讬诇 诪讬"讟 讗讬谉 砖讜专祝 注讚 讘拽专 砖谞讬 讚讛讗 讗驻专 讘讬讜诐 专讗砖讜谉 谞砖专祝 讗诇讗 诪砖讜诐 砖讗讬谉 砖讜专驻讬谉 拽讚砖讬诐 讘讬"讟 讜注讜讚 讛讜"诇 诇诪讻转讘 讘讘拽专 讘讗砖 转砖专讜驻讜 讗诇讗 讛"拽 诇讗 转讜转讬专讜 诪诪谞讜 注讚 讘拽专 专讗砖讜谉 讜讛谞讜转专 诪诪谞讜 转砖专驻讜 讗讜转讜 讘诇讬诇讛 注讚 讘拽专 砖讙讬 拽讜讚诐 砖转诇讻讜 诪讬专讜砖诇讬诐 讻讚讻转讬讘 讜驻谞讬转 讘讘拽专 讜讛诇讻转 诇讗讛诇讬讱 讚讛讬讬谞讜 讘讜拽专讜 砖诇 砖讙讬 讜诪"诪 拽专讗 讬转讬专讛 讛讜讗 诇讜诪专 砖讗讬谉 砖讜专驻讬谉 拽讚砖讬诐 讘讬"讟, 讻谉 谞"诇. 讜专砖"讬 讻转讘, 讜讛谞讜转专 诪诪谞讜 诇专讗砖讜谉 注讚 讘拽专 砖谞讬 讛诪转讬谞讛讜 讜转砖专驻讜讛讜 讜诇讗 谞讛讬专' 讚讗"讻 诪砖诪注 讚诇讗 讬砖专祝 讘诇讬诇讛 讜诪谞"诇 讚诪砖讜诐 讚讗讬谉 砖讜专驻讬谉 拽讚砖讬诐 讘讬"讟 讛讜讗 讛专讬 讗驻讬' 讘诪讬"讟 讗讬谞谉 谞砖专驻讬谉 注讚 诇诪转专 讚讗诇诪讗 讙讝讬专转 讛讻转讜讘 讛讜讗 诇砖讜专驻谉 讘讘拽专 砖谞讬 讜讗讬谉 砖专讬驻转谉 住诪讜讱 诇讗讬住讜专抓 讗诇讗 诪砖诪注 讻讚驻专讬砖讬'. 讜砖讜讘 诪爪讗转讬 讘讬专讜砖诇' (讘.) 讻讚讘专讬 专砖"讬 讚讙专住讬' 讛转诐 讛转讜专讛 讗诪专讛 讗讬谉 砖讜专驻讬谉 拽讚砖讬诐 讘讬"讟 讜讗爪"诇 讘砖讘转 诪讛 转诪讬转 诪讬诪专 讻谉 诇讗 转讜转讬专讜 诪诪谞讜 注讚 讘拽专 讜讛谞讜转专 诪诪谞讜 注讚 讘拽专 讘讗砖 转砖专讜驻讜 讗讞专 砖谞讬 讘拽专讬诐 讗讞专 讘拽专讜 砖诇 讟"讜 讜讗讞专 讘拽专讜 砖诇 谞讝'讬谉 讜讻转讬讘 讜讛谞讜转专 诪讘砖专 讛讝讘转 讘讬讜诐 讛砖诇讬砖讬 讘讗谞讚讬砖专祝 讗讞专 砖谞讬 讘拽专讬诐 讗讞专 讘拽专讜 砖诇 讟"讜 讜讗讞专 讘拽专讜 砖诇 讟"讝, 讜讝讛 讻诇砖讜谉 专砖"讬. 讜诪讛 砖讛讜拽砖讛 (诇讜) [诇讬] 诪谉 砖专讬驻转 讛诇讬诇讛, 讻讱 讛讜讗 讜讚讗讬, 砖砖诐 讗诪专讜 讘驻专 诪注转讛 讗讬谉 诪讚诇讬拽讬谉 讘砖诪谉 砖专讬驻讛 讘诇讬诇讛 砖讗讬谉 砖讜专驻讬谉 拽讚砖讬诐 讘诇讬诇讛 讜诪转专抓 讗专"讬 (讬诇讚讜) 诇讛 讘砖讬讟转 专' 讬砖诪注讗诇 讚专' 讬砖诪注讗诇 讗诪专 转讬谞讜拽 砖注讘专 讝诪谞讜 谞讬诪讜诇 讘讬谉 讘讬讜诐 讜讘讬谉 讘诇讬诇讛 讻诇讜诪专 讗祝 砖专讬驻转 拽讚砖讬诐 讘讝诪谞谉 讗讬谉 谞砖专驻讬谉 讘诇讬诇讛 诇讗讞专 讝诪谞谉 讗驻专 讘诇讬诇讛 讜诪拽砖讬谞抓 诪讛 讗讬转 诇讱 诇诪讬诪专 砖诪谉 砖专讬驻讛 砖注讘专 讝诪谞讛 (谞砖专驻转 讘讬谉 讘讬讜诐 讘讬谉 讘诇讬诇讛) 讗专"砖 讘谉 驻讝讬 诪讻讬讜谉 砖谞讟诪讗 讻诪讬 砖注讘专 讝诪谞讜 诇诪讚谞讜 讘驻讬' 砖讗讬谉 讛拽讚砖讬诐 谞砖专驻讬谉 注讚 讘拽专讜 砖诇 讟"讝 讘讟"讜 诪驻谞讬 砖讛讜讗 讬"讟 讜讘诇讬诇 讟"讝 砖讗讬谉 砖讜专驻讬谉 拽讚砖讬诐 讘转讞诇讛 讘诇讬诇讛: 



讗讘讬讬 讗诪专 讗诪专 拽专讗 注讜诇转 砖讘转 讘砖讘转讜 讜诇讗 注讜诇转 讞讜诇 讘砖讘转 讜诇讗 注讜诇转 讞讜诇 讘讬"讟. 讗讬讻讗 诇诪讬讚拽 注讜诇转 讞讜诇 讘讬"讟 诪谞"诇 讛讗 诪拽专讗 诇讬转 诇讬' 讗诇讗 注讜诇转 讞讜诇 讘砖讘转 讜讛讬讻讬 讙诪专 讬"讟 诪砖讘转 讜讗"诇 转专讬 诪讬注讜讟讗 讻转讬讘讗 讜讛"诇 诇诪讬讻转讘 注诇 注讜诇转 讛转诪讬讚 讻讚讻转讬讘 讘专"讞 讜讚专砖讬' 注讜诇转 砖讘转 讜诇讗 注讜诇转 讞讜诇 讘砖讘转 讜讚专砖讬' 讘砖讘转讜 诇讬"讟, 讝讛 讛谞"诇. 讜诪爪讗转讬 诇专讘讜转讬' 讛爪专驻转讬诐 讝"诇 讘转讜住' 砖诪注诪讬拽讬谉 讘讛 诇讜诪专 讗讘讬讬 住讘专 诇讛 讻专"注 讚讗诪专 讘砖讬诇讛讬 讜讗诇讜 拽砖专讬诐 注讜诇转 砖讘转 诇讬诪讚 注诇 讞诇讘讬 砖讘转 砖拽专讘讬谉 讘讬"讟 讬讻讜诇 讗祝 讘讬讛"讻 转"诇 讘砖讘转讜 讚讗诇诪讗 注讜诇转 砖讘转 拽专讬讘讛 讘讬"讟 讜诇讗 注讜诇转 讞讜诇 讘讬"讟 讜讗爪"诇 诇注讜诇转 讞讜诇 砖讗讬谞讛 拽专讬讘讛 讘砖讘转 讜讗讚专砖讛 讚专"注 住诪讱 讗讘讬讬 讜注讬拽专 讟注诪讗 讚专"注 诪驻讜专砖 讛转诐 诇讚讘专讬 专"注 谞讚专讬诐 讜谞讚讘讜转 讗讬谉 拽专讘讬谉 讘讬"讟 讜讻讬 讗爪讟专讬讱 拽专讗 诇诪讬砖专讬 讬"讟. 讜讗讬 拽砖讬', 讻讬讜谉 讚注讬拽专 讟注诪讗 诪砖讜诐 讚谞讚专讬诐 讜谞讚讘讜转 讗讬谉 拽专讘讬谉 讘讬"讟 讜讛讛讜讗 谞驻拽讗 诇谉 诪诇讻诐 讜诇讗 诇讙讘讜讛 讻讚诪砖诪注 讘驻住讞讬诐 讜讘诪住' 讘讬爪讛 诇讬诪讗 讗讘讬讬 讛讻讗 诇讻诐 讜诇讗 诇讙讘讜讛 讗诇诪讗 讗讬谉 砖讜专驻讬谉 拽讚砖讬诐 讘讬"讟 讗"诇 拽诪"诇 专讘讜转讗 讚讗驻讬' 注讜诇转 讞讜诇 砖讗"专 诇砖讛讜讬讬 讗讬谞讛 拽专讬讘讛 讘讬"讟 讚讗讬 诪诇讻诐 讜诇讗 诇讙讘讜讛 讛"讗 讛"诪 讘谞讚专讬诐 讜谞讚讘讜转 砖诇讗 谞砖讞讟 注讚讬讬谉 诇驻讬 砖诇讗 讛讜转讞诇讜 诪爪讜转谉 讻诇诇. 讜讗讬 拽砖讬', 讛讬讻讬 拽讗诪专 专"注 讻讬讜谉 讚谞讚专讬诐 讜谞讚讘讜转 讗讬谞谉 拽专讘讬谉 讘讬"讟 讻讬 讗爪讟专讬讱 拽专讗 诇诪讬砖专讬 讬"讟 讚讬诇诪讗 讗注"讙 讚拽讬讬"诇 谞讚专讬诐 讜谞讚讘讜转 讗讬谞谉 拽专讘讬诐 讘讬"讟 讚谞驻拽讗 诇谉 诪诇讻诐 讜诇讗 诇讙讘讜讛 讚讛"诪 讘谞讚专讬诐 讜谞讚讘讜转 砖讗驻砖专 诇讛砖讛讜转谉 讗讘诇 讗讘专讬诐 砖讗"讗 诇讛砖讛讜转谉 拽专讘讬谉 讛诇讻讱 讻讬 讗爪讟专讬讱 拽专讗 诇讬讛"讻 讗"诇 住"诇 诇专"注 讚讻讬讜谉 讚讻' 专讞诪谞讗 诇讻诐 讜诇讗 诇讙讘讜讛 诇讜诪专 砖谞讚专讬诐 讜谞讚讘讜转 讗讬谉 拽专讘讬谉 讘讬"讟 讗注"驻 砖讗驻砖专 诇谞讜 诇讜诪专 砖诇讗 讗住专 讛讻转讜讘 讗诇讗 讘讗讜转谉 砖讗驻砖专 谞砖讛讜转谉 讻讬讜谉 砖讬"诇 谞诪讬 砖讛讻诇 讘讻诇诇 诪爪专讱 讛讜讛 爪专讬讱 拽专讗 讗讞专讬谞讗 诇诪砖专谞讛讜 诇谞讚专讬诐 讜谞讚讘讜转 砖讗讬 讗驻砖专 诇砖讛讜转谉 砖讬拽专讘讜 讘讬"讟 讜诇讗 讛讜讛 拽专讗 专讛讬讟 讜砖专讬 讬讛"讻 讛诇讻讱 诇讬"讟 讗爪讟专讬讱 拽专讗讬 讜诪诪讬诇讗 诇诪讚谞讜 砖讗驻讬' 谞讚专讬诐 讜谞讚讘讜转 砖讗"讗 诇砖讛讜转谉 讗讬谞谉 拽专讘讬谉 讘讬"讟 讜讛讬讬谞讜 讚讗讘讬讬 讚讗讬讬转讬 讛讗讬 拽专讗 讻讚讻转讬讘谞'. 讜讗讬 拽砖讬' 讗讚专"注 讚讗诪专谉 讚讗讬转 诇讬' 诇讻诐 讜诇讗 诇讙讘讜讛, 讜讛讗 讗诪专讬' 讘诪住' 讘讬爪讛 讘驻' 讬讜"讟 (讘讬爪讛 讻讗.) 专注"讗 讗驻讬' 谞驻砖 讘讛诪讛 讘诪砖诪注 讗"讻 诪转"诇 诇讻诐 诇讻诐 讜诇讗 诇讙讜讬讬诐 诇讬诪讗 谞诪讬 讛讻讬 讜诇讗 诇讙讘讜讛 讗"诇 讞讚讗 诪转专转讬 谞拽讬讟 诇诇诪讚讱 砖讗讬谉 谞驻砖 讙讜讬 讘诪砖诪注 讗注"讙 砖谞驻砖 讘讛诪讛 诪砖诪注. 讜讗驻砖专 诇驻专砖 讚讛讗 讚讗诪专 专"注 谞讚专讬诐 讜谞讚讘讜转 讗讬谉 拽专讘讬谉 讘讬"讟 讛"拽 讗讬谞讜 讘讚讬谉 砖讬拽专讘讜 讛讜讗讬诇 砖诇讗 诪爪讬谞讜 砖讛转讬专谉 讛讻转讜讘 砖讬"讟 讻砖讘转 讞讜抓 诪讗讜讻诇 谞驻砖 讜拽专讗 诇讬"讟 讗爪讟专讬讱 讜诪诪讬诇讗 诇诪讚谞讜 讗讬住讜专谉 讜讻谉 谞诪讬 专' 讬砖诪注讗诇 讚讗诪专 谞讚专讬诐 讜谞讚讘讜转 拽专讘讬谉 讛"谞 拽讗诪专 讚讬谉 讛讜讗 砖讬拽专讘讜 砖诇讗 讬讛讗 砖讜诇讞谞讱 诪诇讗 讜砖讜诇讞谉 专讘讱 专讬拽诐 讜诇"爪 拽专讗 讗诇讗 诇诪讬砖专讬 讬讛"讻: 



讜诇讗 诪讬诇讛 砖诇讗 讘讝诪谞讛 讚讗转讬' 讘拽"讜. 讗讬讻讗 讚诇"讙 讛讻讗 讚讗转讬讗 讘拽"讜, 诪驻谞讬 讛讟注诐 砖讗诪专转讬 讚诇专讘讗 讬"讟 诇"转 讛讜讗 讘诇讞讜讚 讜讗转讬 注砖讛 讚诪讬诇讛 讜讚讞讬 诇讬' 讘诇讗 拽"讜 讜注讜讚 讚讗讬 诪讬诇讛 砖诇讗 讘讝诪谞讛 讘拽"讜 讗转讬' 诇讗 诪讬诪注讟讗 诪诇讘讚讜 讚讛讗 讗爪讟专讱 诇讘讚讜 诇讗讬谉 砖讜专驻讬谉 拽讚砖讬诐 讘讬"讟 讜注讜讚 砖讘驻' 专"讗 讚诪讬诇讛 讗诪专讬' 诪讛"诪 讚诪讬诇讛 讗讬谞讛 讚讜讞讛 讬"讟 讗诇讗 讘讝诪谞讛 讜讗诪专 专讘 讗砖讬 谞诪讬 讛转诐 砖讘转讜谉 注砖讛 讛讜讗 讜讻讜' 讜讗讬 讘拽"讜 讗转讬' 讗注"讙 讚讘注诇诪' 诇讗 讗转讬 注砖讛 讜讚讞讬 诇"转 讜注砖讛 讛讻讗 讚讞讬 讚讛讗 讗讬讻讗 拽"讜, 讗讘诇 诪讛 讗注砖讛 砖讛讜讗 讻' 讘注讬拽专 讛谞讜住讞讗讜转. 讜专砖"讬 讝"诇 驻讬' 拽"讜 讝讛 砖讛讜讗 讛讗诪讜专 讘驻' 专"讗 讚诪讬诇讛 讜诪讛 爪专注转 砖讚讜讞讛 讗转 讛注讘讜讚讛 讜注讘讜讚讛 讚讜讞讛 砖讘转 诪讬诇讛 砖诇讗 讘讝诪谞讛 讚讜讞讛 讗讜转讛 砖讘转 砖谞讚讞讬转 诪驻谞讬 注讘讜讚讛 讗"讚 砖转讛讗 诪讬诇讛 讚讜讞讛 讗讜转讛 讜诪拽砖讜 注诇讛 讚讛讗 专讘讗 诇讬转 诇讬' 讛讗讬 拽"讜 讘驻' 专"讗 讻讚讗"诇 诇专讘 住驻专讗 诇讗讜 诪砖讜诐 讞讜诪专讗 讚爪专注转 讛讜讗 讗诇讗 诪砖讜诐 讚讙讘专讗 诇讗 讞讝讬 讜讻讜'. 讜砖诪注转讬 砖讛专"谞 [讙讗讜谉] 讝"诇 驻讬' 讘诪讙诇转 住转专讬诐 讜诪讛 (注砖讬转) [注砖讬讬转] 讘讗讜讻诇 谞驻砖 砖讛讜讗 专砖讜转 讻讙讜谉 讛砖讞讬讟' 讜讛讘讬砖讜诇 讚讜讞讛 讬"讟, 诪讬诇讛 砖诇讗 讘讝诪谞讛 砖讛讜讗 诪爪讜讛 诇讗 讻"砖 砖转讚讞讛 讬"讟. 讜讗讞专讬诐 驻讬' 讻讱, 讜诪讛 爪专注转 砖讗讬谞讛 谞讚讞讬转 诪驻谞讬 爪讜专讱 讛讚讬讜讟 谞讚讞讬转 诪驻谞讬 诪讬诇讛 砖诇讗 讘讝诪谞讛 讬"讟 砖谞讚讞讛 诪驻谞讬 爪讜专讱 讛讚讬讜讟 讻讙讜谉 砖讞讬讟讛 讜讘讬砖讜诇 讗"讚 砖讬讛讗 谞讚讞讛 诪驻谞讬 诪讬诇讛 砖诇讗 讘讝诪谞讛. 讜讗诇讜 讘' 讛驻讬专讜砖讬诐 转砖讜讘讛 讗' 诇讛谉, 砖讗诐 砖讞讬讟讛 讜讘讬砖讜诇 讚讜讞讬谉 讬"讟 诪驻谞讬 砖讛讜讗 爪专讻讜 砖诇 讬讜诐 讜砖诪讞转讜 讘讻讱. 讜讗"讗 诇砖讛讜转 转讚讞谞讜 诪讬诇讛 砖诇讗 讘讝诪谞讛 砖讗讬谉 诇讬讜诐 注住拽 讘讛 讜讗驻砖专 诇砖讛讜转 注讜讚 诇诪讞专. 讗诇讗 注讬拽专 拽"讜 讝讛, 讚专讘讗 住讘专 谞讚专讬诐 讜谞讚讘讜转 砖诇讗 谞讻专转讜 注诇讬讛谉 讬"讙 讘专讬转讜转 讚讜讞讛 讬"讟 诪讬诇讛 砖谞讻专转讜 注诇讬' 讬"讙 讘专讬讬转讜转 讗"讚 砖转讚讞讛 讬讜"讟 讻讱 驻讬' 专讘讜转讬' 讛爪专驻转讬诐 讝"诇 讜诇驻"讝 讗驻砖专 诇拽讬讬诐 讙讬' 讛住驻专讬诐 讜诇讜诪专 讚专讘讗 住讘专 讚讬"讟 注砖讛 讜诇"转 讛讜讗 讜讗驻"讛 讗爪讟专讬讱 拽专讗 诇诪讬诇讛 砖诇讗 讘讝诪谞讛 诪砖讜诐 讚讗转讬' 讘拽"讜 讜专讘 讗砖讬 住讘专 谞讚专讬诐 讜谞讚讘讜转 讗讬谉 拽专讬讘讬谉 讘讬"讟 讛诇讻讱 拽"讜 诇讬讻讗 讜讗"转 讗讬 住"诇 诇专讘讗 讚讬"讟 注砖讛 讜诇"转 讛讜讗 讛讻讗 诇诪讗讬 讗爪讟专讬讱 诇讟注诪' 讗转专讬谞' 讗"诇 讚讛讱 诪讬诪专' 讛转诐 讗转诪专 讘驻' 专"讗 讚诪讬诇讛 讜诇诪讬诇讛 砖诇讗 讘讝诪谞' 讗爪讟专讬讻' 讻讚讗讬' 讛转诐 讜讙诪' 讛讜讞 讚诪住讚专 诇讛 讛讻讗 诇讜诪专 讚砖专讬驻转 拽讚砖讬诐 讜讚讗讬 诇讗 讚讞讬 讗讬 诪诇讘讚讜 讗讬 诪砖讜诐 注砖讛 讜诇"转 讜住讜讙讬' 讚诪住' 讬"讟 讻驻砖讟讗 讗转讬' 讛讻讬:





专砖讘"讗

讜诇讬转 讛诇讻转讗 讻讻诇 讛谞讬 砖诪注转转讗 讗诇讗 讻讬 讛讗 讚讗"专 讬讛讜砖注 讘谉 诇讜讬. 驻讬专砖 专砖"讬 讝"诇: 讚讛讗 讚专讘 讙讬讚诇 谞诪讬 诪讬讚讞讬讗, 讜讛诪驻讟讬专 讘谞讘讬讗 讘专讗砖 讞讜讚砖 砖讞诇 诇讛讬讜转 讘砖讘转 诪讝讻讬专 砖诇 专讗砖 讞讜讚砖, 讜讗祝 注诇 讙讘 讚讛驻讟专讛 讘专讗砖 讞讜讚砖 诇讬讻讗 讻诇诇 诪"诪 讬讜诐 讛讜讗 砖谞转讞讬讬讘 讘讛驻讟专讛. 讜讻谉 驻住拽  讗诇驻住讬 讝"诇. 讗讘诇 专"转 讝"诇 讜讻谉 讘注诇 讛诪讗讜专 讝"诇 讗诪专讜 讚诇讗 讗讬讚讞讬讗 讛讗 讚专讘 讙讬讚诇 讻诇诇 讚讛驻讟专讛 讘专讗砖 讞讜讚砖 诇讬讻讗 讻诇诇, 讜讗讬转讗 诇讛讗 讚专讘讬 讬讛讜砖注 讘谉 诇讜讬 讜讗讬转讗 诇讛讗 讚专讘 讙讬讚诇, 讜诇讗 诪讬讚讞讜 讗诇讗 讛讗 讚专讘 讛讜谞讗 讜专讘 讬讛讜讚讛 讜专讘 讗讞讚讘讜讬 讚驻诇讬讙讬 讗讚专讘讬 讬讛讜砖注 讘谉 诇讜讬.
讜专讘谞讜 讛专讘 讝"诇 讛讻专讬注 讻讚讘专讬 专砖"讬 讜讛专讘 讗诇驻住讬 讝"诇, 诪讚讗诪专讬谞谉 住转诐 诇讬转 讛诇讻转讗 讻讻诇 讛谞讬 砖诪注转转讗, 讜讗诐 讗讬转讗 讚讗讬转讗 诇讚专讘 讙讬讚诇, 讻讬讜谉 讚诇讚注转讬讛 讚讗讘讬讬 讗祝 讛讬讗 讚诪讬讗 诇讚专讘 讛讜谞讗 讜讘讬谉 讗讬转讬讛 讘讬讜诪讬讛 讘讬谉 诇讬转讬讛 讘讬讜诪讬讛 讻诇诇 讻讜诇讛讜 讞讚讗 讗讜专讞讗 讗讬转 诇讛讜, 讛讜讛 诇讬讛 诇讘注诇 讛讙诪专讗 诇驻专讜砖讬 讘讛讚讬讗 诇讬转 讛诇讻转讗 讻专讘 讛讜谞讗 讜专讘 讬讛讜讚讛 讜诇讗 讻专讘 讗讞讚讘讜讬, 讻讬 讛讬讻讬 讚诇讗 谞讬讟注讬 讘讛讗 讚专讘 讙讬讚诇 诇讗驻讜拽讛 诪讛诇讻转讗. 讜注讜讚 讚讗诐 讗讬转讗 讚讛讗 讚专讘 讙讬讚诇 诪砖讜诐 讚讗讬谉 谞讘讬讗 讘专讗砖 讞讜讚砖 讻诇诇 讛讜讗, 讗诐 讻谉 诪砖诪注 讚讛讬讻讗 讚讗讬转讬讛 讻讙讜谉 诪讜住驻讬谉 讚讗讬转讬讛 注专讘讬转 讜砖讞专讬转 讜诪谞讞讛 诪讜讚讛 讘讛 专讘 讚诪讝讻讬专, 讜讛讗 讜讚讗讬 诇讬转讗, 讚讛讗 专讘 讗讞讚讘讜讬 诪砖诪讬讛 讚专讘 讗诪专 讗讬驻讻讗, 讜讘讻讚讬 诇讗 诪砖讜讬谞谉 讞诇讜拽讗 讘讬谞讬 讗诪讜专讗讬 讜谞讬诪讗 转专讬 讗诪讜专讗讬 谞讬谞讛讜 讗诇讬讘讗 讚专讘, 讗诇讗 讜讚讗讬 讟注诪讬讛 讚专讘 讙讬讚诇 讻讟注诪讬讛 讚专讘 讗讞讚讘讜讬 讚转专讜讜讬讬讛讜 诪砖诪讬讛 讚专讘 拽讗诪专讬, 讜讻讬讜谉 讚讗讬讚讞讬 讛讗 讚专讘 讗讞讚讘讜讬 讗讬讚讞讬讗 谞诪讬 讚专讘 讙讬讚诇, 讚讬讜诐 讛讜讗 砖谞转讞讬讬讘 讘讻讱. 讜讗祝 注诇 驻讬 砖讬砖 诇讛砖讬讘, 讛诇讻讛 诇诪注砖讛 讛讻讬 砖驻讬专 讟驻讬 诇诪讬注讘讚, 诪砖讜诐 讚诪"讚 诪讝讻讬专 讞讬讬讘 诇讛讝讻讬专 拽讗诪专, 讜诇诪"讚 讗讬谞讜 诪讝讻讬专 诇讗讜 讗住讜专 诇讛讝讻讬专 拽讗诪专 讗诇讗 讗讬谉 爪专讬讱 诇讛讝讻讬专 拽讗诪专 讜讗诐 讘讗 诇讛讝讻讬专 诪讝讻讬专, 讜讻讚讗诪专讬谞谉 诇注讬诇 (讘注"讗) 讙讘讬 讛讝讻专转 讞谞讜讻讛 讘讘专讻转 讛诪讝讜谉 讗讬谞讜 诪讝讻讬专 讜讗诐 讘讗 诇讛讝讻讬专 诪讝讻讬专 讘讛讜讚讗讛.
注讜讚 讻转讘 讛专讘 专讘谞讜 讝"诇, 讚讗祝 注诇 讙讘 讚讗讬讚讞讬讗 讛讗 讚专讘 讙讬讚诇 诪讻诇 诪拽讜诐 讗讬谞讜 讞讜转诐 讘讛 讘砖诇 专讗砖 讞讜讚砖 讻诇诇, 讗诇讗 砖讗讜诪专 诪注讬谉 讛诪讗讜专注 讘注讘讜讚讛 讜讗讬谞讜 讞讜转诐 讗诇讗 讘砖诇 砖讘转 讘诇讘讚. 讜讟注诪讗 拽讗诪专 讚讛讬讗讱 讗驻砖专 讚讬驻讛 讻讞 专讗砖 讞讜讚砖 讘讛驻讟专讛 讚诇讬转讗 讗诇讗 讘砖讘讬诇 砖讘转 讬讜转专 诪砖诇砖 转驻诇讜转 讛拽讘讜注讜转 讘专讗砖 讞讜讚砖, 讗诇讗 讜讚讗讬 讗讬谞讜 讞讜转诐 讗诇讗 讘砖诇 砖讘转 讘诇讘讚. 讗讘诇 讛诪驻讟讬专 讘谞讘讬讗 讘诪谞讞讛 讘讬讜诐 讛讻驻讜专讬诐 砖讞诇 诇讛讬讜转 讘砖讘转, 讞讜转诐 讗祝 讘砖诇 砖讘转 讻讚专讱 砖讛讜讗 讞讜转诐 讘讛驻讟专转 砖讞专讬转.
讜专讗砖 讞讜讚砖 砖讞诇 诇讛讬讜转 讘砖讘转, 讗诪专讬 专讘讜讜转讗 讝"诇 砖讗讬谞讜 诪讝讻讬专 砖讘转 讘讬注诇讛 讜讬讘讗, 讜讻谉 讻转讘 专讘谞讜 讝"诇, 诇驻讬 砖诇讗 诪爪讬谞讜 讛讝讻专讛 讗讞专 讞转讬诪讛.



诇讗 讘讗诇讬讛 讜诇讗 讘讞诇讘, 讞讻诪讬诐 讛讬讬谞讜 转谞讗 拽诪讗 讗讬讻讗 讘讬谞讬讬讛讜 讚专讘 讘专讜谞讗 讗诪专 专讘. 讚讗诪专 诇注讬诇 (砖讘转 讻讗, 讗) 讞诇讘 诪讛讜转讱 谞讜转谉 诇转讜讻讜 砖诪谉 讻诇 砖讛讜讗 讜诪讚诇讬拽.



讜诇讗 诪住讬讬诪讬. 驻讬专讜砖: 讜诇讗 砖讬讛讗 诪讛讜转讱 讻讞诇讘 讚诪转谞讬转讬谉 讜讻诪讜 砖驻讬专砖 专砖"讬 讚讞诇讘 诪讛讜转讱 讛讬讬谞讜 讞诇讘 诪讘讜砖诇 讻讚讻转讘讬谞谉 诇注讬诇 (砖诐), 讗诇讗 讛讻讬 拽讗诪专 讚转谞讗 拽诪讗 讗诪专 诇讗 讘讞诇讘 讜住转诪讗 拽讗诪专, 讜讗讬讻讗 诇诪讬诪专 讚讘讻诇 注谞讬谉 拽讗诪专 讜讗驻讬诇讜 诪讞讜讬 讜讗驻讬诇讜 注诇 讬讚讬 转注专讜讘转 砖诪谉, 讜讚诇讗 讻专讘 讘专讜谞讗, 讜讞讻诪讬诐 诇讗 讗住专讜 讗诇讗 讞诇讘 诪讘讜砖诇 砖谞拽专砖, 讗讘诇 诪讞讜讬 注诇 讬讚讬 转注专讜讘转  诪讬砖专讗 砖专讬, 讜讛讬讬谞讜 讚专讘 讘专讜谞讗, 讗讬 谞诪讬 讗讬讻讗 诇诪讬诪专 讗讬驻讻讗, 讚专讘谞谉 拽诪讗讬 诇讗 讗住专讬 讗诇讗 讞诇讘 讻诪讜转 砖讛讜讗, 讗讬 谞诪讬 拽专讜砖 砖讗讬谞讜 谞诪砖讱 讗讞专 讛驻转讬诇讛, 讜讗讬 谞诪讬 诪讞讜讬 讜讘诇讗 砖诪谉 诪砖讜诐 讙讝讬专讛 讚讗讬谞讜 诪讞讜讬, 讗讘诇 诪讞讜讬 注诇 讬讚讬 转注专讜讘转 砖专讬, 讜讛讬讬谞讜 讚专讘 讘专讜谞讗, 讜专讘谞谉 讘转专讗讬 住讘专讬 讚讗驻讬诇讜 诪讘讜砖诇 讚诪讞讜讬 讜讗驻讬诇讜 注诇 讬讚讬 转注专讜讘转 讗住讜专, 讜讚诇讗 讻专讘 讘专讜谞讗, 讜讛讬讬谞讜 讚诇讗 诪住讬讬诪讬.
讜讗诐 转讗诪专 谞讬诪讗 讻诇 转谞讗 讘转专讗 诇讟驻讜讬讬 诪讬诇转讗 拽讗诪专, 讜讻讚讗诪专讬谞谉 讘驻专拽 讛诪讜讻专 驻讬专讜转 (讘"讘 爪讙, 讘). 转讬专爪讜 讘转讜住' 诪砖讜诐 讚诇讻讗讜专讛 讛讜讛 诪砖诪注 讚转"拽 讗住专 讘讻诇 注谞讬谉 讚讜诪讬讗 讚砖讗专 砖诪谞讬诐 讚讗讬讬专讬谞谉 诇注讬诇 诪讬谞讬讛 讻讙讜谉 砖注讜讛 讜讝驻转, 讜转谞讗 讘转专讗 诇讗 拽讗讬 讗诇讗 讗谞讞讜诐 讚讛转讬专 讘诪讘讜砖诇 讜拽讗诪专 诇讬讛 讗讬讛讜 讚讗驻讬诇讜 诪讘讜砖诇 讗住讜专, 讗讘诇 讘诪讞讜讬 讜讘谞转讬谞转 砖诪谉 讗驻砖专 讚砖专讬 诇讚讬讚讬讛.



 讛讗 讚讗讬讘注讬讗 诇谉: 诪谞讗 讛谞讬 诪讬诇讬. 讗讬讻讗 诇诪讬讚拽 讜诪谞讗 诇谉 讚砖专讬, 讚讛讗 诇讗 讛讜转专讛 讛讘注专讛 讗诇讗 讗讜 诇爪讜专讱 讗讻讬诇讛 讗讜 诇爪讜专讱 诪爪讜转 讛讬讜诐, 讛讗 砖诇讗 诇爪讜专讱 诪爪讜转 讛讬讜诐 讻诇诇 讗住讜专. 讗讬讻讗 诇诪讬诪专, 诪砖讜诐 讚住诇拽讗 讚注转讱 讗诪讬谞讗 讚讛讜讬 讬讜诐 讟讜讘 诇讗 转注砖讛 讙专讬讚讗, 讜讗转讬 注砖讛 讚砖专讬驻转 拽讚砖讬诐 讜讚讞讬 诇讗 转注砖讛. 讜转讚注 诇讱 诪讚拽讗 诪转专抓 专讘 讗砖讬 讚讛讜讬 讬讜诐 讟讜讘 注砖讛 讜诇讗 转注砖讛 讜讗讬转专爪讗 诇讛讜 讘讛讻讬谉, 砖诪注 诪讬谞讛 诪注讬拽专讗 诇讗 讛讜讛 住诇拽讗 讚注转讱 讛讻讬. 讜讗诐 转讗诪专 讗诐 讻谉 专讘讗 诇诪讛 诇讬讛 诇讗讛讚讜专讬 讘转专 驻讬专讜拽讗 讗讞专讬谞讗, 诇讬诪讗 讻专讘 讗砖讬, 讚讛讗 诪砖诪注 讘驻专拽 拽诪讗 讚讘讬爪讛 (讞, 讘) 讚专讘讗 住讘讬专讗 诇讬讛 讛讻讬 讚讛讜讬 讬讜诐 讟讜讘 注砖讛 讜诇讗 转注砖讛, 诪讚讗拽砖讬谞谉 讛转诐 讙讘讬 讻住讜讬 讛讚诐 讚讗诪专讬谞谉 讗转讬 注砖讛 讜讚讞讬 诇讗 转注砖讛, 诪讻讚讬 讬讜诐 讟讜讘 注砖讛 讜诇讗 转注砖讛 讛讜讗 讜诇讗 讗转讬 注砖讛 讜讚讞讬 讗转 诇讗 转注砖讛 讜注砖讛, 讗诇讗 讗诪专 专讘讗 讗驻专 讻讬专讛 诪讜讻谉 讛讜讗 诇讜讚讗讬 讻讜', 讗诇诪讗 讗讬转 诇讬讛 诇专讘讗 讚讬讜诐 讟讜讘 注砖讛 讜诇讗 转注砖讛. 讜讬砖 诇驻专砖 讚专讘讗 诇讗 讛讚专 讘讬讛 讛转诐 诪讛讱 拽讜砖讬讗 讗诇讗 诪砖讜诐 讚诪住转讘专 诇讬讛 讟注诪讗 讘转专讗. 讗讬 谞诪讬 讚诪讻诇 诪拽讜诐 住讘讬专讗 诇讬讛 诇专讘讗 讚讗讬谉 注砖讛 讚讻住讜讬 讚讜讞讛 讬讜诐 讟讜讘, 讚讚专讬砖 诇讬讛 诪诇讘讚讜 (砖诪讜转 讬讘, 讟讝), 讻讱 转讬专爪讜 讘转讜住'.
讜讗讬讻讗 讚拽砖讬讗 诇讬讛, 讜转讛讜讬 谞诪讬 砖专讬驻转 拽讚砖讬诐 注砖讛 讜讬"讟 诇讗 转注砖讛 讙专讬讚讗 讗讻转讬 讛讬讻讬 讛讜讛 讚讞讬 讛讗讬 注砖讛 诇诇讗 转注砖讛 讚讛讗 讗驻砖专 诇讛诪转讬谉 诇诪讞专 讜诇拽讬讬诐 注砖讛, 讻讚专讬砖 诇拽讬砖 (诇拽诪谉 砖讘转 拽诇讙, 讗) 讚讗诪专 讻诇 诪拽讜诐 砖讗转讛 诪讜爪讗 注砖讛 讜诇讗 转注砖讛 讗诐 讗转讛 讬讻讜诇 诇拽讬讬诐 讗转 砖谞讬讛诐 诪讜讟讘 讜讗诐 诇讗讜 讬讘讗 注砖讛 讜讬讚讞讛 诇讗 转注砖讛. 讜转讬专抓 讛专诪讘"谉 讝"诇, 讚诇讗 讗诪专 专"诇 讛讻讬 讗诇讗 讛讬讻讗 讚讗驻砖专 诇拽讬讬诐 讗转 砖谞讬讛诐 注讻砖讬讜 讘诇讗 讚讞讬讬转 诇讗 转注砖讛, 讻讙讜谉 讛讛讬讗 讚讬讘诪讜转 讚讗诪专讬谞谉 讘驻专拽 讻讬爪讚 (讻, 讘) 讙诪专讗 讗诇诪谞讛 诇讻讛谉 讙讚讜诇, 讙讘讬 讗诇诪谞讛 诪谉 讛讗讬专讜住讬谉 诇讻讛谉 讙讚讜诇, 讻讚专"诇 讚讗诪专 专"诇 讻诇 诪拽讜诐 讜讻讜' 讜讛讻讗 谞诪讬 讗驻砖专 讘讞诇讬爪讛 讚诪拽讬讬诐 注砖讛 讜诇"转, 讜讻讙讜谉 讛讛讬讗 讚诪谞讞讜转 讚讗诪专讬谞谉 讘驻专拽 讛转讻诇转 (诪谞讞讜转 诪, 讗) 讙讘讬 住讚讬谉 讘爪讬爪讬转 砖讗驻砖专 诇注砖讜转 诇讜 讻谉 诪诪讬谞讜 讜诇讗 注讘讚讬谞谉 爪诪专, 讜讻谉 讻诇 讻讬讜爪讗 讘讗诇讜, 讗讘诇 讛讬讻讗 讚诇讗 讗驻砖专 诇拽讬讬诐 注砖讛 讛讬讜诐 讗诇讗 讘讚讞讬讬转 诇讗 转注砖讛 讗讬 讗驻砖专 诇拽讬讬诐 讗转 砖谞讬讛诐 诪讬拽专讬, 砖讛专讬 讗讬 讗驻砖专 诇拽讬讬诪谉 注讻砖讬讜.



讜讘讜讚讗讬 讛讻讬 诪砖诪注 讻讚讘专讬讜 讻讚诪讜讻讞 讘专讬砖 驻专拽 拽诪讗 讚讬讘诪讜转 (讜, 讗), 讚讗诪专讬谞谉 讛转诐, 讗诇讗 讗转讬讗 诪讘谞讬谉 讘讬转 讛诪拽讚砖,  讚转谞讬讗 讬讻讜诇 讬讛讗 讘谞讬谉 讘讬转 讛诪拽讚砖 讚讜讞讛 讗转 讛砖讘转 转诇诪讜讚 诇讜诪专 (讜讬拽专讗 讬讟, 诇) 讗转 砖讘转讜转讬 转砖诪讜专讜, 讛讗 诇讗讜 讛讻讬 讚讞讬讗, 诪讗讬 诇讗讜 讘讘讜谞讛 讜住讜转专. 讜讗诐 讗讬转讗 讛讬讗讱 讗驻砖专 诇讜诪专 讻谉 讚讛讗 讘谞讬谉 讘讬转 讛诪拽讚砖 讗驻砖专 诇诪讞专 讜讗驻砖专 诇拽讬讬诐 讗转 砖谞讬讛诐 讜讗诐 讻谉 讚讻讜讜转讬讛 讛讬讗讱 讗驻砖专 诇讜诪专 讚讚讞讬讗. 讜注讜讚 讚讚讞讬谞谉 (砖诐) 诇讗讜 讘诇讗讜 讚诪讞诪专, 讜讗拽砖讬谞谉 讗诇讗 讛讗 讚拽讬讬诪讗 诇谉 讚讗转讬 注砖讛 讜讚讞讬 诇讗 转注砖讛 诇讬讙诪专 诪讛讻讗 讚诇讗 讚讞讬讗, 讗诪讗讬, 诇讬诪讗 砖讗谞讬 讛讻讗 诪砖讜诐 讚讗驻砖专 讻讚专"诇 讛讗 讘注诇诪讗 讚诇讗 讗驻砖专 讚讞讬讗. 讜讻讬 讛讗讬 讙讜讜谞讗 谞诪讬 讗讬讻讗 诇诪讬讚拽 诪讚讗转讬谞谉 讛转诐 (注"讘) 诇诪讬驻砖讟讛 诪诪讬转转 讘讬转 讚讬谉, 讜讗祝 注诇 讙讘 讚诪讬转转 讘讬转 讚讬谉 讗驻砖专 诇诪讞专.
讜诪讬讛讜 讗讻转讬 讗讬讻讗 诇诪讬讚拽 讗砖诪注转讬谉, 讘砖诇诪讗 拽讚砖讬诐 讗讬讻讗 注砖讛 讚讗讜专讬讬转讗 讘砖专讬驻转谉 讗诇讗 转专讜诪讛 诪谞讗 诇谉, 讚讻诇 讛谞讬 拽专讗讬 讚拽讗 诪讬讬转讬 讘拽讚砖讬诐 拽讗讬 讜诇讗 讘转专讜诪讛 讟诪讗讛. 讗诇讗 讗讬讻讗 诇诪讬诪专 讚讗住诪讻讜讛 专讘谞谉 讗拽讚砖讬诐. 讜讻谉 谞专讗讛 诪讚讘专讬 专砖"讬 讝"诇. 讜讛讚讬谉 谞讜转谉 讛讜讗讬诇 讜讗驻砖专 诇讬讛谞讜转 诪诪谞讛 讘砖注转 砖专讬驻转讛 讬讛讬讛 诪讜转专, 讜讗讟讜 诪砖讜诐 讚讗讬讻讗 诪爪讜讛 讘砖专讬驻转讛 诪讬讙专注 讙专注, 讗诐 讻谉 讗讻转讬 砖诪谉 砖专讬驻讛 诇诪讛 讗住专讜讛讜. 讜讬砖 诇驻专砖 讚讙讝讬专讛 讙专讬讚转讗 讛讬讗 讚讙讝专讬谞谉 转专讜诪讛 讟诪讗讛 讗讟讜 拽讚砖讬诐, 砖讗诐 讗转讛 诪转讬专讜 讘转专讜诪讛 讟诪讗讛 讗驻讬诇讜 诇爪讜专讱 讗转讬 诇诪砖专祝 拽讚砖讬诐 砖谞讟诪讗讜 砖诇讗 诇爪讜专讱, 讜拽讚砖讬诐 讗住讜专讬诐 讚讘专 转讜专讛. 讗讬 谞诪讬 讬砖 诇驻专砖 砖注砖讜 讞讻诪讬诐 砖专讬驻转 转专讜诪讛 砖谞讟诪讗转 讻砖专讬驻转 拽讚砖讬诐 诪砖讜诐 讚讚诪讬讗 诇拽讚砖, 讗讬 谞诪讬 诪砖讜诐 转拽诇讛, 讜讻讬讜谉 砖注砖讜 讗讜转讛 讻砖专讬驻转 拽讚砖讬诐 砖诇 诪爪讜讛 讗祝 诇讗讬住讜专 注砖讗讜讛 讻诪讜转谉. 讜讻讬 讘注讬谞谉 诪谞讗 讛谞讬 诪讬诇讬 讗砖专讬驻转 拽讚砖讬诐 诪诪砖 讘注讬谞谉.



 讛讗 讚讗诪专讬谞谉: 讘讗 讛讻转讜讘 诇讬转谉 讘拽专 砖谞讬 诇砖专讬驻转讜. 诪砖诪注 讚砖专讬驻转讜 讗讬谞讜 讗诇讗 注讚 讘拽专 砖谞讬 讜讗驻讬诇讜 专爪讛 诇砖讜专驻讜 讘诇讬诇 诪讜爪讗讬 讬讜诐 讟讜讘 讗讬谞讜 专砖讗讬. 讜讻谉 诪讜讻讞 讘讬专讜砖诇诪讬 (驻"讘 讛"讗). 讜讻谉 讻转讘 专砖"讬 讝"诇 讜讛讻讬 诪砖诪注 讛谞讜转专 诪诪谞讜 诇专讗砖讜谉 注讚 讘拽专 砖谞讬 讛诪转讬谞讜讛讜 讜转砖专驻讜讛讜. 讜讟注诪讗 讚诪讬诇转讗 诇驻讬 砖讗讬谉 砖讜专驻讬谉 拽讚砖讬诐 讘诇讬诇讛, 砖讻谉 诪爪讬谞讜 讘砖诇诪讬诐 砖讗讬谞谉 谞讗讻诇讬谉 诇讗讜专 砖诇讬砖讬 讜讗驻讬诇讜 讛讻讬 讗讬谞谉 谞砖专驻讬谉 注讚 讬讜诐 砖诇讬砖讬, 讻讚讗诪专讬谞谉 讘专讬砖 诪住讻转 驻住讞讬诐 (讙, 讗) 讜讛谞讜转专 (诪讝讘讞 讛砖诇诪讬诐) [诪讘砖专 讛讝讘讞] 讜讙讜' 讘讗砖 讬砖专祝 (讜讬拽专讗 讝, 讬讝) 讘讬讜诐 讗转讛 砖讜专驻讜 讜讗讬 讗转讛 砖讜专驻讜 讘诇讬诇讛. 讜讙专住讬' 谞诪讬 讘讬专讜' (讘驻讬专拽讬谉 讛"讗) 讜讛谞讜转专 诪诪谞讜 讜讙讜' 讘讗砖 转砖专讜驻讜 (砖诪讜转 讬讘, 讬) 讗讞专 砖谞讬 讘拽专讬诐 讗讞专 讘讜拽专讜 砖诇 讞诪砖讛 注砖专 讜讗讞专 讘讜拽专讜 砖诇 砖砖讛 注砖专 讜讻转讬讘 (讜讬拽专讗 讝, 讬讝) 讜讛谞讜转专 诪讘砖专 讛讝讘讞 讘讬讜诐 讛砖诇讬砖讬 讘讗砖 讬砖专祝. 诪讛讜 诇讛爪讬转 讗转 讛讗讜专 讘诪讚讜专转 讞诪抓, 诪讗谉 讚讬诇讬祝 诇讛 诪谉 讛谞讜转专 讗住讜专, 讜诪讗谉 讚诇讗 讬诇讬祝 诇讛 诪谉 讛谞讜转专 诪讜转专. 讜讗讬 拽砖讬讗 诇讱 讻讬讜谉 讚拽讚砖讬诐 讗讬谉 谞砖专驻讬谉 讘诇讬诇讛, 诪讗讬 砖谞讗 讬讜诐 讟讜讘 砖讗讬谉 诪讚诇讬拽讬谉 讘讜 讘砖诪谉 砖专讬驻讛, 讗驻讬诇讜 讘讞讜诇 谞诪讬 讗讬谉 诪讚诇讬拽讬谉. 讗讬谉 讜讚讗讬 拽讜砖讬讗 讛讬讗, 讜讘讬专讜砖诇诪讬 诪拽砖讜 诇讛, 讜诪转专抓 讗诪专 专讘讬 讬讜讞谞谉 讬专讚讜 诇讛 讘砖讬讟转 专讘讬 讬砖诪注讗诇 讚专讘讬 讬砖诪注讗诇 讗诪专 转讬谞讜拽 砖注讘专 讝诪谞讜 谞讬诪讜诇 讘讬谉 讘讬讜诐 讘讬谉 讘诇讬诇讛, 讜诪拽砖讜 诪讛 讗讬转 诇讱 诇诪讬诪专 砖诪谉 砖专讬驻讛 砖注讘专 讝诪谞讛 谞砖专驻转 讘讬谉 讘讬讜诐 讘讬谉 讘诇讬诇讛, 讗诪专 专讘讬 讬讜讚讛 讘谉 驻讝讬 诪讻讬讜谉 砖谞讟诪讗 讻诪讬 砖注讘专 讝诪谞讛.



注讜诇转 砖讘转 讘砖讘转讜 (讘诪讚讘专 讻讞, 讬) 讜诇讗 注讜诇转 讞讜诇 讘砖讘转 讜诇讗 注讜诇转 讞讜诇 讘讬讜诐 讟讜讘. 讜讗祝 注诇 讙讘 讚讗诪专讬谞谉 讘讬讜诪讗 驻专拽 讟专祝 讘拽诇驻讬 (讬讜诪讗 诪讜, 讗) 讗讬讘专讬 讞讜诇 砖谞讬转讜转专讜 注讜砖讛 诇讛谉 诪注专讻讛 讘驻谞讬 注爪诪谉 讜住讜讚专谉 讗驻讬诇讜 讘砖讘转, 讜专讘 讛讜谞讗 讗诪专 讚讗讬谞讜 注讜砖讛 诇讛谉 诪注专讻讛 讘驻谞讬 注爪诪谉 讗诇讗 住讜讚专谉 讘诪注专讻讛 讛讙讚讜诇讛, 诇讗 拽砖讬讗, 讚讛转诐 讘讗讘专讬诐 砖诪砖诇讛 讘讛谉 讛讗讜专 诪讗诪砖 砖讻讘专 谞注砖讛 诇讞诪讜 砖诇 诪讝讘讞 讜讛讜讜 诇讛讜 讻拽专讘谉 讛讬讜诐, 讜讛诇讻讱 讚讞讜 诪讘诪讜注讚讜 (讘诪讚讘专 砖诐, 讘) 讜讗驻讬诇讜 讘砖讘转. 讻谉 转讬专抓 专"转 讝"诇 讜专讘谞讜 讬爪讞拽 讘专' 讗砖专 讝"诇.



诇讘讚讜 讜诇讗 诪讬诇讛 砖诇讗 讘讝诪谞讛 讚讗转讬讗 讘拽"讜. 驻讬专砖 专砖"讬 讝"诇 讚讛讜讛 讗诪讬谞讗 讚诪讬诇讛 砖诇讗 讘讝诪谞讛 转讚讞讬 讬讜诐 讟讜讘 诪拽"讜 讚爪专注转, 诪讛 爪专注转 砖讚讜讞讛 讗转 讛注讘讜讚讛 讜注讘讜讚讛 讚讜讞讛 讗转 讛砖讘转 诪讬诇讛 砖讚讜讞讛 讗转 讛爪专注转 讘讬谉 讘讝诪谞讛 讘讬谉 砖诇讗 讘讝诪谞讛 讗讬谞讜 讚讬谉 砖转讚讞讛 讗转 讛砖讘转, 讜讛讻讬 讗讬转讗 诇拽诪谉 讘驻专拽 专讘讬 讗诇讬注讝专 讚诪讬诇讛 (砖讘转 拽诇讘, 讗-讘). 讜讗讬谞讜 诪讞讜讜专, 讚讛讗 专讘讗 诇讬转 诇讬讛 讛转诐 讛讗讬 拽"讜, 讚拽住讘专 爪专注转 讚讚讜讞讛 讗转 讛注讘讜讚讛 讗讬谞讜 诪转讜专转 讚讞讜讬 讗诇讗 诪砖讜诐 讚讙讘专讗 诇讗 讞讝讬.
讜讘转讜住' 驻讬专砖讜 拽"讜 讜诪讛 谞讚专讬诐 讜谞讚讘讜转 砖诇讗 谞讻专转讜 注诇讬讛谉 砖诇砖 注砖专讛 讘专讬转讜转 拽专讘讬谉 讘讬讜诐 讟讜讘 诪讬诇讛 砖谞讻专转讜 注诇讬讛 砖诇砖 注砖专讛 讘专讬转讜转 诇讗 讻诇 砖讻谉, 讜拽讗 住讘专 专讘讗 讻诪讗谉 讚讗诪专 谞讚专讬诐 讜谞讚讘讜转 拽专讘讬谉 讘讬讜诐 讟讜讘. 讜讗讬谞讜 诪讞讜讜专 讘注讬谞讬, 讚讗讻转讬 讗讬讻讗 诇诪讬驻专讱, 诪讛 诇谞讚专讬诐 讜谞讚讘讜转 砖讻谉 讬砖 讘讛谉 爪讜专讱 讛讬讜诐 砖讛专讬 谞讗讻诇讬谉 诇讘注诇讬诐, 讗讜 砖讬砖 讘讛谉 爪讜专讱 讛讬讜诐 砖讗讬谞讜 讘讚讬谉 砖转讛讗 讻讬专转讱 驻转讜讞讛 讜讻讬专转 专讘讱 住转讜诪讛 (讘讬爪讛 讻, 讘), 转讗诪专 讘拽讚砖讬诐 砖讗讬 讗驻砖专 诇讬讛谞讜转 诪讛诐.
讜诪拽爪转 诪专讘讜转讬谞讜 讛爪专驻转讬诐 讬砖 讚诇讗 讙专住讬 拽"讜 讻诇诇, 讜讟注诪讗 拽讗诪专讬 讚讛讗 诇专讘讗 诪砖诪注 讚拽住讘专 讚讬讜诐 讟讜讘 诇讗 转注砖讛 讙专讬讚讗 讛讜讗 诪讚诇讗 诪转专抓 诇讛 讻专讘 讗砖讬, 讜讻讬讜谉 砖讻谉 讘诇讗讜 拽"讜 讜讚讗讬 讚讞讬讗, 讚讛讜讛 诇讬讛 诪讬诇讛 注砖讛 讜讬讜诐 讟讜讘 诇讗 转注砖讛 讜讗转讬 注砖讛 讜讚讞讬 诇讗 转注砖讛. 讗诇讗 砖讛讬讗 讘讻诇 讛住驻专讬诐, 讜讗祝 讘住驻专讬 讛讙讗讜谞讬诐 讝"诇 诪爪讗转讬讛.
讜注讜讚 转诪讬讛讗 诇讬 诪讗讬 拽讗诪专 专讘讗 讜诪讗讬 拽讗 诪讬讬转讬 诪讬诇讛 砖诇讗 讘讝诪谞讛, 讚讛讗 讗谞谉 砖专讬驻转 拽讚砖讬诐 拽讗 诪讬讘注讬讗 诇谉, 讜讗诐 诇讜诪专 讚讻砖诐 砖诪讬诇讛 砖诇讗 讘讝诪谞讛 讗讬谞讛 讚讜讞讛 讗祝 拽讚砖讬诐 砖诇讗 讘讝诪谞谉 讗讬谞谉 讚讜讞讬谉, 讛讜讛 诇讬讛 诇诪讬诪专 讘讛讚讬讗.
讜专讗讬转讬 诇专讘谞讜 砖专讬专讗 讙讗讜谉 讝"诇 讘转砖讜讘讛 讚拽诇 讜讞讜诪专 讛讜讗 讚砖拽诇讬谞谉 诪诪讬诇讛 砖诇讗 讘讝诪谞讛 诇拽讚砖讬诐 砖谞讬转讜转专讜, 讜讝"诇: 讛讗讬 拽"讜 讚砖拽诇讬谞谉 诪诪讬诇讛 砖诇讗 讘讝诪谞讛 诇谞讜转专, 讜诪讛 诪讬诇讛 讚讗讬转讜转专 诇讗讞专 讝诪谞讛 诇讗 讞讝讬讗 讘讬讜诐 讟讜讘, 讻"砖 谞讜转专 讚诇讗 砖专驻讬谞谉 讘讬讜诐 讟讜讘, 讜讗讬讻讗 讚讙专住讬 诇讛 诇讛讗 诪讬诇转讗 讘讙诪专讗, 注讻"诇 讛转砖讜讘讛, 讜讘讝讛 谞住转诇拽讜 讻诇 讛拽讜砖讬讜转. 讗诇讗 讚诇砖讜谉 讚讗转讬讗 讘拽"讜 诇讻讗讜专讛 讗诪讬诇讛 拽讗讬 讜诇讗 讗砖专讬驻转 拽讚砖讬诐.





讛诪讗讬专讬

诪"诪 砖诇讬讞 爪讬讘讜专 讛讬讜专讚 诇驻谞讬 讛转讬讘讛 注专讘讬转 讘讬讜诐 讟讜讘 砖讞诇 诇讛讬讜转 讘砖讘转 讗讬谞讜 诪讝讻讬专 讘讘专讻讛 诪注讬谉 砖讘注 讗诇讗 砖讘转 砖讗诇诪诇讗 砖讘转 讗讬谉 讘专讻讛 诪注讬谉 砖讘注 讘讬讜诐 讟讜讘 讜讗驻讬' 砖讛讬讛 诇讱 诇讜诪专 讬讜诐 讛讜讗 砖谞转讞讬讬讘 讜讻讜' 诪"诪 讝讜 讗祝 讘砖讘转 诇讗 谞转拽谞讛 讗诇讗 诪驻谞讬 讛住讻谞讛 讜讛讜讗 砖讘转讬 讻谞住讬讜转讬讛谉 讛讬讜 讞讜抓 诇注讬专 讜诇讗 讛讬讜 讘讗讬诐 砖诐 讛讛诪讜谉 讘注专讘讬转 砖诇 讞讜诇 讗诇讗 讬讜爪讗讬诐 诪诪诇讗讻转诐 诇讘转讬讛诐 讜诪转驻诇诇讬谉 砖诐 讜讘注专讘 砖讘转 讘讗讬诐 讜砖诪讗 讬砖 诪讛诐 砖砖讜讛讬诐 诇讘讗 讜讛讗专讬讻讜 讘转驻诇讛 讝讜 注讚 砖讬砖讛讜 讬讜转专 讻讚讬 砖讬讙讬注 讛讗讞专讜谉 诇住讬讜诐 转驻诇讛 讜诪讗讞专 砖讗祝 讘砖讘转 讗讬谉 讞讬讬讜讘讛 诪谉 讛讚讬谉 讗讬谉 诇讱 讘讜 讗诇讗 讞讚讜砖讜:



讻讘专 讘讬讗专谞讜 砖砖诪讜谞转 讬诪讬 讞谞讜讻讛 讗诇讜 讙讜诪专讬诐 讘讛谉 讗转 讛讛诇诇 讜讛诐 讘讻诇诇 砖诪谞讛 注砖专 讬讜诐 砖讛讬讞讬讚 讙讜诪专 讘讛谉 讗转 讛讛诇诇 讜讘讙讜诇讛 注砖专讬诐 讜讗讞讚 讗讘诇 讛诇诇 砖诇 专讗砖 讞讚砖 讗讬谞讜 讗诇讗 诪谞讛讙 讜讛讜讗 砖讗诪专讜 讬讞讬讚 诇讗 讬转讞讬诇 讜讗诐 讛转讞讬诇 讘讘专讻讛 讙讜诪专 讘诇讗 讘专讻讛 讜讬砖 讞讜诇拽讬诐 讘讝讜 讘拽爪转 讚专讻讬诐 讜讻讘专 讘讬讗专谞讜 讻诇诐 讗讜 专讘诐 讘砖谞讬 砖诇 讘专讻讜转:



讻讘专 讘讬讗专谞讜 讘诪讙诇讛 砖讘讞谞讜讻讛 诪讜爪讬讗讬谉 住驻专 转讜专讛 讘讻诇 讬讜诐 讜拽讜专讬谉 讘谞砖讬讗讬诐 讜诪"诪 住讚专 讛拽专讬讗讛 讞诇讜拽讛 诇诪谞讛讙讜转 讬砖 谞讜讛讙讬诐 讘讬讜诐 专讗砖讜谉 诇拽专讗 讛专讗砖讜谉 讘讘专讻转 讻讛谞讬诐 讜讛讘' 驻专砖转 讘讬讜诐 讻诇讜转 诪砖讛 讜讛讙' 讘讬讜诐 讛专讗砖讜谉 讜讘讬讜诐 砖谞讬 拽讜专讗 专讗砖讜谉 讘讬讜诐 讛砖谞讬 注讚 诪诇讗讛 拽讟专转 讜讛砖谞讬 注讚 住讜驻讛 讜砖诇讬砖讬 拽讜专讗 讘讬讜诐 讛砖诇讬砖讬 讜讻谉 讘讻诇 讬讜诐 砖谞讬诐 拽讜专讬诐 讛拽专讘谞讜转 讬讜诐 讛讚讜诪讛 诇讬讜诐 讝讛 讗诐 砖谞讬 讗诐 砖诇讬砖讬 讜砖诇讬砖讬 讘砖诇驻谞讬讜 讜讬讜诐 讞' 专讗砖讜谉 拽讜专讗 讘讬讜诐 讛砖诪讬谞讬 讗讜 讻诇 讛驻专砖讬讜转 注讚 住讜祝 讻诇谉 讜砖谞讬诐 讘住讜祝 讛住讚专 讘驻专砖转 讞谞讜讻转 讛诪讝讘讞 注讚 住讜祝 讛住讚专 讜讬砖 谞讜讛讙讬谉 诇爪专祝 讘拽专讬讗转 讛讗讞专讜谉 驻专砖转 诪谞讜专讛 砖讘讛注诇讜转讱 讜讬砖 谞讜讛讙讬谉 讘拽专讬讗转讛 讚专讻讬诐 讗讞专讬诐 诇讛讬讜转 专讗砖讜谉 拽讜专讗 讘讬讜诐 专讗砖讜谉 讘专讻转 讻讛谞讬诐 讜驻专砖转 讻诇讜转 诪砖讛 讜拽专讘谉 谞讞砖讜谉 讜砖谞讬 讘砖谞讬 讜砖诇讬砖讬 讘砖诇讬砖讬 讜讘讬讜诐 讘' 拽讜专讗 专讗砖讜谉 讜砖谞讬 砖谞讬讛诐 讘砖谞讬 讜砖诇讬砖讬 [讞讜讝专 讜拽讜专讗 讻诇 讬讜诐 砖谞讬] 讜讻谉 讘讻诇诐 注诇 讛住讚专 讛讗诪讜专 讜讘砖讘转 砖诇 讞谞讜讻讛 拽讜专讬谉 砖讘注讛 讘住讚专 讛讬讜诐 讜诪驻讟讬专 讘谞砖讬讗讬诐 讘讬讜诐 讛讚讜诪讛 诇讜 讗诐 砖谞讬 讗诐 砖诇讬砖讬 讜诪驻讟讬专 讘谞专讜转 砖诇 讝讻专讬讛 讜讗诐 讞诇 专讗砖讜谉 砖诇 讞谞讜讻讛 讘砖讘转 砖谞诪爪讗讜 讘讛 砖转讬 砖讘转讜转 诪驻讟讬专 专讗砖讜谞讛 讘砖诇 讝讻专讬讛 讜砖谞讬讛 讘砖诇 砖诇诪讛 讜专"讞 砖讘讛 砖讗讬专注 讘讞讜诇 诪讜爪讬讗讬谉 讘' 转讜专讜转 讜拽讜专讬谉 砖诇砖讛 讘专"讞 专讗砖讜谉 注讚 专讘讬注讬转 讛讛讬谉 讜砖谞讬 注讚 讜讘专讗砖讬 讞讚砖讬讻诐 讜砖诇讬砖讬 驻专砖转 专讗砖 讞讚砖 讜专讘讬注讬 拽讜专讗 讘讞谞讜讻讛 讜讗诐 讞诇 专"讞 讟讘转 讘砖讘转 诪讜爪讬讗 砖诇砖 转讜专讜转 砖砖讛 讘注谞讬谞讜 砖诇 讬讜诐 讜砖讘讬注讬 讘专"讞 讜诪驻讟讬专 讘讞谞讜讻讛 讜诪转讜讱 讻讱 诪驻讟讬专 讘砖诇 讞谞讜讻讛 讛讜讗讬诇 讜注讜诇讛 诪诪谞讛:



诪讗讞专 砖讛砖诇诪谞讜 注谞讬谞讬 谞专 讞谞讜讻讛 谞砖讜讘 诇注谞讬谞讬 讛住讜讙讬讗:



诪砖谞讛 讗讬谉 诪讚诇讬拽讬谉 讘砖诪谉 砖专驻讛 讘讬讜诐 讟讜讘 专' 讬砖诪注讗诇 讗讜诪专 讗讬谉 诪讚诇讬拽讬谉 讘注讟专谉 诪驻谞讬 讻讘讜讚 讛砖讘转 讜讞讻诪讬诐 诪转讬专讬谉 讘讻诇 讛砖诪谞讬诐 讘砖诪谉 砖讜诪砖诪讬谉 讘砖诪谉 讗讙讜讝讬诐 讘砖诪谉 爪谞讜谞讜转 讘砖诪谉 讚讙讬诐 讘砖诪谉 驻拽讜注讜转 讘注讟专谉 讜讘谞驻讟 专' 讟专驻讜谉 讗讜诪专 讗讬谉 诪讚诇讬拽讬谉 讗诇讗 讘砖诪谉 讝讬转 讘诇讘讚 讗诪专 讛专"诐 驻讬' 讻讘专 讘讬讗专谞讜 讛讟注诐 诪驻谞讬 诪讛 讗住专讜 讛讚诇拽转 砖诪谉 砖专驻讛 讘讬讜诐 讟讜讘 注讟专谉 讬讚讜注 讜讛讜讗 讬讜爪讗 诪谉 讛注抓 砖讬讜爪讗 诪诪谞讜 讛讝驻转 讜讗住专讜 讗讜转讜 诪驻谞讬 砖专讬讞讜 专注 砖讜诪砖诪讬谉 讬讚讜注 讜讛讜讗 讝专注 讚拽 诪转讜拽 讜砖诪谉 讗讙讜讝讬诐 讙诐 讻谉 讬讚讜注 讜讙诐 讻谉 爪谞讜谞讜转 驻拽讜注讜转 讘诇砖讜谉 注专讘 注诇拽诐 讜注诇拽诐 讘诇砖讜谉 注讘专讬 诇注谞讛 谞驻讟 讛讜讗 诪诪讬谉 讛讝驻转 讗诇讗 砖讛讜讗 诇讘谉 讜讛诇讻讛 讻讞讻诪讬' 讗诇讜 讘砖谞讬 讛诪讬谞讬谉 砖讗住讜专 诇讛讚诇讬拽 讘讛诐 讘砖讘转 讛讗讞讚 砖诪谉 讗驻专住诪讜谉 讜讝讛 诇诪注诇转讜 砖诇讗 讬住讜讱 诪诪谞讜 讜讗住讜专 诇诪注讟 讚讘专 诪谉 讛砖诪谉 砖讘谞专 诇驻讬 砖讛讜讗 诪拽专讘 讝诪谉 讻讘讜讬讜 讜讛注拽专 讗爪诇谞讜 讙讜专诐 诇讻讘讜讬 讗住讜专 讜讛砖诪谉 讛砖谞讬 讛讜讗 讛谞驻讟 讛诇讘谉 砖讗住讜专 诇讛讚诇讬拽 讘讜 诪驻谞讬 砖讛讜讗 注祝 讜砖讜专祝 讜诇驻讬讻讱 讬讘专讞 诪诪谞讜 讜讬爪讗:



讗诪专 讛诪讗讬专讬 讗讬谉 诪讚诇讬拽讬谉 讘砖诪谉 砖专讬驻讛 讘讬讜诐 讟讜讘 注诇 讛讚专讱 砖讘讬讗专谞讜 讛讗 讘砖讗专 砖讘转讜转 讛讜讗讬诇 讜讛讜讗 诪讚诇讬拽 讘讞讜诇 诪讜转专 讜讘注专讘讬 讬诪讬诐 讟讜讘讬诐 诪讬讛讗 讗注"驻 砖诪讚诇讬拽 讘讞讜诇 讬砖 诇讗住讜专 砖诪讗 诪转讜讱 砖讗转讛 诪转讬专讜 诇讛讚诇讬拽 诪诪谞讜 诇爪讜专讱 讬讜诐 讟讜讘 诪讜住讬祝 诪诪谞讜 讘诇讬诇讬 讬讜诐 讟讜讘 专' 讬砖诪注讗诇 讗讜诪专 讗讬谉 诪讚诇讬拽讬谉 讘注讟专谉 讜讛讜讗 驻住讜诇转 讛讝驻转 讜专讬讞讜 专注 诪讗讚 讜诪"诪 谞诪砖讱 讛讜讗 讗讞专 讛驻转讬诇讛 砖讛讝驻转 诪转讜讱 注讘讬讜 讛讜讗 砖讗讬谞讜 谞诪砖讱 讗讘诇 驻住讜诇转 砖诇讜 讚拽 讜谞诪砖讱 讗讞专 讛驻转讬诇讛 讜诇讗 讗住专讜讛 讗诇讗 诪驻谞讬 讛专讬讞 砖诪讗 讬谞讬讞谞讜 讜讬爪讗 讜讛专讬 讞讜讘讛 注诇讬讜 诇讬砖讘 诇讗讜专 讛谞专 讜讛讜讗 砖讗诪专 诪驻谞讬 讻讘讜讚 讛砖讘转 讜讛诇讻讛 讻讚讘专讬讜 讜讝讛 砖讗谞讜 讗讜诪专讬诐 讘讜 驻住讜诇转 讝驻转 诇讗 驻住讜诇转 讛讝驻转 注爪诪讜 讗诇讗 讗祝 讛讜讗 讬讜爪讗 诪谉 讛注抓 注"讬 讛讗讜专 讗诇讗 砖讘转讞诇讛 讬讜爪讗 讛讝驻转 注讘 讜讗讞"讻 讬讜爪讗 讝讛 讜讛讜讗 爪诇讜诇 讜讞讻诪讬诐 诪转讬专讬诐 讘讻诇 讛砖诪谞讬诐 讘砖诪谉 砖讜诪砖诪讬谉 讜讛讜讗 讝专注 讛谞拽专讗 讬专讚讜诇讬谞砖 讜讘砖诪谉 讗讙讜讝讬诐 讜讘砖诪谉 爪谞讜谞讬转 讜讘砖诪谉 讚讙讬诐 讜驻专砖讜讛讜 讙讗讜谞讬 讛专讗砖讜谞讬诐 讘砖诪谉 讚讙讬诐 注爪诪讜 讜讛注讬讚讜 讘讜 砖讛讜讗 讝讱 讜诪讝讜拽拽 讜诪讚诇讬拽 讜谞诪砖讱 讗讞专 讛驻转讬诇讛 讬驻讛 讜诇讗 讗诪专讜 讘讙诪' 砖诇讗 讛讜转专 讗诇讗 注诇 讬讚讬 转注专讜讘转 讗诇讗 讘拽专讘讬 讚讙讬诐 砖谞讬诪讜讞讜 讜讛讜讗 砖讗诪专讜 讘讙诪' 讘驻讬专讜砖 讜诪讚诇讬拽讬谉 讘砖诪谉 讚讙讬诐:



讜讘砖诪谉 驻拽讜注讜转 专"诇 讚诇注转 诪讚讘专讬转 讜讘注讟专谉 讜讘谞驻讟 讜讛诇讻讛 讻讚讘专讬讛诐 讘讻诇 讗诇讜 砖讛讝讻讬专讜 讞讜抓 诪谉 讛注讟专谉 讜讗祝 谞驻讟 讝讛 砖讛转专谞讜 讚讜拽讗 讘砖讗讬谞讜 诇讘谉 砖讛谞驻讟 讛讜讗 诪讬谉 砖诪谉 砖专讬讞讜 专注 讜讬砖 讘讜 砖谞讬 诪讬谞讬诐 讛讗讞讚 诇讘谉 讜讛讗讞专 砖讗讬谞讜 诇讘谉 讜讛诇讘谉 讗讬谉 诪讚诇讬拽讬谉 讘讜 诪驻谞讬 砖讛讜讗 注祝 专"诇 砖诇讛讘转讜 拽讜驻爪转 诇诪专讞讜拽 讜诪讜爪讗转 讘讻诇 讛诪讜爪讗转 讗讜转讛 讜讘讗讬谉 诇讬讚讬 住讻谞讛 讜讗祝 讘讞讜诇 讗住讜专 诪驻谞讬 讛住讻谞讛 讜讗祝 讛爪专讬 谞讗住专 讘讙诪' 诪讟注诐 讝讛 讜注讜讚 诪讟注诐 讗讞专 砖诪讗 诪转讜讱 砖专讬讞讜 谞讜讚祝 讬讘讗 讜讬讟讜诇 专' 讟专驻讜谉 讗讜诪专 讗讬谉 诪讚诇讬拽讬谉 讗诇讗 讘砖诪谉 讝讬转 讜讗讬谉 讛诇讻讛 讻诪讜转讜:



讝讛讜 讘讬讗讜专 讛诪砖谞讛 讜注诇 讛爪讚 砖讘讬讗专谞讜讛 讛诇讻讛 驻住讜拽讛 讛讬讗:



讝讛 砖讗诪专谞讜 砖讗讬谉 砖讜专驻讬谉 拽讚砖讬诐 讘讬讜"讟 讬爪讗 诇谞讜 诪诪讛 砖谞讗诪专 诇讗 转讜转讬专讜 诪诪谞讜 注讚 讘拽专 讜讛谞讜转专 诪诪谞讜 注讚 讘拽专 砖讗讬谉 转"诇 注讚 讘拽专 诪讛 转"诇 注讚 讘拽专 诇讬转谉 讘拽专 砖谞讬 诇砖专驻转讜 谞诪爪讗 砖讗讬谉 砖讜专驻讬' 拽讚砖讬诐 讘讬讜诐 讟讜讘 讜诇讗 讘砖讘转 讜讗祝 讘诪拽讜诐 注讘讜讚讛 砖谞' 注讜诇转 砖讘转 讘砖讘转讜 讜诇讗 注讜诇转 讞讜诇 讘砖讘转 讻诇讜诪专 讗讘专讬诐 砖诇 转诪讬讚 砖诇讗 讛讜拽讟专讜 讗讬谉 诪注诇讬谉 讗讜转谉 诪砖讞砖讬讻讛 讜讻诇 砖讻谉 砖讗讬谉 砖讜专驻讬谉 讗讜转谉. 讜砖诪讗 转讗诪专 讜诪讛 讛讜爪专讻转 诇诇诪讜讚 讚讘专 讝讛 诪谉 讛讻转讜讘 讜讛诇讗 谞讚专讬诐 讜谞讚讘讜转 讗讬谉 拽专讘讬诐 讘讬讜诐 讟讜讘 讜讗注"驻 砖讬砖 讘讛诐 爪讜专讱 讛讚讬讜讟 讗住讜专讬诐 诪爪讚 讞诇拽 讙讘讜讛 砖讛讜讗 谞砖专祝 讗讬谉 讝讛 讻诇讜诐 砖讛讘讗转 谞讚专讬诐 讜谞讚讘讜转 讗讬谞讜 诪爪讜讜讛 注讻砖讬讜 讘讛拽专讘转谉 讜讗注"驻 砖讗诪专 讜讘讗转 砖诪讛 讜讛讘讗转诐 砖诪讛 讬讻讜诇 诇讛拽专讬讘讜 讘讞讜诇讜 砖诇 诪讜注讚 讗讘诇 拽讚砖讬诐 讚讻转讬讘 转砖专驻讜 讛讬讬转讬 住讘讜专 诇讛转讬专 讗诇诪诇讗 砖讛诪拽专讗 诪诪注讟讜:



诪讻砖讬专讬 讗讜讻诇讬谉 讗讬谉 谞注砖讬谉 讘讬讜诐 讟讜讘 讻讙讜谉 砖驻讜讚 讜住讻讬谉 讜转谞讜专 讜讻讬专讬诐 砖讛专讬 讗驻砖专 诪讘注专讘 讜讻谉 诪讬诇讛 砖诇讗 讘讝诪谞讛 讗讬谞讛 讚讜讞讛 讬讜诐 讟讜讘 讜讗讬谉 爪专讬讱 诇讜诪专 砖讘转 诪讬诇讛 讚讜讞讛 讗转 讛爪专注转 讘讬谉 讘讝诪谞讛 讘讬谉 砖诇讗 讘讝诪谞讛 讛讜讗讬诇 讜讘砖注转 注拽讬专转 诇讗讜 砖诇 讛砖诪专 讘谞讙注 讛爪专注转 专"诇 砖诇讗 转拽讜抓 讘讛专转讜 诪转拽讬讬诐 讛注砖讛 讜讛爪专注转 讚讜讞讛 讗转 讛注讘讜讚讛 讜讛注讘讜讚讛 讚讜讞讛 砖讘转 讜讗注驻"讻 诪讬诇讛 砖诇讗 讘讝诪谞讛 讗讬谞讛 讚讜讞讛 诇讗 砖讘转 讜诇讗 讬"讟 讻诪讜 砖讬转讘讗专:



讬砖 砖讜讗诇讬谉 转讛讗 讛讘注专转 拽讚砖讬诐 诪讜转专转 讘诪转讜讱 砖讛讜转专讛 讛讘注专讛 诇爪讜专讱 讛讜转专讛 讜讻讜' 讜讻谉 诪讬诇讛 砖诇讗 讘讝诪谞讛 转讛讗 讚讜讞讛 讬讜诐 讟讜讘 讘诪转讜讱 砖讛讜转专讛 讞讘讜专讛 诇爪讜专讱 讜谞讚专讬诐 讜谞讚讘讜转 讬讛讜 拽专讘讬诐 讘讬讜诐 讟讜讘 讘诪转讜讱 砖讛讜转专讛 砖讞讬讟讛 诇爪讜专讱 讚讘专讬诐 讗诇讜 讻诇诐 讛讜讗讬诇 讜讛讜转专 讗讬讞讜专诐 注讚 诇诪讞专 讗讬谉 讘讛诐 砖讜诐 爪讜专讱 讜讻讘专 讘讬讗专谞讜 砖诇讗 谞讗诪专 诪转讜讱 讗诇讗 讘拽爪转 爪讜专讱 注诇 讛讚专讱 砖讞诇拽谞讜 注谞讬谞讬讛诐 讘专讗砖讜谉 砖诇 讬讜诐 讟讜讘:





诪讛专砖"讗 - 讞讬讚讜砖讬 讛诇讻讜转

讘讚"讛 讗讬讻讗 讘讬谞讬讬讛讜 讻讜' 讜讟注诪讗 讚转"拽 谞诪讬 讗讬讻讗 诇诪讬诪专 讻讜' 讚讜诪讬讗 讚讝驻转 讜砖注讜讛 讻讜' 注讻"诇 谞专讗讛 砖讛讜讗 讻诪讜 转讬专讜抓 砖谞讬 诇拽讜砖讬讬转诐 讚讗"讻 诇讗 讛讜讛 砖诇砖讛 转谞讗讬诐 讻讬讜谉 讚诪讜讻讞 拽爪转 讚转谞讗 拽诪讗 诇讛讞诪讬专 讚讜诪讬讗 讚讝驻转 讜砖注讜讛 讜诪讬讛讜 诇讗 诪住讬讬诪讬 讘讛讻讬 讚转谞讗 拽诪讗 诇讛讞诪讬专 诪砖讜诐 讚讗讬讻讗 诇诪讬诪专 诇讗讬讚讱 讙讬住讗 讚转谞讗 讘转专讗 诇讟驻讜讬讬 讗转讗 讜诇讛讻讬 诇讗 诪住讬讬诪讬 诪讬 讛讜讗 讛诪讞诪讬专 讜讻讛"讙 注讬讬谉 讘转讜住驻讜转 诇拽诪谉 讜拽"诇:


讘讚"讛 诇驻讬 砖讗讬谉 讻讜' 讜讗诐 转讗诪专 讜诪讗讬 讗讬专讬讗 讻讜' 诇讙讝讜专 诪砖讜诐 转专讜诪讛 砖诇讗 诇爪讜专讱 讻讜' 注讻"诇 专"诇 讻讬讜谉 讚注"讻 讛砖转讗 讚谞讙讝讜专 诪砖讜诐 拽讚砖讬诐 讛讬讬谞讜 砖诇讗 诇爪讜专讱 讘拽讚砖讬诐 讚讛讗 讗住讜专 诇讬讛谞讜转 讘砖专驻转谉 讜讗"讻 谞讙讝讜专 诪砖讜诐 转专讜诪讛 讙讜驻讛 讚砖诇讗 诇爪讜专讱 讻讜' 讜讗讬谉 诇讛拽砖讜转 讚讗诐 谞讙讝讜专 转专讜诪讛 讚诇爪讜专讱 诪砖讜诐 转专讜诪讛 讚砖诇讗 诇爪讜专讱 转拽砖讬 讚讗"讻 诇诪讛 诇讗 谞讙讝讜专 讙诐 讘讞讜诇讬谉 讚诇爪讜专讱 诪砖讜诐 讞讜诇讬谉 讚砖诇讗 诇爪讜专讱 讚讬砖 诇讜诪专 讚讘转专讜诪讛 砖讬讬讱 诇诪讙讝专 讟驻讬 诪砖讜诐 砖诇讗 诇爪讜专讱 讻讬讜谉 讚爪讜专讱 讛讜讗 拽爪转 讚讬砖 诪爪讜讛 讘砖专讬驻转讛 诪讬讛转 诪讚专讘谞谉 讜讚讜"拽:


讘讚"讛 讜诇讗 诪讬诇讛 讻讜' 讜专讘讗 诇讗 拽讗讬 讗砖专讬驻转 拽讚砖讬诐 讻讜' 注讻"诇 讚讘砖专讬驻转 拽讚砖讬诐 诇讬讻讗 讛讗讬 拽"讜 诪谞讚专讬诐 讜谞讚讘讜转 讻诪讜 讘诪讬诇讛 讗"讻 诇讗 讛讜讛 爪专讬讱 讘讬讛 拽专讗 诇讘讚讜 诇诪讬住专 讜拽"诇:





诪讛专"诐

讘转讜住' 讚"讛 讗讬讻讗 讘讬谞讬讬讛讜 讚专讘 讘专讜谞讗 讜讻讜' 讜讟注诪讗 讚转"拽 谞诪讬 讗讬讻讗 诇诪讬诪专 讜讻讜'. 谞专讗讛 诇讬 讚讛讜讬 讻讗诇讜 讗诪专 讜注讜讚 讬"诇 讜专"诇 讚讛讗 诇讬讻讗 诇讗拽砖讜讬讬 谞讬诪讗 转谞讗 讘转专讗 诇讟驻讜讬讬 讗转讗 诪砖讜诐 讚讗讬讻讗 谞诪讬 讛讻讗 住讘专讗 诇讜诪专 讚转"拽 诪讞诪讬专 讟驻讬 讜讗住专 讗驻讬诇讜 谞转讬谞转 砖诪谉 讘讞诇讘 讚讛讗 拽转谞讬 讜诇讗 讘讞诇讘 讚讜诪讬讗 讜诇讗 讘砖注讜讛 讜诪砖诪注 讚讻讬 讛讬讻讬 讚讘砖注讜讛 讗住讜专 讗驻讬诇讜 讘谞转讬谞转 砖诪谉 诇转讜讻讜 讛"谞 讘讞诇讘 讜讗讬讻讗 谞诪讬 住讘专讗 诇讜诪专 讚转谞讗 讘转专讗 诪讞诪讬专 讟驻讬 诪砖讜诐 讚讻诇 转谞讗 讘转专讗 诇讟驻讜讬讬 讗转讗 讜诪砖讜诐 讚讗讬讻讗 住讘专讗 诇讛讻讗 讜住讘专讗 诇讛讻讗 诇讻讱 拽讗诪专 讚诇讗 诪住讬讬诪讬 讜拽"诇:


讚"讛 讘拽专 砖谞讬 诇砖专讬驻转讜 讜讻讜' 讜讬"诇 讚讛讗 讚讗讬谉 砖讜专驻讬谉 讘诇讬诇讛 讜讻讜' 讻爪"诇 讜专"诇 讜讻讬讜谉 讚讗讬转 诇谉 讟注诪讗 诇讜诪专 注诇 讛讗 讚讗讬谉 砖讜专驻讬谉 讘诇讬诇讛 讘诇讗 讟注诐 讚讙讝讬专转 讛讻转讜讘 诇讗 诪住转讘专 诇讬讛 诇讙诪专讗 诇讜诪专 讚讛讗 讚讗讬爪讟专讬讱 讘拽专 砖谞讬 讜诇讗 讘讬"讟 讙讘讬 拽专讘谉 驻住讞 讛讜讬 诪讟注诐 讙讝讬专转 讛讻转讜讘 讗诇讗 讗诪专讬谞谉 讚讛讜讬 诪讟注诐 讚讗讬谉 砖讜专驻讬谉 拽讚砖讬诐 讘讬"讟 讜讘讻诇 拽讚砖讬诐 讜讘讻诇 讬"讟 讛讜讬 讚讬谞讗 讛讻讬 讚讗讬谉 砖讜专驻讬谉 讗讜转谉 讘讬讜"讟:


讚"讛 讜诇讗 诪讬诇讛 砖诇讗 讘讝诪谞讛 讜讻讜' 讜专讘 讗砖讬 讛讜讗 讚诪砖谞讬 讚讬"讟 注砖讛 讜诇讗 转注砖讛 讜讻讜' 专"诇 讜讻"转 讚诇讛讻讬 讗讬爪讟专讬讱 专讘讗 诇诪讬诪专 拽"讜 诪砖讜诐 讚讗讬讛讜 谞诪讬 住讘讬专讗 诇讬讛 讚讬"讟 讛讜讬 注砖讛 讜诇讗 转注砖讛 讝讛 讗讬谞讜 讚讗诐 讻谉 诇诪讛 诇讬讛 诇专讘讗 诇讗转讜讬讬 拽专讗 讚讛讜讗 诇讘讚讜 讛讜讛 诇讬讛 诇砖谞讜讬讬 讘拽爪专讛 讚讛讗 讚讗讬谉 砖讜专驻讬诐 拽讚砖讬诐 讘讬讜"讟 讛讜讬 诪砖讜诐 讚砖专讬驻转 拽讚砖讬诐 讛讜讬 注砖讛 讜讬"讟 讛讜讬 注砖讛 讜诇讗 转注砖讛 讻讚诪砖谞讬 专讘 讗砖讬 讗诇讗 讜讚讗讬 专讘 讗砖讬 讛讜讗 讚住讘讬专讗 诇讬讛 讚讬"讟 讛讜讬 注砖讛 讜诇讗 转注砖讛 讗讘诇 专讘讗 诇讗 住讘讬专讗 诇讬讛 讛讻讬:


讘讗"讚 讜拽砖讛 诇专"讬 讚讘驻"拽 讚讘讬爪讛 讜讻讜' 讗诇讗 讗诪专 专讘讗 讜讻讜' 讜讚讜讞拽 诇讜诪专 讚讙诪专讗 谞讬讞讗 诇讬讛 诇诪讬驻专讱 讚讬讜"讟 注砖讛 讜诇讗 转注砖讛 讜讻讜' 讻爪"诇 讜专"诇 讚讛讗 讚谞拽讬讟 讛转诐 讛驻讬专讻讗 讚讗讬谉 讻讬住讜讬 讚讜讞讛 讬"讟 诪砖讜诐 讚讬讜诐 讟讜讘 注砖讛 讜诇讗 转注砖讛 讙诪专讗 讛讜讗 讚谞拽讟 诇讛 讛讻讬 诪砖讜诐 讚拽讬"诇 讻专讘 讗砖讬 讗讘诇 专讘讗 讘注爪诪讜 诇讗 讘砖讘讬诇 驻讬专讻讗 讝讜 讛讜讻专讞 诇讬讛 诇砖谞讜讬讬 诪讛 讚诪砖谞讬 讛转诐 讜讗诪专 讗诇讗 讗诪专 专讘讗 讜讻讜' 讗诇讗 诪砖讜诐 驻讬专讻讗 讗讞专转 讚讗讬讛讜 谞诪讬 住讘讬专讗 诇讬讛 诪讟注诐 讗讞专 讚讗住讜专 诇讻住讜转 讘讬讜诐 讟讜讘 诪拽专讗 讚诇讘讚讜 讚诪讬谞讬讛 讬诇驻讬谞谉 诪讬诇讛 砖诇讗 讘讝诪谞讛 讚诪爪讜讛 砖讗讬谉 讝诪谞讛 拽讘讜注 讜讬讻讜诇 诇注砖讜转讛 诇诪讞专 讗讬谞讜 讚讜讞讛 讬讜"讟 讜讗"讻 讛讜讗 讛讚讬谉 谞诪讬 讻讬住讜讬 讗诇讗 砖讬砖 诇讚拽讚拽 诇诪讛 讬拽专讗 讻讬住讜讬 诪爪讜讛 砖讬讻讜诇 诇注砖讜转讛 诇诪讞专 讛诇讗 讛诪爪讜讛 讛讬讗 注诇 讛砖讜讞讟 诇讻住讜转 讛讚诐 诇讗讞专 讛砖讞讬讟讛 砖讗诐 讬诪转讬谉 注讚 诇诪讞专 讬讘诇注 讛讚诐 讘拽专拽注 讜诇讗 讬讛讬讛 专砖讜诪讜 谞讬讻专 讜爪"诇 诪砖讜诐 砖讛讜讗 讬讻讜诇 诇砖讞讜讟 讜诇讻住讜转 诪注专讘 讬讜"讟 讜讚讜"拽:


讘讗"讚 讜专讘讗 诇讗 拽讗讬 讗砖专讬驻转 拽讚砖讬诐 讜讻讜' 诪砖讜诐 讚讗诐 讻谉 讛讜讛 诇讬讛 诇砖谞讜讬讬 讘拽讬爪讜专 讚诪砖"讛 讗讬谉 砖讜专驻讬谉 拽讚砖讬诐 讘讬讜"讟 诪砖讜诐 讚讬讜"讟 讛讜讬 注砖讛 讜诇讗 转注砖讛 讻讚诪砖谞讬 专讘 讗砖讬 讗诇讗 讜讚讗讬 专讘讗 诇讗 拽讗讬 讗诇讗 讗诪讬诇讛 砖诇讗 讘讝诪谞讛 讗诇讗 讚讙诪专讗 诪讬讬转讬 诇讬讛 谞诪讬 讛讻讗 诪砖专讬驻转 拽讚砖讬诐 讜拽"诇:





讞讻诪转 砖诇诪讛

转讜住' 讘讚"讛 讗讬讻讗 讘讬谞讬讬讛讜 讻讜' 讚讜诪讬讗 讚讝驻转 讜砖注讜讛 讻讜' 讻爪"诇:


讘讚"讛 诇驻讬 砖讗讬谉 讜讻讜' 讜讛讻讬 诪驻专砖 专"讬 讻讜'. 讻爪"诇 讜谞"讘 住"讗 讜讛讻讗:





专砖"砖

讙诪专讗 讗"讘 讚专讘 讘专讜谞讗 讗"专 讻讜'. 讛诪爪讬讬谞讬诐 砖讻讞讜 诇爪讬讬谞讜 诇诇拽诪谉 讻"讜:



专砖"讬 讚"讛 讜诇讗 注讜诇转 讞讜诇. 讜讻"砖 拽讚砖讬诐 驻住讜诇讬谉 讻讜'. 诇讻讗讜专讛 诇拽讚砖讬诐 砖谞砖讞讟讜 讘讬"讟 讜讗讬专注 讘讛谉 驻住讜诇 驻讙讜诇 讜讻讚讜诪讛 讗讬谉 讻讗谉 讻砖"讻:





讙诇讬讜谉 讛砖"住 - 专讘讬 注拽讬讘讗 讗讬讙专

专砖"讬 讚"讛 注讟专谉 驻住讜诇转讗 讚讝讬驻转讗. 注讬' 诇注讬诇 讻 注"讘:


砖诐 讚"讛 砖诪谉 讚讙讬诐 诪拽专讘讬 讚讙讬诐 砖谞诪讜讞讜. 注讬' 诇拽诪谉 讻讜 注"讗 转讜住' 讚"讛 讗讬讻讗 讘讬谞讬讬讛讜:


砖诐 讚"讛 驻拽讜注讜转 讚诇注转 诪讚讘专讬. 注讬讬谉 专讚"拽 (诪"讘 讚 诇讟):


转讜住' 讚"讛 讗讬讻讗 讘讬谞讬讬讛讜 讚专讘 讘专讜谞讗 讻讜' 讜讬"诇 讚讛讻讗 讚讗讬讻讗 砖诇砖讛 转谞讗讬诐. 注讬讬谉 讘讘"拽 谞讟 注"讗 转讜住' 讚"讛 讗讬讻讗 讘讬谞讬讬讛讜 讻讞砖 讙讜驻谞讗:


砖诐 讚"讛 诇驻讬 讻讜' 谞讙讝讜专 诪砖讜诐 转专讜诪讛 砖诇讗 诇爪讜专讱. 拽"诇 讛讗 讙诐 讘砖诇讗 诇爪讜专讱 讛讜讬 专拽 讚专讘谞谉 讚诪讚讗讜专讬讬转讗 砖专讬 讛讜讗讬诇 讜讗讬 诪拽诇注讬 讗讜专讞讬诐 诪砖"讛 诇讗 讙讝专讬' 讘讻讱. 讜讗讜诇讬 讚拽讜砖讬讬转诐 讗讛讛讜讗 讚诇注讬诇 讻讙 注"讘 专"讞 讗诪专 讻讜' 诇驻讬 砖讗讬谉 砖讜专驻讬谉 拽讚砖讬诐 讚讗讬讛讜 诇讗 住"诇 讛讜讗讬诇 讙讘讬 讛讗讜驻讛 诪讬讜诐 讟讜讘 诇讞讜诇:





讞讬讚讜砖讬 专讘讬 注拽讬讘讗 讗讬讙专

讙诪专讗. 诪讗讬 讟注诪讗 [讗讬谉 诪讚诇讬拽讬谉 讘砖诪谉 砖专驻讛 讘讬"讟] 诇驻讬 砖讗讬谉 砖讜专驻讬谉 拽讚砖讬诐 讘讬讜"讟.
讗讘诇 诪砖讜诐 转专讜诪讛 砖诇讗 诇爪讜专讱 诇讗 讙讝专讜. 讻讬讜谉 讚讙诐 砖诇讗 诇爪讜专讱 诇讬讻讗 讗讬住讜专 讚讗讜专讬讬转讗 诪讚讬谉 讛讜讗讬诇 讗讬 诪拽诇注 讗讜专讞讬诐 讜讗祝 讚诪砖讻讞转 讚诇讬讻讗 讛讜讗讬诇 讻讙讜谉 住诪讜讱 诇讞砖讻讛. 讻诪"砖 讛转讜住' 诇拽诪谉 讘驻专拽 讛诪爪谞讬注 [讚祝 爪讛 注"讗 讚"讛 讛专讜讚讛] 诪"诪 诪砖讜诐 讛讱 讙讜讜谞讗 讚讞讬拽讗 诇讗 讙讝专讜. 讜讘转讜住' 讻转讘讜 转讬专讜抓 讗讞专:





讞讬讚讜砖讬 讞转"住

讗讬谉 诪讚诇讬拽讬谉 讘砖诪谉 砖专讬驻讛 讘讬讜"讟. 讗注"讙 讚诇注讬诇 诪驻专砖 讚讟注诪讗 讚诪转谞讬' 拽诪讬讬转讗 诪驻专砖 诪"讟 讜诇讗 讘砖诪谉 砖专讬驻讛 诪砖讜诐 砖讗讬谉 诪讚诇讬拽讬谉 砖专讬驻讛 讘讬讜"讟 讜诪转谞讬' 拽诪讬讬转讗 讘讬讜"讟 砖讞诇 诇讛讬讜转 注"砖 注住拽讬'. 讜注讬讬谉 诇注讬诇 讻"讙 注"讘 转讜住' 讚"讛 讙讝讬专讛 讜讻讜'. 诪"诪 驻砖讟讗 讚诪转谞讬' 诪讬讬专讬 诪讛讚诇拽转 讬讜"讟. 讜诪讚拽讗诪专 诪砖诪注 砖讝诪谉 讛讚诇拽讛 讘讬讜"讟 讘诇讬诇讛 讗讞专 砖讻讘专 拽讬讘诇 注诇讬讜 讬讜"讟 讜讚诇讗 讻讝诪谉 讛讚诇拽转 注"砖 砖讛讜讗 注"讻 诪讘注讜讚 讬讜诐 诪砖讗"讻 讛讚诇拽转 讬讜"讟 讚讗讬 住"讚 讝诪谉 讛讚诇拽转 讬讜"讟 讛讜讗 诪讘注"讬 讗"讻 诇讗 砖讬讬讱 诇诪讬转谞讬 住转诐 讗讬谉 诪讚诇讬拽讬谉 讘砖诪谉 砖专驻讛 讘讬讜"讟 讚讛讗 转诇诪讜讚讗 讚讬讚谉 诇讬转 诇讬讛 讻讛讬专讜砖诇诪讬 讚诪讬讬转讬 讞讬' 专砖讘"讗 诇注讬诇 讚讗住讜专 诇注砖讜转 讛讘注专转 拽讚砖讬诐 讘注"砖 砖讬讛讬' 诪转讘注专讬谉 诪讗诇讬讛谉 讘砖讘转 讜讗"讻 诪"讟 讗讬谉 诪讚诇讬拽讬谉 讗注"讻 讝诪谉 讛讚诇拽讛 讗讞专 拽讘诇转 讬讜"讟. 讜诪讜讻讞 讚诇讗 讻讞讻诪转 讗砖讛 讛专讘谞讬转 讗砖转 住诪"注 砖讘住讜祝 住' 驻专讬砖讛 注诇 讬讜"讚 砖拽讜专讗讛 转讙专 注诇 讛谞讬 谞砖讬 讚讬讚谉 砖诪讚诇讬拽讬谉 讘诇讬诇 讬讜"讟 讜讻转讘 砖诐 砖讛讜讗 砖诇讗 讻讚讬谉 讚诪"砖 讬讜"讟 诪砖讘转 讚转谞讬 讛讛讜讗 住讘讗 讜讘诇讘讚 砖诇讗 讬拽讚讬诐 讜诇讗 讬讗讞专. 讜注讜讚 讗诪专讬谞谉 驻' 讻诇 讻转讘讬 砖讬讻谞住 讘诇讬诇 砖讘转 诇讘讬转讜 讜讬诪爪讗 砖讜诇讞谉 注专讜讱 讜谞专 讚诇讜拽 讜讛"讛 讘讬讜"讟. 讜诇讛谞"诇 诪讜讻讞 讚诇讗 讻讜讜转讛 讗诇讗 砖讬"诇 讚诇砖讬讟转讛 讗讝诇讛 讛讛讬讗 专讘谞讬转 讝爪"诇 讚讻转讘讛 讚讘讬讜"讟 转讘专讱 注讜讘专 诇注砖讬讬转谉 讘砖诇诪讗 讘砖讘转 诪讻讬讜谉 砖讘专讻讛 拽讘诇讛 注诇讬' 砖讘转 讜讗住讜专 诇讛讚诇讬拽 诪砖讗"讻 讘讬讜"讟 转拽讚讬诐 讛讘专讻讛 注讜讘专 诇讛讚诇拽讛 讜转拽讘诇 注诇讬' 讬讜"讟 讜诪讛 讘讻讱. 讜讗"讻 诇驻"讝 砖驻讬专 讬"诇 讙诐 诪砖谞转讬谞讜 住"诇 讚诪讚诇讬拽讬诐 讘注讬讜"讟 诪讘注"讬 讗诇讗 砖诪拽讚讬诪讬诐 讛讘专讻讛 讜讻讘专 拽讬讘诇讛 注诇讬' 讬讜"讟 讜砖讜讘 诇讗 转讚诇讬拽 讘砖诪谉 砖专驻讛:


讗讱 讛诪讙"讗 住讬' 专住"讙 住"拽 讬"讘 讛砖讬讙 注诇讬' 诪诪讗讬 讚拽讬讬"诇 讚讘专讻转 讟讘讬诇讛 讚诇注讜诇诐 诪讘专讻讬诐 讗讞"讻 诪砖讜诐 讚讗讬讻讗 讟讘讬诇转 讙专 讚讗"讗 诇讘专讱 注讜讘专 诇注砖讬讬转谉 讜讻谉 讘谞讟"讬 诪砖讜诐 讚诇驻注诪讬诐 讛讬讚讬诐 讗讬谞谉 谞拽讬讜转 转拽谞讜 诇注讜诇诐 讗讞"讻 讜讛"谞 讚讻讜讜转讬'. 讜诇驻注"讚 讻诇 讛诪注讬讬谉 讘讚讘专讬 讛驻专讬砖讛 砖诐 讬专讗讛 砖讛讬讗 注爪诪讛 讛专讙讬砖讛 讘讝讛 砖讻转讘 讘谞讛 讘砖诪讛 诪讬讚讬 讚讛讜讛 讗讛讚诇拽转 谞专 讞谞讜讻讛 驻讬' 讘砖诇诪讗 讟讘讬诇讛 讜谞讟讬诇讛 诇讗 讗砖讻讞谉 砖讜诐 讟讘讬诇讛 讜谞讟讬诇讛 砖诪讘专讻讬诐 注讜讘专 诇注砖讬讬转谉 谞讬诪讗 诇讗 驻诇讜讙 专讘谞谉 诪砖讗"讻 讘讛讚诇拽讛. 讛专讬 拽诪谉 砖讘讛讚诇拽转 谞专 讞谞讜讻讛 诪讘专讻讬诐 注讜讘专 诇注砖讬讬转谉 讜讛专讬 讞诇拽谞讜 讘讘专讻转 讛讚诇拽讛 讜讗"讻 诪讗谉 诇讬诪讗 诇谉 诇讘专讱 讘讬讜"讟 讗讞专 注砖讬讬转谉 讘诇讬 砖讜诐 讚讜讞拽 讜注讬讬谉 讘住' 讚讙讜诇 诪专讘讘讛. 讜讗"讻 爪讚拽讜 讚讘专讬' 讛专讗砖讜谞讬诐 讚讘讬讜"讟 诪讘专讻讬诐 注讜讘专 诇注砖讬讬转谉 讜诪拽讘诇转 讬讜"讟 拽讜讚诐 讛讚诇拽讛 讜诪诪讬诇讗 爪讚拽讜 讚讘专讬' 讛砖谞讬讬诐 讚转讚诇讬拽 讘注讬"讟 诪讘注"讬 讜诪砖讜"讛 讗讬谉 诪讚诇讬拽讬谉 讘砖诪谉 砖专驻讛 讘讬讜"讟 驻讬' 讘注讬"讟 诪讘注"讬 砖讻讘专 拽讜讚诐 讛讚诇拽讛 拽讘诇讛 讬讜"讟 讜讗"砖 讜拽"诇:


讜诇驻"讝 讬砖 讛讜讻讞讛 诪诪砖谞转讬谞讜 讚诪讘专讻讬诐 注讜讘专 诇讛讚诇拽讛 讘讬讜"讟 诪讚驻砖讬讟讗 诇谉 讚讝诪谉 讛讚诇拽讛 讘注讬"讟 讛讬讗 诪讘注"讬 讻讚讬 砖讬诪爪讗 谞专 讚讜诇拽 讜砖讜诇讞谉 注专讜讱 讜讗"讻 讗讬讱 转谞谉 讗讬谉 诪讚诇讬拽讬谉 讘砖诪谉 砖专讬驻讛 讘讬讜"讟 砖"诪 讚诪讘专讻讬谉 转讞诇讛 讘专讻转 讛讚诇拽讛 讘注讬"讟 讜拽讬讘诇讜 诇讬讜"讟 讜讻谞"诇:


诪"讟 诪砖讜诐 砖讗讬谉 砖讜专驻讬谉 拽讚砖讬诐 讘讬讜"讟. 讘驻讬' 讛诪砖谞讛 诇专诪讘"诐 诪驻专砖 讟注诪讗 诪砖讜诐 讘拽专 砖谞讬 诇砖专讬驻转讜 讻转谞讗 讚讘讬 讞讝拽讬' 讜讘驻' 讻讬爪讚 爪讜诇讬谉 诪驻专砖 讻专讘 讗砖讬 讚讛讜讛 讬讜"讟 注砖讛 讜诇"转 讜住讬讬诐 讙"讻 诇讬转谉 讘拽专 砖谞讬 诇砖专讬驻转讜 注"砖. 讜讛谞专讗讛 诪讝讛 讚住"诇 讻讛讬砖 诪驻专砖讬诐 讚诪讬讬转讬 转讜住' 讘拽讬讚讜砖讬谉 诇"讚 注"讗 讚"讛 诪注拽讛 讘住讜驻讜 讚诇讙讘讬 谞砖讬诐 讛讜讛 讬讜"讟 专拽 诇讗讜 讙专讬讚讗 讚讛注砖讛 讛讜讛 讝诪谉 讙专诪讗 讜注"砖 讘驻谞"讬 讛讬讟讘. 注"讻 讛讻讗 讚住转诐 讛讚诇拽讛 讘谞砖讬诐 诇讗 砖讬讬讱 诇讜诪专 砖驻讬专 诪砖讜诐 讗讬谉 注砖讛 讚讜讞讛 诇"转 讜注砖讛 注"讻 讗诪专 诪砖讜诐 讙讝"讛 诇讬转谉 诇讜 讘拽专 砖谞讬 诇砖专讬驻转讜. 讜讛转诐 讘驻住讞讬诐 讘谞讜转专 讘讝诪谞讜 讚讛讜讛 诪"注 砖讛讝诪谉 讙专诪讗 砖专讬驻转 谞讜转专 讘讬讜诐 讜诇讗 讘诇讬诇讛 讜谞砖讬诐 驻讟讜专讜转 诪讛讱 诪"注 注"讻 住讙讬 讘讛讱 讟注诪讗 讚讗讬谉 注砖讛 讚讜讞讛 诇"转 讜注砖讛 讘讝讻专讬诐 讜讘谞砖讬诐 讘诇讗"讛 诇讬讻讗 注砖讛 讻诇诇 讜诪讛"转 讚诇讬讚讞讬 讬讜"讟. 诪讬讛讜 爪诇"注 诇讜诪专 讻谉 讘驻砖讬讟讜转 讚讗砖讛 驻讟讜专讛 诪诪"注 讚砖专讬驻转 谞讜转专 讚讗转讬 诇讗谞转讜拽讬 诇诇讗讜 讚诇讗 转讜转讬专讜 讜讻谉 注砖讛 讚转砖讘讬转讜 讚讗转讬 诇讗讬谞转讜拽讬 诇讗讜 讚讘诇 讬专讗讛 讻诪讚讜诪讛 诇讬 讚诇讗 砖讬讬讱 诇诪讬驻讟专 谞砖讬诐 诪讟注诐 诪"注 砖讛讝"讙. 讜讙诐 诪"砖 转讜住' 讛谞"诇 讚谞砖讬诐 驻讟讜专讜转 诪注砖讛 讚砖讘讜转 讘讬讜"讟 爪诇"注 讚诇讗 驻讟讬专讜 谞砖讬诐 讗诇讗 诪诇拽讬讬诐 注砖讛 砖讛讝"讙 讗讘诇 诇诪讬注讘讚 讗讬住讜专讗 砖讛讜讗 讘注砖讛 讻讙讜谉 诇注砖讜转 诪诇讗讻讛 讘讬讜"讟 讗讜 诇注砖讜转 住讞讜专讛 讘驻讬专讜转 砖讘讬注讬转 讝讛 诇讗 砖诪注谞讜 讚讛专讬 诇讗 讚诪讬 诇注砖讛 讚诪爪讛 砖诪讞讛 讜讛拽讛诇 讚诪讬谞讬' 讬诇驻讬' 驻讟讜专讗 讚谞砖讬诐 讘诪"注 砖讛讝"讙 讜爪"注. 讜诪讬讛讜 讘讞讬讘讜专讜 住驻"讝 讚谞讝讬专讜转 诪讘讜讗专 讚诇讗 住"诇 讻讛谞"诇:


讜讛谞讜转专 诪诪谞讜 注讚 讘拽专 讜讻讜' 讘诪讻讬诇转讗 讗讬讻讗 转谞讗 讚讚专砖 诇讬转谉 讘拽专 诇讘拽专讜 砖诇 讘拽专 讛讬讬谞讜 注诪讜讚 讛砖讞专. 讜爪"诇 讚讛讗讬 转谞讗 住"诇 讚拽讜讚诐 诪转谉 转讜专讛 诇讗 讛讬' 诇讛诐 讚讬谉 讬砖专讗诇 讜讬讜诐 诪转讞讬诇 讘讛谞抓 讛讞诪讛 诇讻讱 讛讜爪专讱 讻讗谉 诇驻专砖 讘驻住讞 诪爪专讬诐 砖讬转讞讬诇 讘拽专 诪注诪讜讚 讛砖讞专. 讜讬"诇 讚讝讛 转诇讬讗 讛砖转讗 讘驻诇讜讙转讗 讚谞讚专讬诐 讜谞讚讘讜转 讗讬 拽专讬讘讬诐 讘讬讜"讟 讗讜 诇讗 讚诇诪"讚 讗讬谉 拽专讬讘讬诐 讘讬讜"讟 谞驻拽讗 诇讬' 诪注讜诇转 砖讘转 讘砖讘转讜 讜诇讚讬讚讬' 驻砖讬讟讗 讚讗住讜专 诇砖专讜祝 谞讜转专 讚诇讗 注讚讬祝 诪谞讜"谞 讜讗讬讬转专 注讚 讘拽专 讜诪驻专砖 讘拽专 砖谞讬 诇讘拽专讜 砖诇 讘拽专 讜诪讗谉 讚讗讬转 诇讬讛 谞讜"谞 拽专讬讘讬诐 讘讬讜"讟 诇讗 讗转讬' 诇讬 诪注讜诇转 砖讘转 讻诪"砖 转讜住'. 讗讬讛讜 住"诇 讚讛讬' 诇讛诐 讚讬谉 讬砖专讗诇 讘诪爪专讬诐 讜诇讗 讗讬爪讟专讱 拽专讗 诇讘讜拽专讜 砖诇 讘拽专 讜讗转讬' 诇砖专讬驻转 拽讚砖讬诐 砖讗讬谞讜 讚讜讞讛 讬讜"讟. 讜讚注转 诇谞讘讬谉 谞拽诇:


讜讘诪拽讜诐 讗讞专 讻转讘转讬 驻讬' 诪讻讬诇转讗 讛转诪讜讛. 讚讗讬转讗 讛转诐 专' 讬砖诪注讗诇 讗讜诪专 讗讬谞讜 爪专讬讱 讛专讬 讛讜讗 讗讜诪专 讻诇 诪诇讗讻讛 诇讗 讬注砖讛 讜砖专讬驻讛 诪注讬谉 诪诇讗讻讛 讛讬讗 讜诪讛 转"诇 注讚 讘讜拽专 讗诐 讞诇 讬"讟 诇讛讬讜转 讘砖讘转 诪讙讬讚 砖讗讬谞讜 谞砖专祝 讗诇讗 注讚 讬"讝. 讜讛讜讗 转诪讜讛 讻讗砖专 讛拽砖讛 专' 讬讜谞转谉 注诇 讚讘专讬 专"讬 讛谞"诇 讛专讬 砖讘转 讞诪讜专 诪讬讜"讟 讜诪讛 注诇讛 注诇 讚注转 专' 讬砖诪注讗诇 讜注讬讬谉 讝讬转 专注谞谉 讘讝讛. 讜讝讛 诇砖讜谞讬 注诇 讛讙诇讬讜谉 砖诐. 讜诇驻注"讚 诇讗 诪爪讬谞讜 讬讜"讟 砖谞讬转谉 诇讚讞讜转 讘砖讘讬诇 拽讚砖讬诐 讚诪讛 砖诪拽专讬讘讬诐 讘讜 拽专讘谞讜转 讗讬谉 讝讛 砖讜诐 讚讬讞讜讬 砖讛专讬 讙诐 诇讛讚讬讜讟 砖专讬 讻诇 讗讜讻诇 谞驻砖 讜专' 讬砖诪注讗诇 诇讟注诪讬' 讚住"诇 谞讜"谞 拽专讘讬诐 讘讬讜"讟. 谞诪爪讗 讗讬谉 讻讗谉 讚讬讞讜讬 讗诇讗 讛讬转专 讙诪讜专 讻诪讜 讻诇 讗讜讻诇 谞驻砖 讚讛讚讬讜讟. 讘讚讬谉 讛讜讗 诇讗住讜专 砖专讬驻转 谞讜转专. 诪砖讗"讻 砖讘转 砖讛拽专讘谞讜转 讚讜讞讬诐 砖讘转 讛"讗 讛"讛 砖专讬驻转 谞讜转专 转讚讞讬 砖讘转 讜注讬讬谉 住讘专讗 讝讜 讘转讜住' 讬讜诪讗 诪"讜 注"讗 讚"讛 讗讘诇 讜讻讜' 讘住讜祝 讛讚讘讜专. 讜注讬讬谉 诪谞讞讜转 住"驻 专' 讬砖诪注讗诇. 讜专' 讬讜谞转谉 砖讛拽砖讛 诇专"讬 讛讬讬谞讜 诪砖讜诐 讚住"诇 谞讜"谞 讗讬谉 拽专讬讘讬诐 讘讬讜"讟 讜讗"讻 诪讛 砖拽专讬讘讬诐 讞讜讘转 讛讬讜诐 讛讬讗 诪讟注诐 讚讞讬' 讻诪讜 讘砖讘转 讜讗"讻 讛砖转讗 讬讜"讟 诇讗 讚讞讬 砖专讬驻转 谞讜转专 砖讘转 诇讗 讻"砖 注讻"诇 砖诐 注诇 讛讙诇讬讜谉. 讜讗诪谞诐 诇驻诪"砖 转讜住' 讘砖诪注转讬谉 讬"诇 讚住"诇 诇专' 讬砖诪注讗诇 讚住讚"讗 讗讬 讞诇 讬"讜 讘砖讘转 谞讛讬 讚砖讘转 诇讗 讚讞讬 诪拽"讜 讚讬讜"讟 诪"诪 讛"讗 诇砖专讜祝 讘诪讜爪讗讬 砖讘转 讚讛讗 谞讜转专 砖诇讗 讘讝诪谞讜 谞砖专祝 讘诇讬诇讛 拽诪"诇 讗驻"讛 谞讬转谉 诇讜 讘拽专 砖诇讬砖讬 诪砖讜诐 讚讻讬讜谉 讚讞诇 讘砖讘转 讛讬讬谞讜 讝诪谞讜 讜讗讬谞讜 谞砖专祝 讗诇讗 讘讬讜诐. 讜专' 讬讜谞转谉 住"诇 讚诇讗 爪专讬讱 拽专讗 诇讛讻讬:


讗讱 讗砖专 讬讗讻诇 诇讻诇 谞驻砖 讛讜讗 诇讘讚讜 讬注砖讛 诇讻诐. 讜专讗讬转讬 讘住' 讬专讗讬诐 诇专"讗 诪诪讬抓 砖讬讟讛 讞讚砖讛 注"砖 讘讚驻讜住 讝讗诇拽讜讜讬' 讚祝 诇"讝 注"讗 讘住讬' 拽讬"讙 讚讻诇 注谞讬谞讬 诪爪讜讛 诪讜转专讬诐 讘讬讜"讟 讚讛讜讛 讘讻诇诇 讗讜讻诇 谞驻砖 讚谞砖诪讛 讗讬拽专讬 谞驻砖 讜专拽 谞讜转专 讜讗讬讘专讬诐 讜驻讚专讬诐 讜诪讬诇讛 砖诇讗 讘讝诪谞讜 讚讗讬讻讗 讘讛讜 讙' 讻转讜讘讬诐 讛讘讗讬诐 讻讗讞讚 讘拽专 砖谞讬 诇砖专讬驻转讜 讜注讜诇转 砖讘转 讘砖讘转讜 讜诇讘讚讜 讜诇讗 诪讬诇讛 砖诇讗 讘讝诪谞讜 讜讗讬谉 诪诇诪讚讬谉 诪讛诐 诇诪爪讜讛 讗讞专转 讜讛"驻 诪转讜讱 砖讛讜转专 诇爪讜专讱 讛讙讜祝 讛讜转专 谞诪讬 砖诇讗 诇爪讜专讱 讛讙讜祝 讻"讗 诇爪讜专讱 谞砖诪讛 讚讛专讬 谞驻砖 讻转讬讘. 讜专讘 讗砖讬 讚讗诪专 讬"讟 注砖讛 讜诇"转 讛讬讬谞讜 诇诪讗谉 讚诇讬转 诇讬讛 诪转讜讱 讗讘诇 诇诪讗谉 讚讗讬转 诇讬讛 诪转讜讱 爪专讬讻讬诐 讙' 讻转讜讘讬诐 讛谞"诇 讜讘住讜祝 讚讘专讬讜 讛谞讬讞 讘爪"注. 诪谞"诇 诇专讘讗 诇诪注讜讟' 诪讬诇讛 砖诇讗 讘讝诪谞讜 讚诇诪讗 诪爪讜讛 讗讞专转 讜诪讬诇讛 讬讚讞讛 讬讜"讟 讚讛讜讛 爪讜专讱 讛谞砖诪讛 讜讗讜诇讬 讬"诇 诪砖讜诐 讚讙讘讬 驻住讞 诪爪专讬诐 讻转讬讘 拽专讗 讜讛转诐 诇讗 讛讬讛 诇讛诐 砖讜诐 诪爪讜讛 讻"讗 砖专讬驻转 谞讜转专 讜诪讬诇讛 砖诇讗 讘讝诪谞讜 讗讻转讘讜 讘' 拽专讗讬 讘拽专 砖谞讬 诇谞讜转专. 讜诇讘讚讜 讗讬 讗驻砖专 诇诪注讜讟讬 讗诇讗 诪讬诇讛 砖诇讗 讘讝诪谞讜 讻谉 讬砖 诇讬讬砖讘. 讜注讚"讝 谞"诇 诇讬讬砖讘 讚讘专讬 专"讞 讘转讜住' 驻住讞讬诐 驻' 讻讬爪讚 爪讜诇讬谉 讚住"诇 讚讛拽"讜 讛讜讗 诪讬诇讛 诪讗讜讻诇 谞驻砖 讜讛转讜住' 讛拽砖讜 讛讗 讗讜讻诇 谞驻砖 讗"讗 诇诪讞专 讚砖诪讞转 讬讜"讟 诪爪讜转讜 讛讬讜诐 讜诇讗 诇诪讞专. 讜注讜讚 爪诇"注 讛讗 讗讜讻诇 谞驻砖 讛讜转专讛 讜讛讜讛 讻诪讜 讞讜诇 诇注谞讬谉 讝讛 讜诪讛 砖讬讬讱 诇诪讬诇祝 拽"讜 诪讬谞讬'. 讜讬"诇 讚住"诇 砖诪讞转 讛谞砖诪讛 讘注砖讬讬转 诪爪讜讛 讛讜讛 讻砖诪讞转 讛讙讜祝 讜讛讬讬谞讜 拽"讜 讛砖转讗 砖诪讞转 讛讙讜祝 诪讬拽专讬 砖诪讞讛 讜砖诪讞讛 讝讜 讗"讗 诇拽讬讬诪讛 诇诪讞专 砖讗讬谞讜 讬讜"讟 诪讻"砖 砖诪讞转 讛谞砖诪讛 砖转讛讬' 砖诪讞转 讬讜"讟 讜讛"讗 讚讛讜转专讛 讙"讻 拽诪"诇 诇讘讚讜. 讜讛讗讬 拽"讜 诇讗讜 讚讜拽讗 诇诪讬诇讛 讗诇讗 讻诇 讛诪爪讜转 讗转讬' 讘讛讗讬 拽"讜 讗诇讗 诇讘讚讜 讗讬谞讜 诪诪注讟 讗诇讗 诪讬诇讛 诪讟注诐 砖讻转讘转讬 讚诇讗 讛讬讛 讘诪爪专讬诐 砖讜诐 诪爪讜讛 讗诇讗 诪讬诇讛 砖诇讗 讘讝诪谞讜 讜诇讗 谞讬诇祝 砖讗专讬 诪爪讜转 诪诪讬诇讛 讚讛"诇 谞讜转专 讜诪讬诇讛 讜讗讬讘专讬诐 讜驻讚专讬诐 讙' 讻转讜讘讬诐. 讜砖讗专讬 砖诪讞转 讛谞砖诪讛 讗转讬' 讘讗诪转 讘拽"讜 讛谞"诇 讻砖讬讟转 专"讗 诪诪讬抓. 讜讚注 诇讻讗讜专讛 讬砖 注讜讚 驻住讜拽 专讘讬注讬 诇讻诐 讜诇讗 诇讙讘讜讛 诇诪"讚 谞讜"谞 讗讬谉 拽专讬讘讬诐 讘讬讜"讟. 讗诇讗 诇诪"砖 转讜住' 讚讗讘讬讬 拽讗讬 诇诪"讚 谞讜"谞 讗讬谉 拽专讬讘讬诐 讜讛讬讬谞讜 诪砖讜诐 讚诇讗 讻转讬讘 讜诇讗 注讜诇转 讞讜诇 讘讬讜"讟 讗诇讗 诪砖讜诐 讚讻转讬讘 诇讻诐 讜诇讗 诇讙讘讜讛 诪诪讬诇讗 讗讬爪讟专讬讱 拽专讗 诇讛转讬专 注讜诇转 砖讘转 讘讬讜"讟 讜诪诪讬诇讗 注讜诇转 讞讜诇 讘讬讜"讟 谞砖讗专 讘讗讬住讜专 讚诇讻诐 讜诇讗 诇讙讘讜讛 讜诇讗 讞讬讚砖 诇谉 讗讘讬讬 砖讜诐 驻住讜拽 诪讞讜讚砖 讗诇讗 诇讻诐 讜诇讗 诇讙讘讜讛 注讬讬谉 讘讝讛:


讜诇讗 诪讬诇讛 砖诇讗 讘讝诪谞讜 讚讗转讬' 讘拽"讜 注' 驻讬专砖"讬 讜诪讛 砖讛拽砖讜 转讜住' 讜讬"诇 讚讛砖"住 讛转诐 拽讗讬 讗砖讘转 讚讗讬转 讘讬讛 注讜谞砖讬诐 讜讗讝讛专讜转 讛专讘讛 讘讛讗 拽讗诪专 讚讞诪讬专讬' 诪爪专注转 讚讙讘专讗 讛讗 讚诇讗 讞讝讬 讗讘诇 讬讜"讟 讚讛讜讛 专拽 注砖讛 讜诇"转 讜讙诐 爪专注转 讛讜讛 注砖讛 讜诇"转 讻诪讘讜讗专 讗"讻 诪"诪 爪专注转 讞诪讬专讬 诪讬讜"讟 讘讛讗 讚讚讞讬 注讘讜讚讛. 讜讘讬讜转专 讬"诇 讘诪住拽谞讗 讛转诐 注讬拽讜专 讻讜讜谞讛 讚爪专注转 讚讞讬 注讘讜讚讛 诪砖讜诐 讚诇讗 讛讜讛 讘注讬讚谞讗 讜讙诐 专讘讗 讜专讘 住驻专讗 砖讗诪专讜 诪砖讜诐 讙讘专讗 诇讗 讞讝讬 诇讛讗 谞转讻讜讜谞讜. 讜诇驻诪"砖 诪"讗 住讬' 转诪"讜 讘砖诐 讛砖"诇 讘砖诐 专"转 讚注砖讛 讚专讘讬诐 讚讜讞讛 诇"转 讗驻讬' 诇讬讻讗 讘注讬讚谞讗. 讜讛谞讛 注讘讜讚讛 注砖讛 讚专讘讬诐 讛讜讗 拽专讘谉 转诪讬讚 讜驻住讞 讜讗驻"讛 讗讬谉 注讘讜讚讛 讚讜讞讛 爪专注转 诪砖讜诐 砖讗讬谞讜 讘注讬讚谞讗. 讗"讻 注讻"驻 诪讜讻讞 讚注砖讛 讜诇"转 讚谞讙注 爪专注转 讞诪讬专讬 诪砖讗专讬 诇"转 讚注诇诪讗 讚谞讬讚讞讬' 诪驻谞讬 注砖讛 讚专讘讬诐 讗驻讬' 砖诇讗 讘注讬讚谞讗 讜谞讛讬 讚诇讗 讞诪讬专讬 诪砖讘转 讚讗讬转 讘讬讛 注讜谞砖讬诐 讜讗讝讛专讜转 讛专讘讛 诪"诪 诪讬讜"讟 讞诪讬专 讚讛讗 诇讗 诪爪讬谞讜 砖讬讛讬' 爪专讬讱 讘注讬讚谞讗 讗诐 注砖讛 讚专讘讬诐 讚讜讞讛 讬讜"讟. 讜注"砖 讘诪讙"讗 讚砖诪讬专转 砖讘转 讜讬讜"讟 诇讗 诪讬拽专讬 注砖讛 讚专讘讬诐 诇注谞讬谉 讝讛 讻讬讜谉 砖讗讬谉 讬讞讬讚 诪讜爪讬讗 专讘讬诐 讬"讞 诪砖讗"讻 注讘讜讚讛 讚注"讬 讻讛谉 讗' 谞讚讞讛 注砖讬讬转 驻住讞 砖诇 讻诇 讬砖专讗诇 注讬讬谉 驻讬专砖"讬 砖诐:





驻谞讬 讬讛讜砖注

讘转讜住驻讜转 讘讚"讛 讜诇讬转 讛诇讻转讗 讻讜' 讜讗讜诪专 专"讬 讚诇讗 讛讬讛 诇讜 诇诪谞讜转 讚专讘 讙讬讚诇 讻讜' 注住"讛. 讗讘诇 讛专讘 讗诇驻住讬 讝"诇 讻转讘 讻砖讬讟转 专砖"讬 讜讻谉 讻转讘 讛专砖讘"讗 讝"诇 讘讞讬讚讜砖讬讜 讘砖诐 专讘讬 讬讜谞讛 讝"诇 讜注讬讬谉 讘讝讛 讘诪"砖 讛专讗"砖 讝"诇:


讘讚"讛 诇驻讬 砖讗讬谉 砖讜专驻讬谉 拽讚砖讬诐 讘讬"讟 讻讜' 讜诇讗 讗诪专讬谞谉 诪转讜讱 讗讘诇 讛讘注专讛 诇讙诪专讬 砖诇讗 诇爪讜专讱 诇讗 讛讜转专讛 讻讜'. 谞专讗讛 砖讻转讘讜 讻谉 诇驻讬 砖讬讟转' 砖讻谉 讻转讘讜 讘驻"拽 讚讘讬爪讛 讚祝 讬"讘 讘讚"讛 讛"讙 专砖"讬 讗诇讗 诪注转讛 诇讬驻诇讙讜 讘讗讘谞讬诐 讗讘诇 讘砖诐 专砖"讬 讝"诇 讻转讘讜 讚诇诪讗谉 讚讗讬转 诇讬' 诪转讜讱 讗驻讬诇讜 砖诇讗 诇爪讜专讱 讻诇诇 讛讜转专讛. 讜诇讻讗讜专讛 诪诇砖讜谉 专砖"讬 讝"诇 讻讗谉 诪砖诪注 讻砖讬讟转 讛转讜住驻转 讜讛讬讬谞讜 诪诪讛 砖讻转讘讜 讘讚"讛 诪讛"诪 讚讗讬爪讟专讬讱 拽专讗 讚诇讗 谞讬诪讗 讚注砖讛 讚讜讞讛 诇讗 转注砖讛 讜诇讗 讻转讘 讘驻砖讬讟讜转 讚讗讬爪讟专讬讱 拽专讗 讚讛讜"讗 砖专讬驻转 拽讚砖讬诐 诪讜转专 诪讟注诐 诪转讜讱 讗注"讻 讚诇注讜诇诐 讘注讬谞谉 爪讜专讱 讛讬讜诐 拽爪转 讗诇讗 讚讘讗诪转 诪砖讜诐 讛讗 诇讗 讗讬专讬' 讚讛讜爪专讱 专砖"讬 诇驻' 讻谉 诪砖讜诐 讚讛讱 诪讬诇转讗 讚诪转讜讱 讛讜讬 驻诇讜讙转讗 讚转谞讗讬 讜讘驻"拽 讚驻住讞讬诐 讚祝 讛' 谞诪讬 讗诪专 专讘讗 砖"诪 诪讚专"注 转诇转 讜讞讚 诪讬谞讬讬讛讜 讚诇讗 讗诪专讬谞谉 诪转讜讱 讜注讜讚 讚专讘讛 讘驻"拽 讚讘讬爪讛 诪砖诪注 讚讗驻讬诇讜 讘"讛 诇讬转 诇讛讜 诪转讜讱 讜讗"讻 讛讜爪专讱 专砖"讬 诇驻专砖 讻谉 诇诪讗谉 讚讙专讬住 讛讻讗 专讘讛. 讜注讜讚 讚诪讚专讘 讗砖讬 讘住诪讜讱 谞诪讬 诪砖诪注 讛讻讬 讚诪讟注诐 注砖讛 讚讜讞讛 诇讗 转注砖讛 讗讬讬专讬 讘砖诪注转讬谉 讜讻诪讜 砖讗讘讗专 讜讻诪讜 砖讻转讘转讬 谞专讗讛 讙"讻 诪诇' 专砖"讬 讝"诇 讘驻' 讗讬谉 爪讚讬谉 讚祝 讻"讝 讙讘讬 讞诇讛 砖谞讟诪讗转 注"砖 讜讘讞讬讚讜砖讬谞讜:


讘讗"讚 讚讗讟讜 转专讜诪讛 诇驻讬 砖讬砖 诪爪讜讛 讘砖专讬驻转讜 诪讬讙专注 讙专注 讻讜' 注讻"诇. 讻讘专 谞讝讛专 专砖"讬 讝"诇 诪讝讛 讘诪住讻转 讘讬爪讛 讚祝 讻"讝 注"讘 讙讘讬 讞诇讛 砖谞讟诪讗转 砖讻转讘 讚砖专讬驻转 转专讜诪讛 讜拽讚砖讬诐 诇讗讜 诪砖讜诐 讗讬住讜专 诪诇讗讻讛 讚讛讘注专讛 讗住专讛 专讞诪谞讗 讚讛讗 讗驻讬诇讜 诇讬转谉 诇驻谞讬 讻诇讘讜 讗住讜专 讻讚诪砖诪注 讛讗 讚拽讗诪专 讛转诐 诇讗 讬讝讬讝谞讛 诪诪拽讜诪讛 讗诇讗 讚讙讝专转 讛讻转讜讘 讛讬讗 砖讗讬谉 诪转讘注专讬谉 讘讬"讟 讚专讞诪谞讗 讗讞砖讘讬讛 讻讜' 注"砖 讜注讬讬谉 诪讛 砖讻转讘转讬 讘讝讛 讘驻"拽 讚驻住讞讬诐 讚祝 讛' 注"讗 讙讘讬 砖"诪 诪讚专"注 转诇转 诪砖诪注 诇讻讗讜专讛 诪诇砖讜谉 专砖"讬 砖诐 诇讛讬驻讱 讜讻转讘转讬 诇讬讬砖讘 讜注讬讬谉 讙"讻 讘驻讬专讜砖 专砖"讬 讘驻专拽 讗诇讜 注讜讘专讬谉 讚祝 诪"讜 讘诪砖谞讛 讻讬爪讚 诪驻专讬砖讬谉 讞诇讛 讘讟讜诪讗讛 砖讻转讘 砖诐 讙"讻 讻驻讬专讜砖讜 讘讘讬爪讛. 诪讬讛讜 讛转讜住' 讻讗谉 诇砖讬讟转讬讬讛讜 砖诐 讘讘讬爪讛 砖讛砖讬讙讜 讙"讻 注诇 驻讬专砖"讬 讘注谞讬谉 讛砖诇讻转 讛讞诇讛 诇讻诇讘讬诐 注"砖 讜讛注诇讜 砖诐 讘驻讬' 讛诪砖谞讛 讘讛讗讬 讚讞诇讛 讻驻讬专讜砖诐 讻讗谉. 讗诇讗 讚讗祝 诇砖讬讟转诐 讚讗讬住讜专 砖专讬驻转 拽讚砖讬诐 讛讬讬谞讜 诪砖讜诐 诪诇讗讻转 讛讘注专讛 砖诇讗 诇爪讜专讱 讗讻转讬 诇讗 讬讚注谞讗 诪讗讬 拽砖讬讗 诇讛讜 讛讻讗 讚讛讗 诇注讬诇 讘注诪讜讚 讛拽讜讚诐 讘讚"讛 讙讝专讛 讬"讟 讻转讘讜 讚诇专讘讛 注"讻 讛讗 讚讗诪专讬' 讘讞诇讛 砖谞讟诪讗转 讚诇讗 讬讝讬讝谞讛 诪诪拽讜诪讛 讛讬讬谞讜 诪砖讜诐 讚讙讝专讬谞谉 讞诇讛 讗讟讜 砖诪谉 讗注"讙 讚讛讜讬 讙讝讬专讛 专讞讜拽讛 讻讚驻专讬砖讬转 讗"讻 讘驻砖讬讟讜转 诪谞"诇 讛讻讗 讗讬驻讻讗 讚讗住专讜 砖专讬驻转 拽讚砖讬诐 讗驻讬' 讘讛讚诇拽讛 讗讟讜 砖专讬驻转 讞诇讛 讚讛讜讬 砖诇讗 诇爪讜专讱 讻诇诇 讜爪"注 诇讬讬砖讘 讜注讬讬谉 诪讛 砖讻转讘转讬 讘讝讛 讘住讜讙讬讗 讚诇注讬诇 讜转诪爪讗 讻诪讛 讚讘专讬诐 讛砖讬讬讻讬诐 谞诪讬 诇住讜讙讬讗 讚讛讻讗:


讘讗"讚 讜讛讻讗 诪驻专砖 专"讬 讻讜' 讚讙讝专讬谞谉 转专讜诪讛 讗讟讜 拽讚砖讬诐 讜讗"转 诪讗讬 讗讬专讬' 讻讜' 讜讬"诇 讚砖专讬驻转 转专讜诪讛 砖诇讗 诇爪讜专讱 诇讗 砖讻讬讞 讻讜'. 讜诇诪讗讬 讚驻专讬砖讬转 讘住诪讜讱 讚讘转专讜诪讛 讙讜驻讗 讬砖 诇讙讝讜专 砖诪谉 砖专讬驻讛 讗讟讜 讞诇讛 砖谞讟诪讗转 讻诪"砖 讛转讜住驻转 诇注讬诇 讗诇讬讘讗 讚专讘讗 讗"讻 讛讚专讗 拽讜砖讬' 诇讚讜讻转讗 讗诪讗讬 讗讬爪讟专讬讱 讛讻讗 诇讟注诪讗 讚讗讬谉 砖讜专驻讬谉 拽讚砖讬诐 讘讬"讟 转讬驻讜拽 诇讬讛 讚讘诇讗"讛 讗住讜专 砖诪谉 砖专讬驻讛 讗讟讜 讞诇讛 讜讘讞诇讛 讛讜讬 砖诇讗 诇爪讜专讱 讛讬讜诐 讻诇诇 讜注砖讛 讚讜讞讛 诇"转 谞诪讬 诇讗 砖讬讬讱 讛讻讗 诇诪讗讬 讚拽讬讬诪讬 讛转讜住' 讛砖转讗 讘砖讬讟转 专"讬 讚住讜讘专 讻砖讬讟转 专砖"讬 讚讘转专讜诪讛 讜讞诇讛 诇讬讻讗 注砖讛 讘砖专讬驻转谉 讜诇讗 讻砖讬讟转 专讬讘"讗. 讜诇讜诇讬 讚讘专讬 讛转讜住' 讛讬讛 谞"诇 诇讬讬砖讘 拽讜砖讬讬转诐 讚讛讻讗 讘注谞讬谉 讗讞专 讜讛讬讬谞讜 诇诪讗讬 讚驻专讬砖讬转 诇注讬诇 讚诇讗 讗讬爪讟专讬讱 讛讻讗 诇驻专砖 讛砖拽诇讗 讜讟专讬讗 诪讟注诪讗 讚注砖讛 讚讜讞讛 诇"转 讗诇讗 诇诪讗讬 讚拽讬讬"诇 讚诇讗 讗诪专讬谞谉 诪转讜讱 砖讛讜转专讛 讻讜' 讗诇讗 讘砖讬砖 诇爪讜专讱 讛讬讜诐 拽爪转 诇砖讬讟转 讛转讜住' 讜讛"讛 诇砖讬讟转 专砖"讬 诇诪讗谉 讚诇讬转 诇讬讛 诪转讜讱 讻专"注 讘驻"拽 讚驻住讞讬诐. 讗"讻 诇驻"讝 诪爪讬谞讜 诇诪讬诪专 讚讛讱 诪诇转讗 讙讜驻讗 诇讗 讬讚注讬谞谉 讗诇讗 诇讘转专 讚讬诇驻讬谞谉 诪拽专讗 讚讗讬谉 砖讜专驻讬谉 拽讚砖讬诐 讘讬"讟 讜注"讻 讛讬讬谞讜 诪砖讜诐 讚诇讗 讗诪专讬谞谉 诪转讜讱 讻讛"讙 讜讻诪"砖 讛专讗"砖 讝"诇 讘驻"拽 讚讘讬爪讛 讙讘讬 讗讬谉 诪讜爪讬讗讬谉 讗转 讛拽讟谉 讜讗转 讛诇讜诇讘 讘砖诐 专"讞 讝"诇 注"砖 讚讘讝讛 谞转讬讬砖讘 讛讻诇 诇谞讻讜谉 讜讗祝 注"讙 讚专讘 讗砖讬 诪住讬拽 诇讛讚讬讗 诪砖讜诐 讚讛讜"诇 注砖讛 讜诇"转 讛讬讬谞讜 诪砖讜诐 讚讗砖专讬驻转 拽讚砖讬诐 诪诪砖 拽讗讬 讚讗注"讙 讚讗讬转 讘讛讜 注砖讛 讚讘讗砖 转砖专讜驻讜 讗驻"讛 诇讗 讚讞讜 诇"转 讜注砖讛 讚讬讜诐 讟讜讘 讻谞"诇 讜讚讜"拽:


讘讚"讛 讜诇讗 诪讬诇讛 砖诇讗 讘讝诪谞讛 讚讗转讬讗 讘拽"讜 驻讬专砖 讘拽讜谞' 诪讛 爪专注转 讻讜' 讜拽砖讛 讚讘驻专拽 专"讗 讚诪讬诇讛 诪砖诪注 讚诇讬转 诇讬讛 诇专讘讗 讛讗讬 拽"讜 讻讜' 讗诇讗 诪砖讜诐 讚讙讘专讗 讛讜讗 讚诇讗 讞讝讬 注讻"诇. 讜诇注谞"讚 谞专讗讛 诇讬讬砖讘 砖讬讟转 专砖"讬 讚讛讗 讛转诐 注讬拽专 诪讬诇转讗 讚专讘讗 讛讬讬谞讜 砖讘讗 诇驻专砖 讟注诪讗 讚讘专讬讬转讗 讚诪讬诇讛 讚讜讞讛 爪专注转 讗祝 砖诇讗 讘讝诪谞讛 讗祝 讘讘讬谞讜谞讬 讚诇讗 讻转讬讘 讘讬讛 讘砖专 诪砖讜诐 讚讘讝诪谞讛 诇讗 讗讬爪讟专讬讱 诇诪讬诇祝 诪讚讻转讬讘 讘砖专 注专诇转讜 讗诇讗 讚讘诇讗"讛 讬讚注讬谞谉 诪拽"讜 诪讛 砖讘转 讚讞诪讬专讗 讚讜讞讛 爪专注转 诇讻"砖. 讜诪拽砖讬 诇讬讛 专"住 诪诪讗讬 讚砖讘转 讞诪讬专讗 讚诇诪讗 爪专注转 讞诪讬专讗 砖讻谉 讚讜讞讛 讗转 讛注讘讜讚讛 讜讗讛讗 诪砖谞讬 诇讬讛 专讘讗 讛转诐 诇讗讜 诪砖讜诐 讚讞诪讬专讗 爪专注转 讗诇讗 诪砖讜诐 讚讙讘专讗 诇讗 讞讝讬 讜诪拽砖讬谞谉 讗诪讗讬 讛讗 讬拽讜抓 讘讛专转讜 讜讬注讘讜讚 讜诪砖谞讬 讚诪讞讜住专 讟讘讬诇讛 讜诪拽砖讬谞谉 转讬谞讞 谞讙注讬诐 讟诪讗讬诐 谞讙注讬诐 讟讛讜专讬诐 诪讗讬 讗讬讻讗 诇诪讬诪专 讜诇讗 诪砖谞讬 专讘讗 诪讬讚讬 讜讛注诇讬转讬 砖诐 讚诇专讘讗 讗讛"谞 讘谞讙注讬诐 讟讛讜专讬诐 爪专注转 讗讬谞讛 讚讜讞讛 注讘讜讚讛 诇注谞讬谉 驻住讞 讗诇讗 拽讜爪抓 讘讛专转讜 讜注讜讘讚. 谞诪爪讗 讚诇驻"讝 砖驻讬专 诪爪讬谞讜 诇诪讬诪专 讚讛讗 讚驻砖讬讟讗 诇讬讛 诇专讘讗 诇诪讬诪专 讛讻讬 讛讬讬谞讜 诪砖讜诐 讚讗讝讬诇 诇讟注诪讬讛 诇诪讗讬 讚讚专讬砖 讛讻讗 讘砖诪注转讬谉 诇讘讚讜 讜诇讗 诪讬诇讛 砖诇讗 讘讝诪谞讛 谞诪爪讗 讚诇驻"讝 讜讚讗讬 砖讘转 讞诪讬专 诪爪专注转 讚讛讗 讘砖讘转 诪讬诇讛 砖诇讗 讘讝诪谞讛 讗讬谞讛 讚讜讞讛 讗讜转讛 讗驻讬诇讜 讘讙讚讜诇 讜讘爪专注转 讜讚讗讬 讚讜讞讛 砖诇讗 讘讝诪谞讛 诪讬讛讜 讘讙讚讜诇 讚讻转讬讘 讘讬讛 讘砖专 讻讚讗讬转讗 讘驻专拽 专"讗 讚诪讬诇讛 讜讻讬讜谉 讚砖讘转 讞诪讬专 诪讬讛讗 诪爪专注转 讗诐 讻谉 注"讻 讚讛讗 讚爪专注转 讚讜讞讛 注讘讜讚讛 诇讗讜 诪砖讜诐 讚诇讗 讞诪讬专 讛讜讗 讗诇讗 诪砖讜诐 讚讙讘专讗 诇讗 讞讝讬 讜讛讬讬谞讜 诪砖讜诐 讚诪讞讜住专 讟讘讬诇讛 讜讘谞讙注讬诐 讟讛讜专讬诐 讗讛"谞 讚爪专注转 诇讗 讚讞讬 讗讜转讛. 谞诪爪讗 讚讻"讝 讛讬讬谞讜 诇讘转专 讚讻转讬讘 诇讘讚讜 讘讬"讟 讚诇砖讜谉 诇讘讚讜 诪砖诪注 讚诪诪注讟 讻诇 诪讬诇讬 讜转讚注 讚讗诇转"讛 诪谞"诇 讚诇讘讚讜 诇诪注讜讟讬 诪讬诇讛 讚讬诇诪讗 诇诪注讜讟讬 砖专讬驻转 拽讚砖讬诐 诇讞讜讚 讗讘诇 诪讬诇讛 讚讗讬讻讗 讻专转 讚讬诇诪讗 讚讞讬 讗注"讻 讻讚驻专讬砖讬转 讚诇讘讚讜 诪讬注讜讟 讙诪讜专 讛讜讗. 诪砖讗"讻 讗讬 诇讗 讛讜讬 讻转讬讘 诇讘讚讜 讛讜"讗 讚讛讗 讚爪专注转 讚讜讞讛 注讘讜讚讛 讛讬讬谞讜 讗驻讬诇讜 讘谞讙注讬诐 讟讛讜专讬诐 讻驻砖讟讗 讚诇讬砖谞讗 讚讻诇 爪专讜注. 讜讗"讻 注"讻 诇讗讜 诪砖讜诐 讚讙讘专讗 诇讗 讞讝讬 讛讜讗 讗诇讗 诪砖讜诐 讚爪专注转 讞诪讬专 诪砖讘转 诇注谞讬谉 注讘讜讚讛 讜讗"讻 讛讜"讗 诪讬诇讛 砖诇讗 讘讝诪谞讛 讚讜讞讛 砖讘转 讜讬"讟 诪拽"讜 讚爪专注转 诪砖"讛 讗讬爪讟专讬讱 诇讘讚讜 讻谞"诇 谞讻讜谉 诇讬讬砖讘 砖讬讟转 专砖"讬 讝"诇 讜讚讜拽 讛讬讟讘:





爪诇"讞

讙诪'. 诪"讟 诇驻讬 砖讗讬谉 砖讜专驻讬谉 拽讚砖讬诐 讘讬讜"讟 诪谞讛"诪 讜讻讜'. 讛谞讛 讛讱 住讜讙讬讗 讘砖讬讟转 专"讞 讗讝诇讗 讚住讬驻讗 驻讬专讜砖讗 讚专讬砖讗 讛讬讗. 讜讗"讻 讻讘专 驻讬' 讝讛 诇注讬诇 讘讚讘专讬 专"讞 讜讘讘专讬讬转讗 讚转谞讬讗 讻讜讜转讬讛 讜注讜讚 砖讗诐 讝讛 诪"讟 讘诇砖讜谉 拽讜砖讬讗 讛讜讛 诇讬讛 诪转讞诇讛 诇讛专砖讬诐 讗讬谉 诪讚诇讬拽讬谉 讘砖诪谉 砖专讬驻讛 诪"讟. 注讜讚 讬砖 诇讚拽讚拽 诪讛 讚诪拽砖讛 诪谞讛"诪 讜驻讬专砖 专砖"讬 讚讗讬 诇讗 诪讬注讟讬' 拽专讗 讗讬转 诇谉 诇诪讬诪专 讚讗转讬 注砖讛 讜讚讞讬 诇"转. 讜诪讗讬 拽讜砖讬讗 讛专讬 住转诐 讛讚诇拽转 讛谞专 讘讬讜"讟 讛讜讗 讘诇讬诇 讬讜"讟 讚砖专讙讗 讘讟讬讛专讗 诇讗 诪讛谞讬 讜讗讝 讙讝专讬谞谉 转专讜诪讛 讗讟讜 拽讚砖讬诐 讜讻砖讬砖专讜祝 拽讚砖讬诐 讘诇讬诇 讬讜诐 讟讜讘 讜讚讗讬 砖注讜讘专 注诇 诇讗讜 讚讬讜诐 讟讜讘 讜注砖讛 讚砖专讬驻转 拽讚砖讬诐 诇讗 砖讬讬讱 讘诇讬诇讛 砖讛专讬 讗讬谉 砖讜专驻讬谉 拽讚砖讬诐 讘诇讬诇讛 讜讛谞讛 专爪讬转讬 诇讛讜讻讬讞 诪讻讗谉 砖讙诐 讛砖"住 讚讬诇谉 住讜讘专 讻讛讬专讜砖诇诪讬 砖讛讘讗转讬 诇注讬诇 讚转专讜诪讛 砖谞讟诪讗转 讛专讬 讛讬讗 讻注讘专 讝诪谞讛 讜谞砖专祝 讙诐 讘诇讬诇讛 讜砖驻讬专 讗讬讻讗 注砖讛:


讗诪谞诐 讗讬谉 诇讛讜讻讬讞 诪讻讗谉 砖砖"住 讚讬诇谉 住讜讘专 讻讛讬专讜砖诇诪讬 讜讛讗 讚拽讗诪专 诪"讟 诇驻讬 讜讻讜' 讛讜讗 讛讜讗 讛讜爪注转 拽讜砖讬转 诪谞讛"诪 讜讻讱 讛讬讗 住讜讙讬讬转 讛讙诪' 砖诇讻讗讜专讛 诇讗 讛讬讛 讬讻讜诇 诇讛拽砖讜转 诪谞讛"诪 讚讛讜讛 讗诪讬谞讗 讚诪讬讬专讬 讘诇讬诇 讬讜诐 讟讜讘 讜诇讬讻讗 注砖讛 讘砖专讬驻转 拽讚砖讬诐 讘诇讬诇讛 讜诪诪讬诇讗 讗住讜专 诪砖讜诐 诇"转 诪诇讗讻讛 讜诇讻讱 拽讗诪专 诪"讟 驻讬' 诪砖谞讛 讝讜 讛讬讗 谞转讬谞转 讟注诐 注诇 诪砖谞讛 讚诇注讬诇 讻讚诪讜拽讬 专讘 讞住讚讗 诪讛 讟注诐 拽讗诪专 讜讗"讻 注诇 诪砖谞讛 讚诇注讬诇 拽讗讬 讚诪讬讬专讬 讘讬讜"讟 砖讞诇 讘注"砖 讜讘讬讜诐 拽讗讬 讜砖驻讬专 讗讬讻讗 注砖讛 讜讛拽砖讛 诪谞讛"诪:


砖诐 专讘讗 讗诪专 讗"拽 讛讜讗 诇讘讚讜 讜讻讜' 讚讗转讬讗 讘拽"讜. 讻讘专 讛拽砖讜 讛转讜住' 讘住讜祝 讚"讛 讜诇讗 讜讻讜' 讚诪讛 讞住专 诇讜 诇专讘讗 讘转讬专讜爪讜 砖诇 专讘 讗砖讬 讚诇讻讱 讗讬谉 砖专讬驻转 拽讚砖讬诐 讚讜讞讛 讬讜"讟 诪砖讜诐 讚讛讜讛 诇讬讛 注砖讛 讜诇"转 讻讬讜谉 讚专讘讗 讗讬转 诇讬讛 讚讬讜"讟 注砖讛 讜诇"转 诪讚讛讜爪专讱 诇拽"讜. 讜谞讚讞拽 专"讬 诇转专抓 讚讘讗诪转 诇讗 拽讘注 专讘讗 讚讘专讬讜 注诇 砖专讬驻转 拽讚砖讬诐 专拽 讛砖"住 拽讘注讜 讻讗谉. 讜诇讚讬讚讬 谞专讗讛 诪砖讜诐 讚讻讘专 讛讘讬讗讜 讛转讜住' 讘讞讜诇讬谉 (讚祝 拽诪"讗 注"讘) 讘砖诐 专讬讘"讗 讚讗祝 讚讗讬谉 注砖讛 讚讜讞讛 诇"转 讜注砖讛 诪"诪 讻讘专 诇讬讻讗 诪诇拽讜转 砖讛诇讗讜 谞讚讞讛 注诇 讬讚讬 讛注砖讛 讜诇讗 谞砖讗专 专拽 讛注砖讛. 讜讗"讻 诇讗 讛讬讛 讬讻讜诇 专讘讗 诇砖谞讜讬讬 转讬专讜爪讗 讚专讘 讗砖讬 讚讗"讻 诇讬讻讗 诪诇拽讜转 讘砖专讬驻转 拽讚砖讬诐 讜讻讘专 讻转讘转讬 诇注讬诇 讘砖诐 讛讙"讛 砖诇 诪砖谞讛 诇诪诇讱 讚讚讜拽讗 讘讗讬住讜专 诇讗讜 砖讬砖 讘讛 诪诇拽讜转 注讘讚讜 讛专讞拽讛 讗讘诇 讘讚讘专 砖讗讬谉 讘讛 诪诇拽讜转 诇讗 注讘讚讜 讛专讞拽讛. 讜讻砖诐 砖诇讗 讙讝专讜 注诇 讗讬住讜专 讛谞讗讛 讘转专讜诪讛 砖谞讟诪讗讛 讗讟讜 拽讚砖讬诐 讻讬讜谉 讚诇讬讻讗 讘讛谞讗转 拽讚砖讬诐 诪诇拽讜转 讜讻诪讜砖"诇 讛"谞 讗讬 讗驻砖专 诇讙讝讜专 砖专讬驻转 转专讜诪讛 讘讬讜"讟 讗讟讜 拽讚砖讬诐 讚讛讗 讙诐 讘拽讚砖讬诐 诇讬讻讗 诪诇拽讜转 讜诇讻讱 转讬专爪讜 讚讘讬 讞讝拽讬' 讜讗讘讬讬 讜专讘讗 讻诇 讗' 诪拽专讗 诪讬讜讞讚 诪驻讜专砖 诇讗住讜专 砖专讬驻转 拽讚砖讬诐 讜讗"讻 讗讛讚专讬' 诇讗讬住讜专讗 拽诪讗 讜谞砖讗专 诇讗讜 讚诇讗 转注砖讛 诪诇讗讻讛 讜讛讜讛 诇讗讜 砖讬砖 讘讜. 诪诇拽讜转. 诪砖讗"讻 讗讬 讛讟注诐 诪砖讜诐 讚讬讜"讟 注砖讛 讜诇"转 讗"讻 诇讬转 讘讬讛 诪诇拽讜转 讜讗祝 砖讬住驻讬拽 转讬专讜抓 讝讛 注诇 砖专讬驻转 拽讚砖讬诐 讗讘诇 诇讗 讬住驻讬拽 转讬专讜抓 讝讛 注诇 讗讬住讜专 砖专讬驻转 转专讜诪讛 讘讬讜"讟:


讜专讘 讗砖讬 砖转讬专抓 讻讗谉 诪砖讜诐 讚讛讜讛 诇讬讛 注砖讛 讜诇"转 讗讬讛讜 住讜讘专 讻住讘专转 专讬讘"讗 讘转讜住' 讘讚"讛 诇驻讬 讜讻讜' 砖诪讚讗讜专讬讬转讗 讗讬谉 砖专讬驻转 转专讜诪讛 讚讜讞讛 讬讜"讟 讜诇讗 诪砖讜诐 讙讝讬专转 拽讚砖讬诐 讗诇讗 砖转专讜诪讛 注爪诪讛 诇驻讬 砖讬砖 诪爪讜讛 讘砖专讬驻转讛 讙专注 诪砖诪谉 讞讜诇讬谉 讜讛谞讛 讻诪讜 谞讚专讬诐 讜谞讚讘讜转 砖讗讬谉 拽专讬讘讬谉 讘讬讜"讟 讜谞讞诇拽讜 专讘讗 讜专讘 讗砖讬 讘转讬专讜抓 砖诇 专讬讘"讗 讜专"讬 讚专讘讗 拽讗讬 讘砖讬讟转 专"讬 讜专讘 讗砖讬 拽讗讬 讘砖讬讟转 专讬讘"讗:


[讜讘讝讛 谞诇注"讚 讚专讬讘"讗 诇砖讬讟转讜 讚讗讬讛讜 住讜讘专 讛讗 讚讗讬谉 注砖讛 讚讜讞讛 诇"转 讜注砖讛 讛讜讗 砖讛诇讗讜 注讻"驻 谞讚讞讛 讜诇讬讻讗 诪诇拽讜转 讜讻诪讜 砖讛讘讗转讬 诇注讬诇 讘砖诪讜 诪讛讛讬讗 讚讞讜诇讬谉 讜讗"讻 讛讬讛 拽砖讛 诇讬讛 讘砖谞讜讬讬讗 讚专讘 讗砖讬 讬讜"讟 注砖讛 讜诇"转 讗讻转讬 讗诪讗讬 讙讝专讜 转专讜诪讛 讗讟讜 拽讚砖讬诐 讛讗 诇讬讻讗 诪诇拽讜转 讜诇讻讱 谞讚讞拽 诇驻专砖 讘讗诪转 砖讗讬住讜专 砖专讬驻转 转专讜诪讛 讗讬谞讜 诪砖讜诐 讙讝讬专讛 专拽 讗讬住讜专 诪谉 讛转讜专讛 讻诪讜 谞讚专讬诐 讜谞讚讘讜转 讜讻讜' 讜讛转讜住' 诇砖讬讟转讬讬讛讜 砖讻转讘讜 讘拽讬讚讜砖讬谉 (讚祝 诇"讚) 讚讻诇 讛讬讻讗 讚讗讬讻讗 注砖讛 讗祝 讛诇讗讜 讗诇讬诐 讜诇讻讱 驻讬专砖 专"讬 诪砖讜诐 讚讙讝专讬谞谉 转专讜诪讛 讗讟讜 拽讚砖讬诐 讚讘拽讚砖讬诐 讙诐 诇专讘 讗砖讬 讗讬讻讗 诪诇拽讜转]


讜讘讚专讱 讝讛 讬砖 诇驻专砖 拽讜砖讬转 讛砖"住 讘讬讜"讟 讛讜讗 讚讗住讜专 讛讗 讘讞讜诇 砖驻讬专 讚诪讬 诪"讟. 讜诇讻讗讜专讛 诇诪讛 讗讬讞专 讘拽讜砖讬讗 讝讜 注讚 讛诪砖谞讛 讛讝讗转 讜诇注讬诇 讘诪砖谞转讬谞讜 专讬砖 驻讬专拽讬谉 讜诇讗 讘砖诪谉 砖专讬驻讛 讛讜讛 诇讬' 诇讛拽砖讜转 讘砖讘转 讛讜讗 讚讗住讜专 讛讗 讘讞讜诇 砖"讚 诪"讟. 讙诐 诪讛 砖转讬' 诇讜 讻砖诐 砖诪爪讜讛 诇砖专讜祝 讗转 砖谞讟诪讗转 讻讱 讜讻讜' 讜讻讘专 注诪讚 讘讝讛 讘讞讬讚讜砖讬 讛专砖讘"讗 砖讗讬谉 讝讛 注谞讬谉 诇转讬专讜抓 讛拽讜砖讬讗 讜讚讬 讛讬讛 讘讗诪专讜 讗诪专讛 转讜专讛 讘砖注转 讘讬注讜专讜 转讬讛谞讬 诪讬谞讬讛:


讜讛谞讛 讘转讜住' 讚"讛 讛讗 讘讞讜诇 讜讻讜' 转讬诪讗 诪讛讬 转讬转讬 讚转专讜诪讛 讟诪讗讛 讗住讜专讛 讘讛谞讗讛 讚讘注讬 诪"讟. 讜专爪讬转讬 诇讜诪专 砖讘讗诪转 拽讜砖讬转 讛讙诪' 砖转讛讗 讗住讜专讛 诪谉 讛转讜专讛 讚讗"讻 诇讗 砖讬讬讱 诇讜诪专 诪"讟 讗诇讗 诪谞讛"诪 讗讘诇 注讬拽专 拽讜砖讬转讜 讚讻讬 讛讬讻讬 讚讙讝专讜 砖诇讗 诇砖专讜祝 讘讬讜"讟 诪砖讜诐 讗讟讜 拽讚砖讬诐 讻住讘专转 专"讬 讘转讜讚"讛 诇驻讬 讜讻讜' 讛讻讬 谞诪讬 讛讜讛 诇讛讜 诇诪讬讙讝专 讙讜祝 讛谞讗讛 砖诇 转专讜诪讛 讟诪讗讛 讗讟讜 讛谞讗讛 砖诇 拽讚砖讬诐 讟诪讗讬诐 [讜讻诪讜砖"诇 讘砖讬讟转 讛讬专讜砖诇诪讬] 讜诇讻讱 诇注讬诇 讘诪砖谞讛 讗诐 讛讟注诐 讻讚专讘讛 砖诪讗 讬讟讛 讗讬谉 讛讻专讞 讻诇诇 诇讜诪专 砖讙讝专讜 转专讜诪讛 讗讟讜 拽讚砖讬诐 讗讘诇 讻讗谉 砖驻讬' 讛讟注诐 诪砖讜诐 砖讗讬谉 砖讜专驻讬谉 拽讚砖讬诐 讛拽砖讛 诪"讟. 讗诇讗 讚诇驻讬 讝讛 讗讬谉 讛拽讜砖讬讗 注诇 讙讜祝 诪砖谞转谞讜 讚注诇 诪砖谞转谞讜 讗讬讻讗 诇驻专讜砖讬 讻讚驻讬专砖 专讘讛 诇注讬诇 砖讙讝专讜 讬讜"讟 讗讟讜 砖讘转 专拽 讛拽讜砖讬讗 注诇 诪讬诪专讗 讚讙诪' 砖驻讬专砖 讛讟注诐 诪砖讜诐 讚讗讬谉 砖讜专驻讬谉 讜诇驻讬 讝讛 讛讜讛 讬讻讜诇 诇讛拽砖讜转 讘住讜讙讬讗 讚诇注讬诇 诇专讘 讞住讚讗 砖驻讬专砖 讛讟注诐 诪砖讜诐 讚讗讬谉 砖讜专驻讬谉 拽讚砖讬诐 讘讬讜"讟 讛讜讛 诇讬讛 诇讛拽砖讜转 讛讗 讘讞讜诇 砖"讚 诪"讟 砖拽讜砖讬讗 讝讜 诪"讟 拽讗讬 讚讜拽讗 讗讚住诪讬讱 诇注讬诇 注诇 专讘 讗砖讬 讗讘诇 诇讗讬讚讱 讗诪讜专讗讬 诇讗 拽砖讬讗 讻诇诇 砖注诇 转讬专讜抓 专讘 讗砖讬 讚讬讜"讟 注砖讛 讜诇"转 讛讬讛 拽砖讛 诇讜 讗"讻 诇讬讻讗 诪诇拽讜转 讜讗驻"讛 讙讝专讬谞谉 转专讜诪讛 讗讟讜 拽讚砖讬诐 讜诪讜讻讞 砖讗祝 讘诇讗讜 砖讗讬谉 讘讜 诪诇拽讜转 讙"讻 讙讝专讬谞谉 讗"讻 讛拽砖讛 讛讗 讘讞讜诇 砖"讚 诪"讟 驻讬' 讛讜讛 诇讬' 诇诪讬讙讝专 讛谞讗转 转专讜诪讛 讟诪讗讛 诪砖讜诐 讛谞讗转 拽讚砖讬诐. 讜注诇 讝讛 诪砖谞讬 诇讬' 砖谞讬 转讬专讜爪讬诐. 讛讗' 讻砖诐 砖诪爪讜讛 讜讻讜' 讻讱 诪爪讜讛 诇砖专讜祝 转专讜诪讛 讟诪讗讛 讛诪爪讬讗 诇讜 住讘专转 专讬讘"讗 砖诪谉 讛转讜专讛 讗住讜专 诇砖专讜祝 转专讜诪讛 讟诪讗讛 讘讬讜"讟 诇驻讬 砖讛诪爪讜讛 讛讜讗 注讬拽专 讜讘讟诇 讛谞讗转 讗讜专讛 诇讙讘讬 讛诪爪讜讛 讜诪砖讜诐 讛诪爪讜讛 讗讬谞讜 讚讜讞讛 讬讜"讟 讚讛讜讛 诇讬讛 讬讜"讟 注砖讛 讜诇"转. 讜转讜 诪砖谞讬 诇讬' 讙诐 诇讜 讬讛讬讘谞讗 诇讱 住讘专转 专"讬 砖讙讝专讜 砖专讬驻转 转专讜诪讛 讗讟讜 砖专讬驻转 拽讚砖讬诐 讗讘诇 诇讙讝讜专 讛谞讗转 转专讜诪讛 讗讟讜 讛谞讗转 拽讚砖讬诐 讝讛 讗讬 讗驻砖专 砖讗诪专讛 转讜专讛 讘砖注转 讘讬注讜专讛 转讬转讛谞讬 诪讬谞讬' 讜讻讘专 讻转讘 讛讟"讝 诇转专抓 拽讜砖讬转 讛专"谉 砖讛拽砖讛 讻讬 讛讬讻讬 讚讙讝专讬' 讘诇讜诇讘 讜讛讝讗讛 讜砖讜驻专 讘砖讘转 讚诇诪讗 讗转讬 诇讗转讜讬讬 讚' 讗诪讜转 讘专讛"专 诪讚讜注 诇讗 讙讝专讜 讘诪讬诇讛 讘砖讘转 讚诇诪讗 讗转讬 诇讗转讜讬讬 讛讗讬讝诪诇 讗讜 讛转讬谞讜拽 讚' 讗诪讜转 讜转讬' 讛讟"讝 讚诪讬诇讛 讻转讘讜 讛转讜专讛 讘驻讬专讜砖 讘讬讜诐 讜讗驻讬诇讜 讘砖讘转 讜诪讛 砖讛转讬专讛 讛转讜专讛 讘驻讬专讜砖 讗讬 讗驻砖专 诇讞讻诪讬诐 诇讗住讜专 诪砖讜诐 讙讝讬专讛 讜讛讻讗 谞诪讬 讻讬讜谉 砖讗诪专讛 讛转讜专讛 讘驻讬' 转讬转讛谞讬 诪讬谞讬讛 讗讬 讗驻砖专 诇讞讻诪讬诐 诇讙讝讜专. 讜讗诐 转讗诪专 讚讗讻转讬 注诇 砖专讬驻转 转专讜诪讛 讘诇讬诇讛 讛讬讛 诇讙讝讜专 讻讬讜谉 砖讙讝专讜 诇专讘 讗砖讬 讗祝 注诇 讗讬住讜专 砖讗讬谉 讘讜 诪诇拽讜转 讬砖 诇讜诪专 讚专讘 讗砖讬 住讘专 讻转讬专讜抓 讛讬专讜砖诇诪讬 讚讻讬讜谉 砖谞讟诪讗 注讘专 讝诪谞讜:


讜讘诪讛 砖讻转讘谞讜 诇注讬诇 诪转讜专抓 诪讛 砖讛讘专讟谞讜专讗 住转专 驻讬专讜砖讜 讻讗谉 诪驻"讝 讚驻住讞讬诐 诪砖谞讛 讬讜"讚 砖讻讗谉 驻讬' 诪拽专讗 讚讘讬 讞讝拽讬讛 诇讬转谉 讘讜拽专 砖谞讬. 讜讘驻专拽 讝' 讚驻住讞讬诐 驻讬' 诪砖讜诐 讚讛讜讛 诇讬讛 讬讜"讟 注砖讛 讜诇"转. 讜诇讚讬讚讬 谞讬讞讗 讚砖诐 讘驻住讞讬诐 驻讬' 诇注谞讬谉 拽讚砖讬诐 诪诪砖 拽讗讬 讜讚讬 讘转讬专讜抓 讚讛讜讛 诇讬讛 注砖讛 讜诇"转 讜讗祝 砖诇驻讬 转讬专讜抓 讝讛 诇讗 讛讜讛 讘讬' 诪诇拽讜转 诪"诪 讛专讬 诇讗 谞讝讻专 砖诐 专拽 注讬拽专 讗讬住讜专 讛砖专讬驻讛 讘讬讜"讟 讚转谞谉 讬砖专驻讜 讘砖砖讛 注砖专 讜诇讗 讘讞诪砖讛 注砖专 砖讗讬谞讜 讚讜讞讛 讬讜诐 讟讜讘 讗讘诇 诇讗 谞讝讻专 砖诐 砖讬砖 讘讜 诪诇拽讜转. 诪砖讗"讻 讻讗谉 砖砖谞讬谞讜 讗讬住讜专 砖专讬驻转 转专讜诪讛 讜讝讛 诪砖讜诐 讙讝讬专转 拽讚砖讬诐 讜诪讻诇诇 讚讘拽讚砖讬诐 讗讬讻讗 诪诇拽讜转 诇讗 讛讬讛 诪住驻讬拽 诇讜 讛讟注诐 砖诇 注砖讛 讜诇"转 讜讛讜爪专讱 诇讛讘讬讗 诪拽专讗 讚讘讜拽专 砖谞讬:


讚祝 讻"讜 注"讛 专砖"讬 讚"讛 讗讬谉 讘讜 讜讻讜' 诇拽讘诇 讟讜诪讗讛 讜讻讜' 讬讜爪讗 诪谉 讛注抓 讻讙讜谉 拽谞讘讜住 讜爪诪专 讙驻谉. 讛讗 讚砖讬谞讛 专砖"讬 讜讛专砖讬诐 讘转讞诇讛 砖诇砖 注诇 砖诇砖 讜讻讜' 讜讗讞"讻 讛专砖讬诐 讬讜爪讗 诪谉 讛注抓 讻讙讜谉 讜讻讜' 讜讛专讬 讘讚讘专讬 专砖讘"讗 谞讝讻专 诪转讞诇讛 讬讜爪讗 诪谉 讛注抓 讜讗讞"讻 砖诇砖 注诇 砖诇砖 讜讻讜'. 讗诪谞诐 讻讜讜谞转 专砖"讬 诪砖讜诐 讚讬砖 诇讚拽讚拽 讻讬讜谉 讚专砖讘"讗 砖诇砖 讗爪讘注讜转 谞拽讟 诪砖诪注 讚讚讜拽讗 拽讗诪专 讜讗"讻 拽砖讛 诇讗讘讬讬 讚住"诇 讚讗驻讬' 砖诇砖讛 诇讗 诪讟诪讗 讛讜讛 诇讬' 诇诪讬诪专 砖诇砖讛 讻拽讜砖讬转 讛转讜住' 讘讚"讛 讗讬谉 讘讜 讜讻讜' 讜诇讻讱 诇转专抓 讝讛 讘讗 专砖"讬 诇驻专砖 讬讜爪讗 诪谉 讛注抓 讻讙讜谉 拽谞讘讜住 讜爪"讙 讜讘讜讚讗讬 诇讗 讙专注 讛谞讱 诪砖讗专 讘讙讚讬诐 讚讻讜诇讛讜 砖讬注讜专讬讬讛讜 诇诪讚专住 砖诇砖讛 注诇 砖诇砖讛 讗"讻 讗讬谉 诪住讻讻讬谉 讘讛诐 讗诐 讬讞讚讜 诇诪讚专住. 讜诇讛讻讬 诇讗 诪爪讬 诇诪讬谞拽讟 专砖讘"讗 砖诇砖讛 诪砖讜诐 讚诇讗 驻住讬拽讗 诇讬' 讚诪住讻讻讬谉 讘讜 讚砖诇砖讛 诪讟诪讗 诪讚专住 讻砖讬讞讚讜:


转讜住' 讚"讛 讗讬谉 讘讜 诪砖讜诐 讜讻讜' 拽砖讛 诇专讬讘"讗 讚诪砖诪注 讚驻讞讜转 诪砖诇砖 注诇 砖诇砖 诪住讻讻讬谉 讜讘住讜讻讛 讗诪专讬谞谉 讜讻讜' 讛谞讛 拽讜砖讬转 转讜住' 讗讬谉 诇讛 诪拽讜诐 专拽 诇讚讘专讬 讗讘讬讬 讚诇专讘讗 讗讬谉 诪讻讗谉 讛讜讻讞讛 讚驻讞讜转 诪砖诇砖 诪住讻讻讬谉 讜讛讗 讚谞拽讟 砖诇砖 注诇 砖诇砖 诇专讘讜转讗 讚砖讗专 讘讙讚讬诐 讚讗驻讬' 砖诇砖 注诇 砖诇砖 讗讬谞讜 诪拽讘诇 讟讜诪讗讛 讜诪住讻讻讬谉 讗诐 讛讜讗 讬讜爪讗 诪谉 讛注抓 讗讘诇 诇讗讘讬讬 拽砖讛 讚讛讜讛 诇讬讛 诇诪讬诪专 专讘讜转讗 讬讜转专 讚讘砖讗专 讘讙讚讬诐 讗驻讬' 诪砖讜诐 砖诇砖讛 注诇 砖诇砖讛 诇讬转 讘讬' 讜爪专讬讱 诇诪讬诪专 讚谞拽讟 砖诇砖 注诇 砖诇砖 诪砖讜诐 专讘讜转讗 讚爪讜"驻 讻诪讜"砖 讛转讜住' 诇拽诪谉 注"讘 讚"讛 专砖讘"讗. 讜讗"讻 诪讜讻讞 讚驻讞讜转 诪砖诇砖 注诇 砖诇砖 讗驻讬诇讜 讘爪讜"驻 诇讬转讗 讜砖驻讬专 诪拽砖讬诐 诪住讜讻讛


讘讗"讚 讜讬"诇 讚讛转诐 诪讬讬专讬 讻砖讗讬谉 讘讚注转讜 诇讗专讜讙 讬讜转专 讻' 诪讜讛专"诐 诪诇讜讘诇讬谉 讚讛砖转讗 讗讬谉 讗谞讜 爪专讬讻讬诐 诇转讬专讜爪讗 讚诇注讬诇 讜讗驻讬诇讜 讘讗 诪讘讙讚 讙讚讜诇 讚讜拽讗 讻砖讬砖 讘讜 讙' 注诇 讙' 讗讬谞讜 讟诪讗 讜讻讜' 讜讻讜' 讜讛谞讛 讻诇 讛讚讜讞拽 砖讚讞拽转讜 诇诪讜讛专"诐 讘讝讛 讚讛讜讛 拽砖讬讗 诇讬讛 砖讬谞讜讬 讛住讚专 讘拽讜砖讬转 讛转讜住' 砖拽讜砖讬讗 讛专讗砖讜谞讛 讛讜讗 讞讜抓 诇诪讻讬诇转讬谉 讚诪拽砖讛 诪住讜讻讛 讜拽讜砖讬讗 砖谞讬讛 讛讜讗 诪诪讻讬诇转讬谉 诪诪"砖 诇拽诪谉 讚祝 住"讙 讜讛讜讛 诇讛转讜住' 诇讛拽讚讬诐 讛拽讜砖讬讗 砖谞讬讛 诇讻谉 谞讬讞讗 诇讬讛 讚注"驻 转讬专讜抓 讛拽讜砖讬讗 砖谞讬讛 谞讚讞讛 诪诪讬诇讗 拽讜砖讬讗 讛专讗砖讜谞讛. 讜讗"讻 讛讘讬讗讜 讛转讜住' 拽讜砖讬讗 专讗砖讜谞讛 讜转讬专爪讜 讜讗讞"讻 讻转讘讜 讛拽讜砖讬讗 讛砖谞讬讛 讜注诇 讻专讞讬谉 爪专讬讱 诇讞诇拽 讘讬谉 讚注转讜 诇讗专讜讙 讬讜转专 讜讻讜' 讜诪诪讬诇讗 讗讬谉 讗谞讜 爪专讬讻讬诐 诇转讬' 专讗砖讜谉. 讻诇 讝讛 讚讞拽转讜 诇诪讜讛专"诐 讜讘讗诪转 驻诇讬讗讛 谞砖讙讘讛 注诇 讙讚讜诇 讻诪讜讛讜 砖讟注讛 讘转专转讬. 讻讬 诪"砖 讜讗驻讬诇讜 讘讗 诪讘讙讚 讙讚讜诇 讗讬谞讜 讟诪讗 讻砖讗讬谉 讘讜 讙' 注诇 讙' 讘讝讛 讙讬诇讛 讚注转讜 砖讛讜讗 住讜讘专 讚诇转讬专讜抓 讛专讗砖讜谉 砖诇 讛转讜住' 讗驻讬诇讜 讘驻讞讜转 诪砖诇砖 注诇 砖诇砖 讟诪讗 讘讘讗 诪讘讙讚 讙讚讜诇 讜讚讘专 讝讛 诇讗 注诇讛 注诇 讚注转 讛转讜住' 讻讬 讘诪住' 住讜讻讛 诇讗 讗诪专讜 讻诇诇 砖讛讜讗 讟诪讗 专拽 讗诪专讜 砖讗讬谉 诪住讻讻讬谉 讘讜 讜讗讚专讘讗 诪砖诪注 砖诐 诇讛讚讬讗 砖讗讬谞讜 诪拽讘诇 讟讜诪讗讛 讜讗驻"讛 讗讬谉 诪住讻讻讬谉 讻讬讜谉 砖讻讘专 讛讬' 专讗讜讬 诇拽讘诇 讟讜诪讗讛. 讜讚讘专讬 讛转讜住' 讻讗谉 讘转讬专讜抓 讛专讗砖讜谉 讛讜讗 诇注谞讬谉 住讬讻讜讱 讜讙诐 拽讜砖讬讗 专讗砖讜谞讛 砖诇 讛转讜住' 讛讬转讛 诇注谞讬谉 住讬讻讜讱. 讜注讜讚 讟注讛 讘诪讛 砖讻转讘 讚诇驻讬 转讬专讜抓 讛砖谞讬 讗讬谉 讗谞讜 爪专讬讻讬诐 诇转讬专讜抓 专讗砖讜谉 讜讻讜讜谞转讜 讚讘住讜讻讛 讗讬讬专讬 讚诇讗 讛讬讛 讘讚注转讜 诇讗专讜讙 讘讬讜转专 讜讝讛 讟注讜转 砖讛专讬 诪讟诇谞讬讜转 讗诪专讜 讜讻谉 讘诇讗讬 讘讙讚讬诐 讗诪谞诐 讘注讬拽专 拽讜砖讬转 诪讜讛专"诐 讚诇诪讛 讛讘讬讗讜 讛转讜住' 诇讛拽砖讜转 讘专讗砖讜谞' 诪住讜讻讛 砖讛讜讗 讞讜抓 诇诪讻讬诇转讬谉 谞专讗讛 诇讬 诇驻讬 砖讬砖 住讘专讗 诇讜诪专 讚讘讗 诪讘讙讚 讙讚讜诇 讙专讜注 讟驻讬 讜诪讞砖讘 讻砖讘专讬 讻诇讬 讜诇讻讱 诇讗 讛讬讜 讬讻讜诇讬诐 诇讛拽砖讜转 诪诇拽诪谉 讚讛讜讛 讗诪讬谞讗 诇讛讬驻讱 讚讻讗谉 诪讬讬专讬 讘讘讗 诪讘讙讚 讙讚讜诇 讜诇讻讱 讘注讬谞谉 讚讜拽讗 砖诇砖 注诇 砖诇砖 讜诇拽诪谉 诪讬讬专讬 砖注讚讬讬谉 诇讗 谞讗专讙 讘讜 讗诇讗 讻"砖 讜诇讻讱 讟诪讗 讜诇讻谉 讛拽讚讬诪讜 讛拽讜砖讬讗 讛专讗砖讜谞讛 讜注诇 讬讚讬 讝讛 讛讜讻专讞讜 诇讜诪专 讚讻讗谉 诇讗 诪讬讬专讬 讘讘讗 诪讘讙讚讬 讙讚讜诇 讜砖驻讬专 讛拽砖讜 诪诇拽诪谉 讜讛讜讻专讞讜 诇讞讚砖 讚讬砖 讞讬诇讜拽 讘讬谉 讚注转讜 诇讗专讜讙 讬讜转专 讗讜 诇讗:


讜讚注 讚讛讗 讚讛拽砖讜 讛转讜住' 讘拽讜砖讬转诐 讛砖谞讬讛 讚讗驻讬' 讗诐 诇讗 谞讗专讙 讘讜 诪注讜诇诐 砖诇砖 注诇 砖诇砖 诪拽讘诇 讟讜诪讗讛 讻讚讗诪专 讘驻' 讘诪讛 讗砖讛 讗专讜讙 讻"砖 讟诪讗 诪讗讜 讘讙讚 讜讻讜' 拽讜砖讬讗 讝讜 讗讬谞讛 讗诇讗 诇专讘讗 讗讘诇 诇讗讘讬讬 诇讗 拽砖讛 诪讬讚讬 讚讛谞讛 诇拽诪谉 注"讘 讗诪专讬' 讚诇讛讻讬 讗讬爪讟专讬讱 讜讛讘讙讚 诇专讘讜转 砖诇砖 讜诇讗 讬诇讬祝 讘拽"讜 诪砖转讬 讜注专讘 讻讚讬诇驻讬谞谉 诇砖诇砖讛 注诇 砖诇砖讛 讚讻讬讜谉 讚砖诇砖 诇讗 讞讝讬 诇注谞讬讬诐 讜诇注砖讬专讬诐 诇讗 讗转讬 讘拽"讜 讜讛谞讛 诇拽诪谉 讘讚讘专讬谞讜 讬讘讜讗专 讚诪讛 讚讗诪专讬' 讚诇讗 讗转讬 讘拽"讜 讻讬讜谉 讚诇讗 讞讝讬 诇注砖讬专讬诐 诇讗 砖讛住讘专讗 讛讞讬爪讜谞讛 讛讬讗 讚诇讗 讗转讬 讘拽"讜 讗诇讗 诪讛讗 讙讜驻讛 砖诪注谞讜 讚讟注诪讬' 讚讻转讘讬' 拽专讗 讚讜讛讘讙讚 讘讝讛 讙诇讬 诇谉 讚诇讗 谞诇诪讜讚 讘拽"讜 讗诇讗 讚讝讛 讙讜驻讬' 拽砖讬讗 诇讗 谞讻转讜讘 讜讛讘讙讚 讜诪诪讬诇讗 转砖讗专 讛住讘专讗 讛讞讬爪讜谞讛 讚谞诇诪讚谞讜 讘拽"讜 讜讻转讘转讬 砖诐 讚讗"讻 诪诪讬诇讗 讬讛讬' 讘讻诇诇 讘讙讚 讙诐 讘砖专爪讬诐. 讜讻诪讜"砖 讛转讜住' 讘讚"讛 讗转讬 讜讻讜' 讚讛拽"讜 讗爪讟专讬讱 诇讙诇讜转 讚讘讻诇 诪拽讜诐 讚讻转讬讘 讘讙讚 讛讬讬谞讜 砖诇砖讛 讛"谞 讛讜讛 讗诪专讬' 讚讘讻诇 诪拽讜诐 讚讻转讬讘 讘讙讚 讬讛讬' 讙"讻 砖诇砖讛 讘讻诇诇. 讜谞讟注讛 诇专讘讗 诇专讘讜讬讬 砖讗专 讘讙讚讬诐 讙诐 诇砖诇砖 注诇 砖诇砖 讜诇讗讘讬讬 诇讗 谞讜讻诇 诇讜诪专 讗讜 诇砖诇砖 讘爪讜"驻 砖讛专讬 讛讜讗 讘讻诇诇 讘讙讚 讜注诇 讻专讞讬谉 谞讜拽讬 诇砖讗专 讘讙讚讬诐 讜诇讛讻讬 讗讬爪讟专讬讱 讜讛讘讙讚 诇专讘讜转 讘讛讚讬讗 诇砖诇砖. 讗讘诇 讛讬讻讗 讚讻转讬讘 住转诐 讘讙讚 诇讗 讛讜讬 讘讻诇诇. 讜诇驻讬 讝讛 诇讗讘讬讬 诇讗讬讚讱 转谞讗 讚讘讬 专"讬 讚住"诇 讚讗讜 讘讙讚 诪专讘讛 砖讗专 讘讙讚讬诐 讘砖专爪讬诐 讗驻讬诇讜 诇砖诇砖 注诇 砖诇砖 讜讻诪讜"砖 讛转讜住' 讘讚"讛 专砖讘"讗. 讗"讻 讛讬讗 讙讜驻讛 拽砖讬讗 诇诪讛 诇谉 讜讛讘讙讚 讛讗 讙诐 讗讬 讻转讬讘 讘讙讚 讛讜讛 砖诇砖 注诇 砖诇砖 讘讻诇诇 诪拽"讜 诪讗讬 讗诪专转 讚讛"讗 讚讘讻诇 诪拽讜诐 砖诇砖 注诇 砖诇砖 讛讜讬 讘讻诇诇 讘讙讚 讜讛专讬 诇讗讬讚讱 转谞讗 讚讘讬 专"讬 讘讗诪转 讛讚讬谉 讻谉 讘砖专爪讬诐 讘砖讗专 讘讙讚讬诐 [讜诇拽诪谉 讬转讘讗专 讘讝讛 讻讜讜谞转 专砖"讬 讚"讛 讚讻"注 讜讻讜'] 讜讗"讻 讗讬讻讗 诇诪讬诪专 讚诇讗讬讚讱 转谞讗 讚讘讬 专"讬 讘讗诪转 讜讛讘讙讚 诇讗讜 诇砖诇砖 注诇 砖诇砖 讗讬爪讟专讬讱 专拽 诇讗专讜讙 讻"砖. 讚讝讛 诇讗 讗转讬 诪拽"讜 讚砖"讜 讚砖"讜 讘讜讚讗讬 讘注讬谞谉 砖诇砖 注诇 砖诇砖 讻诪驻讜专砖 讘诪砖谞讛 讘驻讬"讗 诪谞讙注讬诐 讜诪讬谞讛 讚讛讛"讚 讗讜 讘讙讚 讚砖专爪讬诐 讚拽讗讬 讘砖讗专 讘讙讚讬诐 讙"讻 诇讗专讬讙转 讻"砖 讚诇讗讘讬讬 讗诇讬讘讗 讚讗讬讚讱 转谞讗 讚讘讬 专"讬 砖讗专 讘讙讚讬诐 爪专讬讱 砖讬讛讬讛 讘讛诐 讟讜诪讗讛 讻诪讜 讘爪讜"驻 讜讘爪讜"驻 注爪诪讜 讬诇驻讬' 诇讗讬讚讱 转谞讗 讚讘讬 专"讬 砖专爪讬诐 诪谞讙注讬诐 (讜注' 诇拽诪谉 讘转讜住' 讘讚"讛 谞驻拽讗 诇讬' 讜讚讜拽) 讜讗"讻 讗讬讻讗 诇诪讬诪专 讚住讜讙讬讗 讚驻专拽 讘诪讛 讗砖讛 讗转讬' 讻讗讬讚讱 转谞讗 讚讘讬 专"讬. 讜讗讬谉 诪拽讜诐 诇拽讜砖讬转 讛专砖讘"讗 专拽 讗诇讬讘讗 讚专讘讗. 讚住"诇 讚讙诐 转谞讗 讚讘讬 专"讬 诇讗 诪专讘讛 砖讗专 讘讙讚讬诐 专拽 诇砖诇砖讛 注诇 砖诇砖讛 讜诇讗 诇砖诇砖 注诇 砖诇砖:


讜诪注转讛 讛拽讜砖讬讗 专讗砖讜谞讛 砖诇 讛转讜住' 砖讛拽砖讜 诪住讜讻讛 讛讜讗 专拽 诇讗讘讬讬 讜讻诪讜 砖讛讜讻讞转讬 诇注讬诇 讜拽讜砖讬讗 砖谞讬讛 砖讛拽砖讜 诪驻' 讘诪讛 讗砖讛 讛讜讗 专拽 诇专讘讗


讜诇驻讬 讝讛 讬砖 诇谞讜 讞讜诪专讗 讗讞转 讘讚讘专讬 讛转讜住' 讚讛讗 讻讘专 讻转讘转讬 诇注讬诇 讚诇讛讻讬 讛拽讚讬诪讜 讛转讜住' 诇讛拽砖讜转 诪讛讗 讚住讜讻讛 砖讛讜讗 讞讜抓 诇诪讻讬诇转讬谉 讚讘诇讗"讛 讬砖 住讘专讗 诇讜诪专 讚讘讗 诪讘讙讚 讙讚讜诇 讙专讬注 讟驻讬 讜讗"讻 诇拽"诪 诪讛讗 讚诇拽诪谉 讚砖诐 讗讬讬专讬 讚注讚讬讬谉 诇讗 谞讗专讙 讘讜 讗诇讗 讻"砖 讜讻讗谉 讗讬讬专讬 讘讘讗 诪讘讙讚 讙讚讜诇 讜诇讻谉 讛拽讚讬诪讜 诇讛拽砖讜转 诪讛讗 讚住讜讻讛 讚注讬"讝 讛讜讻专讞讜 诇讜诪专 讚讻讗谉 诇讗 讗讬讬专讬 讘讘讗 诪讘讙讚 讙讚讜诇 讜砖驻讬专 拽砖讛 诪讛讗 讚诇拽诪谉 讗讘诇 诇驻讬 诪"砖 讚拽讜砖讬讗 专讗砖讜谞讛 讛讬讗 专拽 诇讗讘讬讬 讜拽讜砖讬讗 砖谞讬讛 讛讜讗 诇专讘讗 讜讗"讻 诇专讘讗 讗讬谉 讛讻专讞 诇讜诪专 讚讻讗谉 诇讗 讗讬讬专讬 讘讘讗 诪讘讙讚 讙讚讜诇 讜讗"讻 谞住转专 拽讜砖讬讗 砖谞讬讛:


讜讛谞讛 诇讻讗讜专讛 诇专讘讗 驻砖讬讟讗 讚拽砖讛 拽讜砖讬讗 专讗砖讜谞讛 砖诇 讛转讜住' 讜讗驻讬' 讗诇讬诪讗 讟驻讬 讚诇讗讘讬讬 讛拽讜砖讬讗 讛讬讗 专拽 诪讚讬讜拽讗 讚诪讚拽讗诪专 砖诇砖 讗讬谉 诪住讻讻讬谉 讘讜 诪讻诇诇 讚驻讞讜转 诪砖诇砖 诪住讻讻讬谉. 讗讘诇 诇专讘讗 讛拽讜砖讬讗 讛讜讗 诪讙讜祝 讚讘专讬 专砖讘"讗 讚拽讗诪专 讚诪讛 砖讗讬谞讜 驻砖转谉 诪住讻讻讬谉 讘讜 讜讛专讬 诇专讘讗 砖诇砖讛 注诇 砖诇砖讛 诪讟诪讗 讘砖讗专 讘讙讚讬诐 讜讗"讻 讗讬讱 诪住讻讻讬谉 讚讛专讬 讘住讜讻讛 诪砖诪注 讚诪讛 砖诪拽讘诇 讟讜诪讗讛 讗祝 砖讗讬谉 讘讜 砖讬注讜专 讗讬谉 诪住讻讻讬谉.


讗诪谞诐 谞专讗讛 讚诇驻讬 砖讬讟转 讛转讜住' 诇拽诪谉 讚祝 讻"讝 注"讘 讘诪砖谞讛 讚讻诇 讛讬讜爪讗 诪谉 讛注抓 讗讬谉 诪讚诇讬拽讬谉 讚驻诇讬讙讬 讗砖讬讟转 专砖"讬 讜住"诇 讚讬讜爪讗 诪谉 讛注抓 讗讬谉 拽谞讘讜住 讜爪诪专 讙驻谉 讘讻诇诇. 讜诇讚讬讚讛讜 讬讜爪讗 诪谉 讛注抓 讛讬讬谞讜 诪谉 讛注抓 诪诪砖 讜讗讬谉 讘讻诇诇讜 讗诇讗 砖讬驻讗 讜讙诪讬 讜诪驻抓 讜讻讬讜爪讗 讜讗讬谞讛讜 讜讚讗讬 诇讗讜 讘讻诇诇 讘讙讚 讛讜讗 讜讗讬谞讜 专讗讜讬 专拽 诇诪讚专住 讜讻谉 讗诐 专讗讜讬 诇诪讚专住 诪拽讘诇 讙"讻 讟讜诪讗转 诪转 讚讻诇 讛诪讟诪讗 诪讚专住 诪讟诪讗 诪转 讻讚诪讜讻讞 诇拽诪谉 讚祝 驻"讚 讘砖讬讟转 诪驻抓 讘诪转 诪谞讬讬谉 讜注"砖 注"讘 讘转讜讚"讛 诪驻抓 讜讻讜' 讜讘诪驻抓 讗讬谉 砖讬注讜专讜 砖诇砖讛 注诇 砖诇砖讛 讜诪诪讬诇讗 诪住讻讻讬谉 讘讜 讗诐 诇讗 讬讞讚讜 诇诪讚专住 讜讘讬讞讚讜 诇诪讚专住 讗驻讬诇讜 谞驻讞转 诪砖讬注讜专讜 讗讬谉 诪住讻讻讬谉 讘讜 讻讚诪讜讻讞 讘住讜讻讛 讗讘诇 讻讗谉 诪讬讬专讬 讘诇讗 讬讞讚讜 诇诪讚专住. 讜诇讻讱 诇讗 讛拽砖讜 讛转讜住' 诪住讬讻讛 专拽 讗驻砖转谉 讚诪砖诪注 讻讗谉 讚驻讞讜转 诪砖诇砖 注诇 砖诇砖 诪住讻讻讬谉. 讜讻讘专 讻转讘转讬 讚拽讜砖讬讗 讝讗转 讛讜讗 专拽 诇讗讘讬讬:


讜诇驻讬 讝讛 砖讬讬讱 拽讜砖讬转 转讜住' 专拽 诇砖讬讟转诐 讚爪诪专 讙驻谉 讜拽谞讘讜住 讗讬谞诐 谞讻诇诇讬诐 讘讬讜爪讗 诪谉 讛注抓 讗讘诇 诇砖讬讟转 专砖"讬 讚讙诐 拽谞讘讜住 讜爪"讙 谞讻诇诇讬诐 讘讝讛 讜讘讜讚讗讬 拽谞讘讜住 讜爪"讙 诇讗 讙专注讬 诪砖讗专 讘讙讚讬诐 讚讻讜诇讛讜 砖讬注讜专讬讬讛讜 诇诪讚专住 砖诇砖讛 注诇 砖诇砖讛 讗"讻 砖诇砖讛 注诇 砖诇砖讛 讗讬谉 诪住讻讻讬谉 讘讛诐 讗诐 讬讞讚讜 诇诪讚专住 讜谞住转专 拽讜砖讬转 讛转讜住' 讚诇讛讻讬 诇讗 谞拽讟 砖诇砖讛 诪砖讜诐 讚诇讗 驻住讬拽讗 诇讬' 诇诪讬诪专 讚诪住讻讻讬谉 讘讜 讜讻讘专 讻转讘转讬 诇注讬诇 讚讝讛 讻讜讜谞转 专砖"讬 诪讛 讚砖讬谞讛 讜专砖诐 讘转讞诇讛 讬讜爪讗 诪谉 讛注抓 拽谞讘讜住 讜爪"讙 讜讻讜' 注"砖:


讜讘讝讛 谞诇注"讚 诪讛 砖讛拽砖讛 讛驻"讬 注诇 诪讛 砖讛拽砖讜 讛转讜住' 诪住讜讻讛 讚讗诪专讬' 讗驻讬' 驻讞讜转 诪砖诇砖 讗讬谉 诪住讻讻讬谉 讜讛拽砖讛 讛谞"诇 讜讚诇诪讗 专砖讘"讗 诪讬诇讬 诪讬诇讬 拽转谞讬 讻诇 讛讬讜爪讗 诪谉 讛注抓 讗讬谉 讘讜 诪砖讜诐 砖诇砖 注诇 砖诇砖 讛讗 讞讚讗 讜注讜讚 讗讞专转 砖诪住讻讻讬谉 讘讜 讗驻讬诇讜 诪讘讙讚 砖诇诐 讞讜抓 诪驻砖转谉 砖讛讜讗 讛讛讬驻讜讱 砖讬砖 讘讜 诪砖讜诐 砖诇砖 讜讙诐 讗讬谉 诪住讻讻讬谉 讘讜 讻诇诇 讗驻讬' 讘驻讞讜转 诪砖诇砖 讜诇讚讬讚讬 诇讗 拽砖讬讗 讚讛专讬 专讬砖讗 讚讬讜爪讗 诪谉 讛注抓 讜讚讗讬 诇讗讜 诪讬诇讬 诪讬诇讬 拽转谞讬 讚讘讘讙讚 砖诇诐 讜讚讗讬 讗讬谉 诪住讻讻讬谉 砖讛专讬 讬砖 讘讜 诪砖讜诐 诪讚专住 讜住转诐 讘讙讚 砖诇诐 诪讬讜讞讚 诇诪讚专住 诇砖讻讘 注诇讬讜 讜诇讬砖讘 注诇讬讜 讚专讱 诇讘讜讗 讘讜 讜讻讬讜谉 讚专讬砖讗 诇讗讜 诪讬诇讬 诪讬诇讬 拽转谞讬 讗诇讗 讚讜拽讗 讛讛"讚 住讬驻讗:


讜讚注 讚诇驻讬 诪讛 砖讘讗专转讬 讘砖讬讟转 讛转讜住' 讚诇讬讻讗 讘讬讜爪讗 诪谉 讛注抓 专拽 诪讞爪诇讗讜转 砖诇 砖讬驻讗 讜讙诪讬 讜诪驻抓 讜讗讬谞讛讜 讜讚讗讬 诇讗讜 讘讙讚 谞讬谞讛讜 讜讗讬谉 讘讛诐 砖讜诐 拽讘诇转 讟讜诪讗讛 诪转讜专转 讘讙讚 专拽 诪转讜专转 诪讚专住 诇砖砖讛 注诇 砖砖讛 讜讗讝 讬砖 讘讛诐 讙诐 讟讜诪讗转 诪转 讻讚诇拽诪谉 讚祝 驻"讚 诪驻抓 讘诪转 诪谞讬讬谉. 讜诇驻讬 讝讛 诪谞"诇 诇讛谞讱 讗诪讜专讗讬 讚讗讬转 诇讬' 诇专砖讘"讗 讛讘谞讬谉 讗讘 砖诇 转谞讗 讚讘讬 专"讬 讻诇诇 讚诇诪讗 讘讻诇 讛讟讜诪讗讜转 诇讚讬讚讬讛 讻诇 讛讘讙讚讬诐 注诐 爪讜"驻 砖讜讬诐 讜讬砖 讘讛诐 讙诐 诪砖讜诐 砖诇砖 注诇 砖诇砖 讜诇讗 诪讬注讟 讻讗谉 讗诇讗 讬讜爪讗 诪谉 讛注抓:


讜诇讻谉 谞诇注"讚 讚讙诐 诇讚注转 讛转讜住' 砖讗讬谉 爪诪专 讙驻谉 讜拽谞讘讜住 讘讻诇诇 诪"诪 讬砖 讘讻诇诇 讬讜爪讗 诪谉 讛注抓 讙"讻 讘讙讚讬诐 专讻讬诐 讻诪讜 注诪专谞讬转讗 讚讗讬转 讘讬' 讘讗讬讚谉 砖讛讜讗 讘讻诇诇 讬讜爪讗 诪谉 讛注抓 讻诪讘讜讗专 讘转讜住' 讘专讬砖 驻专拽讬谉 讜讻讬讜爪讗 讘讝讛 讜讗"讻 讘讛谞讬 砖讬讬讱 讘讛讜 讟讜诪讗转 诪讙注 讘砖诇砖诐 注 砖诇砖讛 讜讛讗 讚诇讗 讛拽砖讜 讛转讜住' 诇专讘讗 诪诪讛 讚诪住讻讻讬谉 讘砖讗专 讬讜爪讗 诪谉 讛注抓 砖诇砖 注诇 砖诇砖 讜讛专讬 砖诇砖讛 讬砖 讘讛讜 讟讜诪讗讛. 讛谞讛 讝讛 讜讚讗讬 讚讘住讜讻讛 诪讬讬专讬 讘讘讗 诪讘讙讚 讙讚讜诇 砖讛专讬 讘诇讗讬 讘讙讚讬诐 讛讜讝讻专 砖诐 讗诇讗 砖住讘专转 讛转讜住' 讘拽讜砖讬转诐 讚讙诐 讻讗谉 诪讬讬专讬 讙诐 讘讘讗 诪讘讙讚 讙讚讜诇 讜讗讘讬讬 讛讜讗 砖讗诪专 砖诐 讚诪讬讬专讬 讘诪讟诇谞讬讜转 砖讗讬谉 讘讛诐 砖诇砖 注诇 砖诇砖. 讗讘诇 注诇 专讘讗 诇讗 拽砖讬讗 讚讗讬讛讜 诇讗 诪爪讬谞讜 诇讜 砖讬讗诪专 砖讗讬谉 诪住讻讻讬谉 讘诪讟诇谞讬讜转 讜讗祝 砖砖谞讬谞讜 砖诐 讘讘专讬讬转讗 诪讞爪诇转 砖诇 讙诪讬 讜讻讜' 砖讬专讬讜 讗注"驻 砖谞驻讞转讬谉 诪讻砖讬注讜专 讗讬谉 诪住讻讻讬谉 讘讛诐 讗讬讻讗 诇诪讬诪专 讚诪讬讬专讬 砖注讚讬讬谉 讬砖 讘讛诐 讟驻讞 讜讗"讻 讻讬讜谉 砖讻讘专 讛讬讜 专讗讜讬诐 诇拽讘诇转 讟讜诪讗讛 讜讙诐 注转讛 讗注'"驻 砖谞驻讞转讜 讗讻转讬 讬砖 诇讛诐 转拽谞讛 砖讬拽讘诇 讟讜诪讗讛 讗诐 讬拽爪注 讛讟驻讞 讜讻讚讗讬转讗 讘诪住' 住讜讻讛 (讚祝 讬"讝 注"讘) 砖专讗讜讬 诇注砖讜转讜 诪讜砖讘 讜讻讬讜谉 砖讛讬' 诪转讞诇讛 诇诪讚专住 讜注讚讬讬谉 讬讜讻诇 诇讛讬讜转 诪讚专住 讗诐 讬拽爪讬注 诇讻讱 讗讬谉 诪住讻讻讬谉 讗祝 砖诇讗 拽讬爪注讜 注讚讬讬谉 讗讘诇 驻讞讜转 诪砖诇砖讛 讚诇讗 讞讝讬 诇讗 诇注谞讬讬诐 讜诇讗 诇注砖讬专讬诐 讗讜诇讬 诇专讘讗 讗祝 讘讘讗 诪讘讙讚 讙讚讜诇 诪住讻讻讬谉 讜诇讻讱 讛讜讻专讞讜 诇讛拽砖讜转 专拽 诇讗讘讬讬 讜讛讜讻专讞讜 诇讛拽砖讜转 诪砖诇砖 讚驻砖转谉:


讜注讻"驻 讬爪讗 诇谞讜 讚拽讜砖讬讗 专讗砖讜谞讛 讛讬讗 专拽 诇讗讘讬讬 诇讞讜讚 讜拽讜砖讬讗 砖谞讬讛 讻讘专 讘讬讗专转讬 砖讛讜讗 专拽 诇专讘讗 讜诇专讘讗 讗讬谉 讛讻专讞 诇讜诪专 讚讻讗谉 诇讗 诪讬讬专讬 讘讘讗 诪讘讙讚 讙讚讜诇 讜讻诪讜"砖 诇注讬诇 讜讗"讻 谞砖讗专 拽讜砖讬转 诪讜讛专"诐 砖讛讬' 诇讛诐 诇讛拽砖讜转 讛拽讜砖讬讗 讛砖谞讬讛 拽讜讚诐 讛拽讜砖讬讗 专讗砖讜谞讛. 讜讗诪谞诐 讛讗 诇讗 转讘专讗 讚讻讬讜谉 讚拽讜砖讬讗 专讗砖讜谞讛 讛讬讗 专拽 诇讗讘讬讬 讜讗讘讬讬 诪讜讝讻专 拽讜讚诐 专讘讗 诇讻谉 讛拽讚讬诪讜 讛拽讜砖讬讗 专讗砖讜谞讛:


砖诐 注"讘 讙诪' 诪讛 诇讛诇谉 爪诪专 讜驻砖转讬诐. 讗讬谉 诇讛拽砖讜转 讛讗 讙诐 讘讻诇讗讬诐 讻转讬讘 爪诪讜"驻 讜讛讜讬 转专讬 讻转讜讘讬' 讜讗讬谉 诪诇诪讚讬谉 讚讗讬爪讟专讬讱 转专讜讜讬讬讛讜 讚讗讬 讛讜讛 讻转讬讘 讘谞讙注讬诐 诇讞讜讚 讛"讗 讘讻诇讗讬诐 讗住讜专 讻诇 讛诪讬谞讬诐 讗驻讬' 诇诇讘讜砖 讚讛讗 诪转讛谞讬 诪讬谞讬讛 讜讚讜拽讗 讛注诇讗讛 砖专讬. 讜讗讬 讗砖诪讜注讬' 讘讻诇讗讬诐 诇讞讜讚 讛"讗 讚讘谞讙注讬诐 砖诇砖 注诇 砖诇砖 讚讜拽讗 讗讬谞讜 诪讟诪讗 讘砖讗专 讘讙讚讬诐 讗讘诇 砖诇砖讛 注诇 砖诇砖讛 诪讟诪讗 讗驻讬' 讘砖讗专 讘讙讚讬诐 诇讛讻讬 爪专讬讻讬 转专讜讜讬讬讛讜:


砖诐 讚讻"注 诪讬讛转 砖诇砖 注诇 砖诇砖 讘爪讜"驻 诪讟诪讗 讘谞讙注讬诐 讛诪转讘讗专 讘讻诇 讛住讜讙讬讗 砖诇砖 注诇 砖诇砖 讘爪诪专 讜驻砖转讬诐 诪讟诪讗 讙诐 讘砖专爪讬诐 诇专讘讗 讙诇讬 讘谞讙注讬诐 讜讛讛"讚 诇砖专爪讬诐 讜诇讗讘讬讬 讗讜 讘讙讚 诇专讘讜转 砖诇砖 讘爪讜"驻 讜讻诪讜 砖诪讘讜讗专 讘讚讘专讬 讛转讜住' 诇拽诪谉 讚"讛 谞驻拽讗 诇讬' 讜讻讜' 讜讘讚"讛 砖讻谉 诪讟诪讗 讜讻讜' 讜讗"讻 诇诪讛 讚讬讬拽 讻讗谉 讘诇砖讜谞讜 讚讻"注 砖诇砖 讜讻讜' 诪讟诪讗 讘谞讙注讬诐 讜讛讜讛 诇讬' 诇诪讬诪专 住转诪讗 讚讻"注 诪讬讛转 砖诇砖 注诇 砖诇砖 讘爪讜"驻 诪讟诪讗 诪谞"诇 讗诇讗 讚讘诇讗"讛 驻讬专讜砖诐 砖诇 讚讘专讬 讛转讜住' 讚讞讜拽讬诐 讜注' 诇拽诪谉 诪"砖 讘转讜住' 讚"讛 谞驻拽讗 讜讻讜'


讗诪谞诐 诇驻讬 诪"砖 砖诐 讚讙诐 专讘讗 诪拽诪讬' 讚讛讚专 讘讬' 转"诇 讚诇讗 讬诇驻讬谞谉 砖专爪讬诐 诪谞讙注讬诐 讜诪讜拽讬 驻诇讜讙转讬讬讛讜 讚专砖讘"讗 讜专"讬 讛讻讬 讚专砖讘"讗 住讘专 讚讘砖专爪讬诐 砖诇砖讛 注诇 砖诇砖讛 诪讟诪讗 讘砖讗专 讘讙讚讬诐 诪专讬讘讜讬 讚讗讜 讘讙讚 讚讗讬 住"讚 讚诇砖诇砖 讘爪讜"驻 讗转讬 讗"讻 诇讙诪讜专 谞讙注讬诐 诪讬谞讬' 讘拽"讜 讻诪讜"砖 讛转讜住' 诇拽诪谉 讗讘诇 砖诇砖 注诇 砖诇砖 讗驻讬' 讘爪讜"驻 讟讛讜专 讚砖专爪讬诐 诪谞讙注讬诐 讜讚讗讬 诇讗 讬诇驻讬谞谉 讜转谞讗 讚讘讬 专"讬 住"诇 讚砖讗专 讘讙讚讬诐 讟讛讜专讬诐 诇讙诪专讬 讗讘诇 爪讜"驻 讗驻讬' 砖诇砖 注诇 砖诇砖 谞诪讬 讟诪讗 讜诇讘转专 讚讛讚专 讘讬' 住讘专 讚讻讜诇讛讜 转谞讗讬 讘讞讚讗 砖讬讟转讗 拽讬讬诪讬 讜讚讜拽讗 砖诇砖 诇讬转 讘讛讜 讘砖讗专 讘讙讚讬诐 讗讘诇 砖诇砖讛 诪讟诪讗 讜住"诇 讚砖专爪讬诐 讬诇讬祝 诪谞讙注讬诐 讜讗讘讬讬 住"诇 讚讘讬谉 诇专砖讘"讗 讜讘讬谉 诇讛讱 转谞讗 讚讘讬 专"讬 砖诇砖 注诇 砖诇砖 讘爪讜"驻 讟诪讗 诪专讬讘讜讬 讚讗讜 讘讙讚 讜诇讗讬讚讱 转谞讗 讚讘讬 专"讬 住讘专 讚讗讜 讘讙讚 诇专讘讜转 砖诇砖讛 诇砖讗专 讘讙讚讬诐 讗转讬 讗讘诇 砖诇砖 讗驻讬' 讘爪讜"驻 讗讬谞讜 讟诪讗 讗"讻 诇讗讘讬讬 诇转谞讗 讚讘讬 专"讬 讛讗讞专讜谉 砖诇砖 注诇 砖诇砖 讘砖专爪讬诐 讟讛讜专讬诐 讗驻讬诇讜 讘爪讜"驻 讜讻谉 诇专讘讗 拽讜讚诐 讚讛讚专 讘讬' 诇专砖讘"讗 讘砖专爪讬诐 砖诇砖 注诇 砖诇砖 讟讛讜专讬诐 讗驻讬' 讘爪讜"驻 诇讛讻讬 讚讬讬拽 讛讙诪' 讘诇砖讜谞讜 讚讻"注 诪讬讛转 砖诇砖 注诇 砖诇砖 讘爪讜"驻 诪讟诪讗 讘谞讙注讬诐 谞讙注讬诐 讚讬讬拽讗:


砖诐 讜讗讬诪讗 诇专讘讜转 砖诇砖讛 注诇 砖诇砖讛 讘砖讗专 讘讙讚讬诐 讜驻讬' 专砖"讬 讗讘诇 砖诇砖 注诇 砖诇砖 讘爪讜"驻 讗转讬 讘拽"讜 讜讛转讜住' 讘讚"讛 讜讗讬诪讗 诇专讘讜转 砖诇砖讛 讜讻讜' 讚讞讜 驻讬' 讚讛讗 讗诪专谉 讻讬讜谉 讚诇讗 讞讝讬 诇注谞讬讬诐 讚诇注砖讬专讬诐 诇讗 讗转讬 讘拽"讜 讜诇讚讬讚讬 谞专讗讛 讚讛讗 讚讗诪专谉 讻讬讜谉 讚诇讗 讞讝讬 诇注砖讬专讬诐 诇讗 讗转讬 讘拽"讜 诇讗 诪住讘专讗 讗诪专讛 讘讙诪' 讚讘专 讝讛 讚讗讚专讘讛 讛住讘专讗 谞讜转谞转 讚讗专讬讙转 砖诇砖 讻讬讜谉 砖讻讘专 讛讜讗 讗专讜讙 讗祝 讚诇讗 讞讝讬 专拽 诇注谞讬讬诐 讗驻"讛 注讚讬祝 诪砖转讬 讜注专讘 讗祝 讚讞讝讬 诇注砖讬专讬诐 讗诇讗 诪爪讚 讛讜讻讞转 讛讻转讜讘 讬诇驻讬谞谉 住讘专讗 讝讜 讚诪讚讗讬爪讟专讬讱 讜讛讘讙讚 诇专讘讜转 砖诇砖 诪讻诇诇 讚诇讗 讗转讬 讘拽"讜 讜讘讝讛 诪转讜专抓 诪讛 讚诪住讬讬诐 讛砖"住 讟注诪讗 讚讻转讘讬讛 拽专讗 讛讗 诇讗 讻转讘讬讛 拽专讗 诇讗 讗诪专讬谞谉 拽"讜 砖讛讜讗 诇讻讗讜专讛 诪讬讜转专 讜讻驻诇 诇砖讜谉 讜诇驻"讝 谞讬讞讗 讚讚讘专 讝讛 讚讗诪专讬谞谉 讚诇讗 讗转讬 讘拽"讜 讛讜讗 讚讬诇驻讬谞谉 诪讚讗讬爪讟专讬讱 拽专讗 诇诪讬讻转讘讬' 讗诇讗 讚拽砖讛 讛讬讗 讙讜驻讛 拽砖讬讗 讚诇讗 谞讬讻转讘讬' 拽专讗 讜诪诪讬诇讗 谞讚注 讘拽"讜 讗诪谞诐 讛讚讘专 讬讘讜讗专 注驻"讬 诪"砖 讛转讜住' 诇拽诪谉 讘住讜祝 讚"讛 讗转讬 讘拽"讜 讜讻讜' 讗讘诇 讛砖转讗 讚讗讬讻讗 拽"讜 讙诇讬 诇谉 讚讘讻诇 诪拽讜诐 讚讻转讬讘 讘讙讚 讛讜讬 砖诇砖讛 注诇 砖诇砖讛. 讜诇讻讗讜专讛 讗"讻 谞讬诪讗 谞诪讬 讛砖转讗 讚讻转讬讘 讜讛讘讙讚 诇专讘讜转 砖诇砖 谞讬诪讗 讙"讻 讚讙诇讬 讚讘讻诇 诪拽讜诐 讚讻转讬讘 讘讙讚 讛讜讛 谞诪讬 砖诇砖 注诇 砖诇砖 讜爪专讬讱 诇讜诪专 讚讗讚专讘讗 诪讚讻转讬讘 讜讛讘讙讚 讙诇讬 诇谉 讚讚讜拽讗 讛讬讻讗 讚讻转讬讘 专讬讘讜讬 讛讜讛 讘讻诇诇 讗讘诇 讛讬讻讗 讚讻转讬讘 住转诐 讘讙讚 诇讗 讛讜讬 讘讻诇诇 讗讘诇 砖诇砖讛 讚讬诇驻讬谞谉 讘拽"讜 讜诇讗 诪专讬讘讜讬讬 讛讜讛 讘讻诇诇 讘讙讚 谞诪爪讗 诇驻讬 讝讛 讗讬 诇讗 讛讜讛 讻转讬讘 专讬讘讜讬讬 诇砖诇砖 讜讛讜讬 讗转讬 讘拽"讜 讗"讻 讘讬谉 诇讗讘讬讬 讜讘讬谉 诇专讘讗 讛讜讛 谞驻讬拽 讞讜专讘讗 讚诇专讘讗 讚讗讜 讘讙讚 诇专讘讜转 讘砖专爪讬诐 砖讗专 讘讙讚讬诐 讛讜讛 诪专讘讬谞谉 讗驻讬' 砖诇砖 注诇 砖诇砖 讚讙诐 砖诇砖 讛讜讬 讘讻诇诇 讘讙讚 讜诇讗讘讬讬 讚诪驻讬拽 诇砖诇砖 注诇 砖诇砖 讘爪讜"驻 诇讗 讛讜讛 爪专讬讱 专讘讜讬 砖讛专讬 讗祝 讚诇讗 讬诇讬祝 砖专爪讬诐 诪谞讙注讬诐 诪"诪 注"讬 讛拽"讜 讙诇讬 诇谉 讚砖诇砖 讘讻诇诇 讘讙讚 讜讗"讻 讛讜讬 诪讬讜转专 讗讜 讚砖专爪讬诐. 讜诪诪讬诇讗 讛讬讬谞讜 诪讜讻专讞讬诐 诇讜诪专 讚讗讜 诇专讘讜转 砖讗专 讘讙讚讬诐 诇讛讻讬 讻转讬讘 讜讛讘讙讚 讘讛讚讬讗 诇专讘讜转 砖诇砖 讚诇讗 转讬转讬 讘拽"讜 讜诪诪讬诇讗 讗讬谞讜 讘讻诇诇 讘讙讚


专砖"讬 讘讚"讛 讚讻"注 讘讬谉 诇讗讘讬讬 讜讘讬谉 诇专讘讗 诇讛谞讬 转谞讗讬. 讛谞讛 专砖"讬 讚讬讬拽 讘诇砖讜谞讜 诇讛谞讬 转谞讗讬 诪讻诇诇 讚讗讬讻讗 转谞讗 讚住"诇 讚砖诇砖 注诇 砖诇砖 讗驻讬诇讜 讘爪讜"驻 讗讬谞讜 诪讟诪讗 讘谞讙注讬诐 讜讛讚讘专 爪专讬讱 转诇诪讜讚 诪讬 讛讜讗 讛转谞讗 讛讝讛. 讜讛谞讛 讻讘专 讻转讘转讬 诇注讬诇 讚诪讛 讚讗诪专 砖诇砖 注诇 砖诇砖 诇讗 讗转讬 讘拽"讜 诇讗 砖讛住讘专讗 讞讬爪讜谞讛 讛讜讗 讚诇讗 讗转讬 讘讞"讜 讗诇讗 诪讛讬讗 讙讜驻讗 砖诪注谞讜 讚讟注诪讗 讚讻转讘讬' 拽专讗 讘讝讛 讙诇讬 诇谉 讚诇讗 讘拽"讜 讜讻讘专 讻转讘转讬 讚讛讬讗 讙讜驻讗 拽砖讬讗 诇讗 谞讻转讜讘 讜讛讘讙讚 讜诪诪讬诇讗 转砖讗专 讛住讘专讗 讛讞讬爪讜谞讛 讚谞诇诪讚谞讜 讘拽"讜. 讜讻转讘转讬 讚讗"讻 诪诪讬诇讗 讬讛讬讛 讘讻诇诇 讘讙讚 讙诐 讘砖专爪讬诐 讜谞讟注讛 诇专讘讗 诇专讘讜讬讬 砖讗专 讘讙讚讬诐 讙诐 诇砖诇砖 注诇 砖诇砖 讜诇讗讘讬讬 诇讗 谞讜讻诇 诇讜诪专 讗讜 诇砖诇砖 讘爪讜"驻 砖讛专讬 讛讜讗 讘讻诇诇 讘讙讚 讜注诇 讻专讞讬谉 谞讜拽讬 诇砖讗专 讘讙讚讬诐. 讗诇讗 讚讗讻转讬 拽砖讛 诇讗讘讬讬 讘讗诪转 诇讗 谞讻转讜讘 诇讗 讜讛 讜讛谞讙讚 讜诇讗 讗讜 讘讙讚 讘砖专爪讬诐 讜诪诪讬诇讗 转讬转讬 砖诇砖 讘谞讙注讬诐 诪拽"讜 讜讬讛讬讛 讘讻诇诇 讘讙讚 讙诐 讘砖专爪讬诐. 讜谞专讗讛 讘讛拽讚诐 诪"砖 讛转讜住' 诇讛讜讻讬讞 砖讬讟转 讛专讘 驻讜专"转 诪讚讘专讬 讗讘讬讬 讜诪讚讘专讬 专讘讗 讗讜诪专 讗谞讬 讚诪讚讘专讬 讗讘讬讬 诇讬讻讗 住讬讬注转讗 讜诪讚讘专讬 专讘讗 诇讗 诪讬讘注讬' 讚诇讬讻讗 住讬讬注转讗 讗诇讗 讗讚专讘讗 讗讬讻讗 转讬讜讘转讗. 讚诪讚讗讘讬讬 诇讬讻讗 住讬讬注转讗 诪砖讜诐 讚注诇 讻专讞讬谉 讗讜 诇砖诇砖 注诇 砖诇砖 讗转讬' 讚讗讬 诇砖诇砖讛 注诇 砖诇砖讛 讝讛 讗讬 讗驻砖专 讜谞拽讚讬诐 诪讛 砖讬砖 诇讚拽讚拽 讘讚讘专讬 讛讙诪' 讚诪拽砖讛 讜讗讬诪讗 讜讛讘讙讚 诇专讘讜转 砖诇砖讛 注诇 砖诇砖讛 讜讝讛 讗讬 讗驻砖专 讚诪诪"谞 讗讜 讘讙讚 讘砖专爪讬诐 讗转讬 诇专讘讜转 讜注讻"驻 诪专讘讛 诇讻诇 讛驻讞讜转 砖诇砖讛 注诇 砖诇砖讛 讘爪讜"驻 讜讗"讻 谞讬诇祝 谞讙注讬诐 诪拽"讜 讜诇讬讻讗 诇诪讬诪专 砖讻谉 诪讟诪讗 讻注讚砖讛 讚谞讬诇祝 拽"讜 诪砖"讜 讻拽讜砖讬转 讛专"讬 拽讜专讘诇 讘讚"讛 砖讻谉. 讜诇讬讻讗 诇诪讬诪专 砖讗专 讻诇讬诐 讬讜讻讬讞讜 讚诪讛 诇砖讗专 讻诇讬诐 砖讻谉 讗讬谞诐 谞注砖讬诐 讗讛诇 讘诪讞讜讘专讬诐 讗讘诇 砖诇砖讛 注诇 砖诇砖讛 砖驻讬专 谞注砖讜 讗讛诇 讘诪讞讜讘专 讚讗驻讬诇讜 讟驻讞 谞注砖讛 讗讛诇 讘诪讞讜讘专. 讗讱 讝讛 讬砖 诇讚讞讜转 讚讗讻转讬 讗讬讻讗 诇诪讬诪专 砖讗专 转讬专讜爪讬诐 砖诇 讛转讜住' 讻诪讜 讘讙讚 爪讘讜注 讗讜 讘讙讚 讻讜转讬诐 讬讜讻讬讞讜. 讗讘诇 拽砖讛 诇讛讬驻讜讱 讗讜 讚砖专爪讬诐 讗讬 住"讚 诇砖诇砖讛 注诇 砖诇砖讛 谞讬诇祝 砖专爪讬诐 讘拽"讜 诪谞讙注讬诐 讜讻讱 谞讬诇祝 诪讛 砖讗专 讻诇讬诐 砖讟讛讜专讬诐 讘谞讙注讬诐 讟诪讗讬诐 讘砖专爪讬诐 砖诇砖讛 注诇 砖诇砖讛 砖诪讟诪讗 讘谞讙注讬诐 拽"讜 砖讬讟诪讗 讘砖专爪讬诐 讻拽讜砖讬转 诪讛专砖"讗 讜诇讬讻讗 诇诪讬诪专 砖转讬 讜注专讘 讬讜讻讬讞 讻转讬专讜抓 诪讛专砖"讗 讚诪讛 诇砖"讜 砖讻谉 讗讬谞讜 谞注砖讛 讗讛诇 讘诪讞讜讘专 转讗诪专 诇砖诇砖讛 注诇 砖诇砖讛 砖谞注砖讛 讗讛诇 讘诪讞讜讘专 讗诇讗 讜讚讗讬 讚讗讜 诇砖诇砖 讗转讬 讜注诇 砖诇砖 砖驻讬专 讬"诇 砖"讜 讬讜讻讬讞 讚讛专讬 讙诐 砖诇砖 讗讬谞讜 谞注砖讛 讗讛诇 讘诪讞讜讘专 讜讗"讻 诇讬讻讗 住讬讬注转讗 诪讚讘专讬 讗讘讬讬 讜诪讚讘专讬 专讘讗 讗讬讻讗 讗驻讬' 转讬讜讘转讗 讚讛专讬 讗讬 讛讜讛 讻转讬讘 讘讙讚 住转诐 讘砖专爪讬诐 注诇 讻专讞讬谉 讗砖讗专 讘讙讚讬诐 拽讗讬 讚讗讬 讗爪讜"驻 讗诪讗讬 拽讗讬 讗讬 讗讘讙讚 砖诇诐 讗讜 砖诇砖讛 讛专讬 拽"讜 诪砖讗专 讻诇讬诐 讜诇讬讻讗 诇诪讬诪专 砖"讜 讬讜讻讬讞 讚诪讛 诇砖"讜 砖讗讬谞讜 谞注砖讛 讗讛诇 讗诇讗 讜讚讗讬 讗讬 讗爪讜"驻 拽讗讬 讛讬讬谞讜 砖诇砖 注诇 砖诇砖 讗"讻 讜讛讘讙讚 讘谞讙注讬诐 诇诪"诇 讚讛专讬 专讘讗 讬诇讬祝 谞讙注讬诐 诪砖专爪讬诐. 讗诇讗 讜讚讗讬 讚拽讗讬 讗砖讗专 讘讙讚讬诐. 讗诇讗 讚讗讬讻讗 诇诪讬诪专 讛讬讬谞讜 讘讙讚 砖诇诐 讜爪专讬讱 讗讜 诇专讘讜转 砖诇砖讛 讜诇讬讻讗 住讬讬注转讗 讜讗讚专讘讛 转讬讜讘转讗. 讚诇讛专讘 驻讜专"转 讚砖诇砖讛 讜讘讙讚 砖诇诐 砖讜讛 讗"讻 诇专讘讗 讗讬讬转专 讗讜 诇讙诪专讬. 讗诪谞诐 讬"诇 讚讛讗 讬讜转专 诪讝讛 讬砖 诇讚拽讚拽 诇讻诇 讛砖讬讟讜转 诇诪讛 诇讬 诇讗讘讬讬 讗讜 讚讛专讬 讘讙讚 住转诐 讚砖专爪讬诐 注"讻 诇砖诇砖 注诇 砖诇砖 讚讗讬 诇砖诇砖讛 诇讗 诇讻转讜讘 讘讙讚 讻诇诇 讘砖专爪讬诐 讜转讬转讬 讘拽"讜 诪砖讗专 讻诇讬诐 讚诇讬讻讗 诇诪讬诪专 砖"讜 讬讜讻讬讞 讚诪讛 诇砖"讜 砖讻谉 讗讬谞讜 谞注砖讛 讗讛诇. 讗诇讗 注"讻 讘讙讚 住转诐 诇砖诇砖 讜讗讜 诇诪讛 诇讬 讜谞专讗讛 诪砖讜诐 讚讛转讜住' 讻转讘讜 讘讚"讛 诪讛 诇砖专爪讬诐 讜讻讜' 讚讘砖专爪讬诐 诇讗 诪讟诪讗 砖"讜 讚讬诇驻讬谞谉 诪讛 砖拽 讟讜讜讬 讜讗专讜讙. 讜讛谞讛 诇讻讗讜专讛 诪砖拽 诇讬讻讗 诇诪注讜讟讬 专拽 砖"讜 砖诇 诪注砖讛 注讬讝讬诐 讜诪谞"诇 诇诪注讜讟讬 砖"讜 砖诇 爪讜"驻 讘砖专 诇讬诐. 讜爪"诇 讚讘讙讚 讚讻转讬讘 讘砖专爪讬诐 讗讬转拽砖 讙"讻 诇砖拽 讜讗"讻 讗讬 诇讗 讛讜讛 讻转讬' 讘讙讚 讻诇诇 讗讝 讗驻讬诇讜 砖"讜 讛讜讛 讬诇驻讬谞谉 讘砖专爪讬诐 拽"讜 诪砖讗专 讻诇讬诐 讜讗讬爪讟专讬讱 讘讙讚 诇讗拽讜砖讬 诇砖拽 诇诪注讜讟讬 砖"讜 讜讻讬讜谉 讚讘讙讚 注诇 讻专讞讬谉 诇诪注讜讟讬 讗讬讻讗 诇诪讬诪专 诇诪注讜讟讬 讙"讻 砖诇砖讛 砖讗讬谞讜 讘讻诇诇 讘讙讚 讜讗讬爪讟专讬讱 讗讜 诇砖诇砖讛. 讜诪谞"诇 诇讗讘讬讬 砖诇砖 讗诇讗 诪"讻 讻砖讬讟转 讛专讘 驻讜专"转 讚砖诇砖讛 诇讬讻讗 诇诪注讜讟讬 诪讘讙讚 (注"讻 诪爪讗转讬):


转讜住' 讚"讛 专砖讘"讗 讜转谞讗 讚讘讬 专"讬 讜讻讜' 讜讗"转 讻讬讜谉 讚讘砖讗专 讘讙讚讬诐 讗驻讬' 砖诇砖讛 讟讛讜专 诇专砖讘"讗 讗"讻 诇诪讛 谞拽讟 砖诇砖. 讜讛拽砖讛 讛驻"讬 讻讬讜谉 砖注讚讬讬谉 诇讗 讝讻讬谞讜 诇住讘专转 讛专讘 驻讜专"转 讛讜讛 诇讬' 诇讛转讜住' 诇讛拽砖讜' 专讘讜转讗 讬讜转专 讚讛讜讛 诇讬讛 诇诪讬谞拽讟 讗驻讬' 讘讙讚 砖诇诐 讗诪谞诐 诇砖讬讟转 讛转讜住' 诇拽诪谉 (讚祝 讻"讝 注"讘) 讚"讛 讻诇 讛讬讜爪讗 讜讻讜' 砖讛讘讗转讬 诇注讬诇 讚讬讜爪讗 诪谉 讛注抓 讛讬讬谞讜 诪谉 讛注抓 诪诪砖 讜讗讬谉 讘讻诇诇讜 讗诇讗 砖讬驻讗 讜讙诪讬 讜诪驻抓 讜讻讬讜爪讗 讜讗讬谞讛讜 讜讚讗讬 诇讗讜 讘讻诇诇 讘讙讚 讛讜讗 讜讗讬谞讜 专讗讜讬 专拽 诇诪讚专住 讜砖注讜专谉 诇诪讚专住 砖砖讛 注诇 砖砖讛 讜诇讛讻讬 诇讗 谞拽讟 讘讙讚 砖诇诐 讚讗讝 讗讬谉 诪住讻讻讬谉 讘讜 讚专讗讜讬 诇诪讚专住 讗讘诇 讛拽砖讜 讚讛诇"诇 砖诇砖讛 注诇 砖诇砖讛 讜讗讬谉 讘讜 砖讬注讜专 诪讚专住:


讜讛谞讛 诇驻讬 诪讛 砖讻转讘转讬 诇注讬诇 讘转讜住' 讚"讛 讗讬谉 讘讜 讜讻讜' 讚讗驻讬' 诇砖讬讟转 讛转讜住' 诪砖讻讞转 讘讬讜爪讗 诪谉 讛注抓 讘讙讚讬诐 专讻讬诐 诪注诪专谞讬转讗 讚讗讬转 讘讬讛 讗"讻 谞住转专 拽讜砖讬转诐 讻讗谉 讚诇讗讘讬讬 讛"诇 诇诪讬诪专 讗讬谉 讘讛诐 诪砖讜诐 砖诇砖讛 讚讗"讻 讗讬讱 讛讜讬 诪爪讬 诇诪讬诪专 讚诪住讻讻讬谉 讜讛专讬 讞讝讬 诇诪讚专住 讜爪专讬讱 诇讜诪专 讚讗讻转讬 讛讜讬 诪爪讬 诇诪讬诪专 诪住讻讻讬谉 讘讗诐 讗讬谞讜 诪讬讜讞讚 诇诪讚专住 讗"讻 讛讚专讗 拽讜砖讬转 讛驻谞讬 讬讛讜砖注 讚讛讜讛 诇讬讛 诇讛拽砖讜转 讗驻讬' 诪讘讙讚 砖诇诐 讻讬讜谉 砖注讚讬讬谉 诇讗 讝讻讬谞讜 诇住讘专转 讛专' 驻讜专"转. 讜谞专讗讛 讚讛转讜住' 讬讚注讜 诪转讬专讜爪诐 讚讘讗 诇讛讜专讜转 专讘讜转讗 讚驻砖转谉 讬砖 讘讜 讗驻讬' 砖诇砖 注诇 砖诇砖. 讗诇讗 砖讻讜讜谞转诐 讘拽讜砖讬讗 讛谞"诇 诇驻讬 讚诪砖诪注 讚讞讜抓 诪驻砖转谉 讗讬讬专讬 讘讗讜谞讬谉 讻讚诪住讬拽 讗讘讬讬 讜讘转讬专讜爪诐 讛讜讗 砖讞讬讚砖讜 讚注讬拽专 诪讬诇转讬' 讗讬讬专讬 讘讘讙讚, 讜诪注转讛 诪讘讙讚 砖诇诐 诇讗 讛讬讜 讬讻讜诇讬诐 诇讛拽砖讜转 诪砖讜诐 讚讛讬讗 讙讜驻讗 拽诪"诇 讻住讜诪讻讜住 讜讛讚讬讜拽 讛讜讗 诪讚诪住讬讬诐 讞讜抓 诪驻砖转谉 讜诇讗 拽讗诪专 讞讜抓 诪讘"驻 讜讗讬 讛讜讛 谞拽讟 讘专讬砖讗 讚诪讬诇转讗 讻诇 讛讬讜爪讗 诪谉 讛注抓 讗讬谉 讘讜 诪砖讜诐 讘讙讚 讛"讗 讚诇讛讻讬 住讬讬诐 讞讜抓 诪驻砖转谉 讜诇讗 住讬讬诐 讞讜抓 诪讘"驻 讚讘讙讚 住转诪讬' 讘讙讚 砖诇诐. 讜讛讜讗 讘讗 诇专讘讜转 讘驻砖转谉 讗驻讬' 砖诇砖讛 讗讜 砖诇砖. 讗讘诇 讛砖转讗 讚转谞谉 诪砖讜诐 砖诇砖 讗"讻 讗驻讬' 讬住讬讬诐 讞讜抓 诪讘"驻 注"讻 讛讬讬谞讜 砖诇砖 讜诪讚住讬讬诐 讞讜抓 诪驻砖转谉 注"讻 讛讬讬谞讜 讗讜谞讬谉 讜诇讻讱 讛拽砖讜 诪砖诇砖讛 讜讙诐 讘讝讛 讛讜讬 诪讜讻讞 讗讜谞讬谉 诪讚诇讗 住讬讬诐 讞讜抓 诪讘"驻 诪讗讬 讗诪专转 讚讘讙讚 住转诪讗 讘讙讚 砖诇诐 讛专讬 注诇 讻专讞讬谉 讘讙讚 讗讬谞讜 讘讙讚 砖诇诐 砖讛专讬 讛转讞讬诇 讘砖诇砖讛 注诇 砖诇砖讛 砖讙"讻 讗讬谞讜 讘讻诇诇 住转诐 讘讙讚 诇砖讬讟转 讛转讜住'. 诪讗讬 讗诪专转 讚讛"讗 讚讛讬讬谞讜 砖诇砖讛 讗"讻 讙诐 讛砖转讗 讚转谞讬 讞讜抓 诪驻砖转谉 讬砖 诇讜诪专 砖诇砖讛 砖讙"讻 讗讬谞讜 讘讻诇诇 住转诐 讘讙讚 讜讗"讻 讛讜讛 诇讬讛 诇诪讬诪专 讞讜抓 诪讘"驻 砖诇讗 谞讟注讛 讚讛讬讬谞讜 讗讜谞讬谉 讗诇讗 注诇 讻专讞讬谉 砖讘讗诪转 讛讜讗 讗讜谞讬谉 讜砖驻讬专 讛拽砖讜 讜转讬专爪讜 讚讛专讘讜转讗 诇注谞讬谉 砖诇砖 讜讙诐 讘讘讙讚 诪讬讬专讬 注讬拽专 讛讚讘专讬诐:


讜诇住讘专转 讛专讘 驻讜专"转 讚砖诇砖讛 讛讜讬 讘讙讚 拽讜砖讬转 讛转讜住' 诪转讜专爪转 讜诪诪讬诇讗 讚讗讬 讛讜讛 转谞讬 砖诇砖讛 讛讜讛 讗诪讬谞讗 讚诇讛讻讬 诇讗 诪住讬讬诐 讞讜抓 诪讘"驻 诪砖讜诐 讚讘讗 诇讻诇讜诇 讗祝 砖诇砖. 讜讗诐 讻谉 诇讗 讛讜讛 讬讚注讬谞谉 讗讜谞讬谉:


讜讘讝讛 谞诇注"讚 诇转专抓 诪讛 砖讬砖 诇讛拽砖讜转 讚讗讻转讬 谞砖讗专 拽讜砖讬转 讛转讜住' 诇讗讘讬讬 讚谞讬转谞讬 砖诇砖讛 诇专讘讜转讗 讜诪讛 砖转讬专爪讜 讛转讜住' 讚拽诪"诇 讚驻砖转谉 讬砖 讘讜 诪砖讜诐 砖诇砖 讝讛 诇讗 砖诪注谞讜 讚讛专讬 注"讻 诪讛 讚诪住讻讻讬谉 讘驻砖转谉 驻讞讜转 诪砖诇砖 讛讬讬谞讜 讗诐 讙诐 讛讬讛 诪讟讜讛 诇讗 讛讬讛 讘讜 讻讚讬 诇讗专讜讙 砖诇砖 讚讗诇"讻 讻讘专 拽讘诇 讟讜诪讗讛 讻砖讛讬' 讟讜讜讬 讜砖讜讘 诇注讜诇讛 讗讬谉 诪住讻讻讬谉 讘讜 讻诪讜 讘诪讟诇谞讬讜转 讘诪住' 住讜讻讛. 讜诇驻"讝 讘讗专讜讙 砖诇砖 注诇 砖诇砖 砖讻讘专 讛讬' 讘讜 讻砖讛讜讗 诪讟讜讛 砖诇砖 砖讛专讬 讗专讙 诪诪谞讜 砖诇砖 诪谞"诇 讚诪拽讘诇 讟讜诪讗讛 讜专砖讘"讗 讗诪专 讞讜抓 诪驻砖转谉 谞讜讻诇 诇驻专砖 讞讜抓 诪驻砖转谉 讗注驻"讬 砖讗讬谉 讘讜 讙"讻 诪砖讜诐 砖诇砖 讗驻"讛 讗讬谉 诪住讻讻讬谉 讘讜 讻讬讜谉 砖讻讘专 讛讬' 专讗讜讬 诇拽讘诇 讟讜诪讗讛 拽讜讚诐 砖谞讗专讙 讜讚讘专 讝讛 砖讗讬谉 诪住讻讻讬谉 讘讟讜讜讬' 讘诇讗"讛 讬讚注讬谞谉 诪讚住讬讬诐 讞讜抓 诪驻砖转谉 讜讻讚讗讘讬讬 讘住讜祝 讛住讜讙讬讗:


讜注诇 讝讛 讬砖 诇转专抓 讚讛讬讗 讙讜驻讛 拽诪"诇 讚驻拽讜注 砖讬注讜专讬讬讛讜 讘砖诇砖 讜注' 讘转讜住' 讚"讛 讛砖转讗 讗诇讗 讚转讬谞讞 诇讚讘专讬 专"讬 砖诐 讗讘诇 诇转讬' 专砖讘"讗 砖诐 讚讘砖"讜 讗讬谉 砖讜诐 住讘专讗 诇讟注讜转 讜讘讜讚讗讬 住讙讬 讘砖诇砖 注诇 砖诇砖 讗"讻 讛讚专讗 拽讜砖讬讗 诇讚讜讻转讗 讚谞讬转谞讬 砖诇砖讛 诇专讘讜转讗 讘砖讗专 讘讙讚讬诐 讜砖转讬 讜注专讘 诪诪讬诇讗 谞讚注 诪讚住讬讬诐 讞讜抓 诪驻砖转谉 讜砖讬注讜专 砖转讬 讜注专讘 谞讚注 诪住讘专讗 讜讗专讜讙 砖讬讟诪讗 砖诇砖 注诇 砖诇砖 讙诐 注讻砖讬讜 诇讗 砖诪注谞讜 砖讛专讬 讗祝 讗诐 诇讗 讛讬讛 诪讟诪讗 讗讻转讬 讗讬谉 诪住讻讻讬谉 砖讻讘专 讛讬' 专讗讜讬 诇拽讘诇 讟讜诪讗讛 讘注讜讚讜 诪讟讜讛:


讜专爪讬转讬 诇讜诪专 砖注讬拽专 拽讜砖讬转 讛转讜住' 诪转讞诇讛 诇讗 讛讬' 讗诇讗 诇专"讬 讚讗讬讛讜 讜专"转 讛诐 讛讞讜诇拽讬诐 注诇 驻讬专砖"讬 诇拽诪谉 [讚祝 讻"讝] 讘诪砖谞讛 讚讻诇 讛讬讜爪讗 诪谉 讛注抓 讜讻讜' 讚拽谞讘讜住 讜爪诪专 讙驻谉 讗讬谞讜 讘讻诇诇 讬讜爪讗 诪谉 讛注抓 讜诇讚讬讚讛讜 砖诇砖讛 注诇 砖诇砖讛 讘讬讜爪讗 诪谉 讛注抓 诇讗 讞讝讬 诇诪讚专住 讚诇讚讬讚讛讜 讗讬谉 讘讻诇诇 讬讜爪讗 诪谉 讛注抓 讗诇讗 诪讞爪诇讗讜转 讜诪驻抓 [讜讻诪讜砖"诇[ 讗讘诇 诇专砖讘"讗 讗讬讻讗 诇诪讬诪专 讚住讜讘专 讻砖讬讟转 专砖"讬 讚讙诐 拽谞讘讜住 讜爪诪专 讙驻谉 讬讜爪讗 诪谉 讛注抓 讜讗讬谞讛讜 讘砖诇砖讛 注诇 砖诇砖讛 讞讝讬 诇诪讚专住 讜讗讬谉 诪住讻讻讬谉 讘讛讜 诇讻讱 诇讗 谞拽讟 砖诇砖讛 讗诪谞诐 诇驻讬 诪"砖 诇注讬诇 讚讗祝 诇砖讬讟转 转讜住'] 讬砖 讘讻诇诇 讬讜爪讗 诪谉 讛注抓 注诪专谞讬转讗 讜讗驻"讛 诪拽砖讛 讚谞讬诪讗 砖诇砖讛 讜讘诇讗 讞讝讬 诇诪讚专住 讗"讻 讛讚专讗 诇专砖讘"讗 拽讜砖讬转 讛转讜住' 诇讚讜讻转讗:


讗诪谞诐 诇驻讬 诪"砖 诇注讬诇 讚诇砖讬讟转 讛专' 驻讜专转 讘诇讗"讛 诇讗 拽砖讬讗 讚讗讬 讛讜讛 转谞讬 砖诇砖讛 诇讗 讛讜讛 讬讚注讬谞谉 讚讞讜抓 诪驻砖转谉 讛讬讬谞讜 讗讜谞讬谉 讜讛讜讛 讗诪讬谞讗 讚讛讬讬谞讜 砖诇砖 注诇 砖诇砖 讗"讻 讗讬讻讗 诇诪讬诪专 讚讛专砖讘"讗 住讜讘专 讻砖讬讟转 讛专' 驻讜专转:

